
Cástigátor al Premiilor Hugo, 
Nebula şi World Fantasy, 
George R.R. Martin, autor al 
seriei fantasy de referință 
„Cântec de gheaţă şi foc”, care l- 
a plasat pe lista New York Times a celor mai bine vânduți 
scriitori, a fost supranumit „Tolkien al Americii”. 

Născut în Bayonne, statul New Jersey, George R.R. 
Martin şi-a vândut prima povestire în anul 1971 şi s-a 
consacrat în scurt timp ca unul dintre cei mai populari 
scriitori SF ai anilor 1970. A devenit curând un stâlp de 
bază al revistei Analog editate de Ben Bova, cu povestiri 
ca „With Morning Comes Mistfall”, „De om nu te atinge”, 
„The Second Kind of Loneliness”, „The Storms of 
Windhaven” (scrisă în colaborare cu Lisa Tuttle şi extinsă 
mai târziu de cei doi în romanul Windhaven), „Comandă 
prioritară” etc. Însă a publicat şi în revistele A mazing, 
Fantastic, Galaxy, Orbit şi altele. Una dintre povestirile 
publicate în Ana/og, remarcabila nuvelă „Cântec pentru 
Lya”, i-a adus primul Premiu Hugo, în anul 1974. 

La sfârşitul anilor 1970 îşi câştigase deja prestigiul ca 
scriitor de science fiction şi realiza cele mai bune lucrări 
ale sale din această categorie, precum „Regii nisipurilor”, 
cea mai cunoscută dintre povestirile lui, care i-a adus 
atât Premiul Nebula, cât şi Premiul Hugo în anul 1980 
(mai târziu, în 1985, avea să câştige alt Premiu Nebula, 
pentru povestirea „Portraits of His Children”), „Calea 
Crucii şi a Dragonului”, care i-a adus Premiul Hugo în 


acelaşi an (devenind astfel primul scriitor care a obţinut 
vreodată două Premii Hugo pentru ficţiune în acelaşi an), 
„Flori amare”, „Oraşul de piatră” şi altele. Aceste 
povestiri aveau să fie adunate în volumul Regii nisipurilor 
(Ed. Nemira, 2010), una dintre cele mai importante. 
colecţii ale perioadei. La acea dată, se îndepărtase în 
mare măsură de Analog, deşi pe parcursul anilor 1980 
avea să publice în această revistă, editată acum de 
Stanley Schmidt, o lungă serie de povestiri despre 
amuzantele aventuri interstelare ale lui Haviland Tuf - 
reunite mai târziu în Peregrinările lui Tuf (Ed. Nemira, 
2010) - precum şi câteva remarcabile scrieri individuale, 
ca „Zburătorii nopţii”. Cea mai mare parte a creaţiei sale 
de la sfârşitul anilor 1970 şi începutul anilor 1980 avea 
să apară însă în revista Omni. În această perioadă a 
văzut lumina tiparului memorabilul roman Dying în the 
Light, unicul lui roman SF scris de unul singur, în timp ce 
povestirile i-au fost grupate în A Song for Lya, Regii 
nisipurilor, Songs of Stars and Shadows, Songs the Dead 
Men Sing, Zburătorii nopții (Ed. Nemira, 2010) şi Portraits 
of His Children. La începutul anilor 1980, trecuse de la 
genul SF la horror, publicând romanul Fevre Dream şi 
câştigând Premiul Bram Stoker pentru povestirea „The 
Pear-Shaped Man” şi Premiul World Fantasy pentru 
nuvela cu licantropi „The Skin Trade”. La sfârşitul 
decadei însă, prăbuşirea pieţei horror şi eşecul comercial 
al romanului său The Armageddon Rag l-au determinat 
să părăsească lumea cărţilor şi să înceapă în schimb o 
carieră de succes în televiziune, unde, vreme de mai 
bine de zece ani, a lucrat ca scenarist sau ca producător 
la seriale ca Zona crepusculară şi Frumoasa şi bestia. 
După o absenţă de ani buni, Martin şi-a făcut o 

revenire triumfátoare ín lumea scrisului in anul 1996, 
odată cu publicarea romanului fantasy de un imens 
succes, Urzeala tronurilor (Ed. Nemira, 2007), prima 
parte a seriei „Cântec de gheaţă si. foc”. O nuvelă 


independentă desprinsă din aceasta, „Blood of the. 


Dragon”, i-a adus lui Martin încă un Premiu Hugo, în anul 
1997. Următoarele cărţi, Înc/eştarea regilor (Ed. Nemira, 
2008), /ureşul săbiilor (Ed. Nemira, 2009), Festinul 
ciorilor (Ed. Nemira, 2010) şi Dansul dragonilor (Ed. 
Nemira, 2012), au făcut din „Cântec de gheaţă şi foc” 
una dintre cele mai populare, elogiate şi bine vândute 
serii din istoria modernă a literaturii fantasy. Cele mai 
recente cărţi ale lui sunt o vastă colecţie retrospectivă 
care cuprinde întregul spectru al carierei sale, GRRM: A 
Retrospective, o colecţie de nuvele, Starlady and 
Fastfriend, un roman scris în colaborare cu Gardner 
Dozois şi Daniel Abraham, Hunter's Run, iar ca editor, 
trei noi volume din seria „Wild Cards”: Busted F/ush, 
Suicide Kings şi Fort Freak. 

Martin i-a introdus pentru prima oară pe Ser Duncan 
Vlăjganul, Cavalerul Rătăcitor de obârşie joasă, şi pe 
scutierul său, Egg, în nuvela „The Hedge Knight”, 
finalistă la Premiul World Fantasy. Cele două personaje 
au devenit extrem de populare şi au revenit pentru noi 
aventuri în „The Sworn Sword”. În nuvela plină de viaţă 
şi extrem de amuzantă care urmează, Martin îi poartă pe 
Dunk şi pe Egg prin noi întâmplări palpitante, cei doi 
participând la un turnir sinistru unde absolut nimic nu 
este ceea ce pare - nici măcar Dunk şi Egg! 

Povestirile cu Dunk şi Egg au fost publicate recent ca 
benzi desenate, sub titlurile „The Hedge Knight” şi „The 
see SA II: Sworn HIRR 

3 dea o ploaie máruntá de vará cánd Dunk si 
Egg părăsiră Septul de Piatră. 

Dunk mergea călare pe bătrânul său cal de 
război, Tunetul, cu Egg alături, călare şi el pe 
tânărul şi agerul său buiestraş pe care îl numise 
Potopul, ducându-l de căpăstru pe Maester, ca- 
târul lor. Pe spinarea lui Maester erau legate 
armura lui Dunk şi cărţile lui Egg, sacii lor de 
dormit, cortul şi hainele, mai multe felii de carne 
de vită sărată şi tare, o jumătate de carafă de 
mied şi două burdufuri cu apă. Vechea pălărie de 
paie a lui Egg, cu borurile largi şi pleostite, îi 


ferea de ploaie capul măgarului. Băiatul tăiase 
găuri pentru urechile lui Maester. lar el purta pe 
cap o nouă pălărie de paie. Cu excepţia găurilor 
pentru urechi, cele două i se păreau lui Dunk 
aproape la fel. 

Când se apropiară de porţile oraşului, Egg 
trase brusc de háturi. Sus, deasupra casei porţii, 
capul unui trădător fusese înfipt într-o ţeapă de 
fier. Era proaspăt, după toate aparențele, cu car- 
nea mai mult roz decât verde, dar ciorile de hoit 
se puseseră deja pe treabă. Buzele mortului erau 
sfârtecate şi zdrentuite, la fel şi obrajii, iar ochii 
erau două vágauni maronii, din care se 
prelingeau încet lacrimi roşii, pe măsură ce 
picăturile de ploaie se amestecau cu sângele 
închegat. Gura bărbatului mort atârna căscată, 
stând parcă sá le predice drumetilor care 
treceau prin poarta de dedesubt. 

Dunk mai văzuse asemenea privelişti. 

— Pe când eram copil, la Debarcaderul 
Regelui, am furat o dată un cap chiar din ţeapă, 
îi povesti el lui Egg. În realitate, pe zid se 
cátárase Ferret ca să înhaţe capul, după ce Rafe 
şi Pudding i-au zis că n-are curaj, dar când au 
venit în goană străjerii, băiatul l-a aruncat jos şi 
Dunk a fost cel care l-a prins. Vreun lord rebel 
sau vreun cavaler tâlhar, asta a fost, continuă 


Dunk. Sau poate doar un criminal de ránd. Un 
cap e un cap. Toate aratá la fel, dupá cáteva zile 
în ţeapă. 

El şi cei trei prieteni ai săi folosiseră cápátána 
ca să terorizeze fetele din Fundătura Puricilor. Le 
fugăreau pe ulite şi nu le lăsau în pace până 
când nu-i dădeau capului un sărut. Şi căpăţâna 
avusese parte de multe sărutări, din câte-şi 
amintea. Nu exista fată în Debarcaderul Regelui 
care să alerge la fel de repede ca Rafe. Însă era 
de preferat ca Egg să nu audă partea aceea. 
Ferret, Rafe şi Pudding. Nişte mici monştri, ăia 
trei, iar eu, cel mai afurisit dintre toți. Dunk si 
amicii lui păstraseră capul până când carnea se 
înnegrise şi începuse să cadă. Asta le-a răpit 
distracţia cu hărţuirea fetelor, aşa că, într-o 
seară, au dat buzna într-o cârciumă şi au aruncat 
rămăşiţele în căldare. 

— Ciorile se reped întotdeauna la ochi, îi 
explică el lui Egg. Apoi se scofâlcesc obrajii, 
carnea se înverzeşte... Dunk miji ochii. la stai! 
Chipul ăla mi-e cunoscut. 

— Aşa e, ser, zise Egg. Mai ştii, acum trei 
zile...? E septonul ghebos care predica împotriva 
Corbului Sângelui. 

Atunci îşi aminti. Era un om sfânt, jurat Celor 
Șapte, chiar dacă propovăduia trădarea. 


— Are mâinile roşii de sângele propriului frate 
şi de-al tânărului său nepot, afirmase cocoşatul 
în faţa mulţimii adunate în piaţă. O umbră a 
venit la porunca lui, să-i suprime pe fiii bravului 
Prinţ Valarr în pântecele mamei lor. Unde e 
Tânărul nostru Prinţ acum? Unde e fratele lui, 
dulcele Matarys? Unde s-au dus Bunul Rege 
Daeron şi neînfricatul Baelor Sfarmă-Lance? l-a 
chemat mormântul pe toţi, însă el dăinuie, acest 
corb palid, cu ciocul mânjit de sânge, care stă 
cocotat pe umărul Regelui Aerys şi îi croncăne în 
ureche. Poartă semnul iadului pe faţă şi în ochii 
pustii, ne-a adus secetă, molimă şi sânge. Vă 
spun: ridicati-vá si amintiti-vá de adevăratul 
nostru rege de dincolo de apă. Şapte zei sunt pe 
lume şi şapte regate, iar Dragonul Negru şapte 
fii a zămislit! Ridicati-vá, bărbaţi şi femei de viţă 
nobilă. Ridicati-vá, bravi cavaleri şi dârzi ţărani, 
şi alungati-l pe Corbul Sángelui, odiosul vrăjitor, 
că de nu, blestemati vor fi pe vecie copiii şi copiii 
copiilor voştri. 

Fiecare vorbă a fost o trădare. Cu toate 
acestea, era un şoc să-l vadă aici, cu găuri în 
locul ochilor. 

— El este, da, întări Dunk, alt motiv serios să 
lăsăm în urmă oraşul ăsta. 

Dădu uşor pinteni Tunetului şi cei doi, Dunk şi 


Egg, ieşiră pe porţile Septului de Piatră, 
ascultând sunetul molcom al ploii. Câţi ochi are 
Corbul Sângelui? suna ghicitoarea. O mie şi unul. 

Unii ziceau că Mâna Regelui era un discipol al 
magiei negre, care putea să-şi schimbe chipul, 
să ia înfăţişarea unui câine cu un singur ochi sau 
chiar să se prefacă în abur. Se spunea că haite 
întregi de lupi cenusii îi vânau duşmanii şi că 
avea ciori negre care spionau pentru el şi-i 
şopteau secrete la ureche. Dunk era ferm 
convins că majoritatea acestor poveşti erau 
simple istorisiri, dar nimeni nu putea să pună la 
îndoială că Lordul Corbul  Sângelui avea 
informatori peste tot. 

Cândva, la Debarcaderul Regelui, Dunk îl 
văzuse cu ochii lui. Albe ca osul erau părul şi 
pielea lui Brynden Rivers, iar ochiul său - avea 
un singur ochi, pe celălalt îl pierduse pe Câmpul 
lerbii Roşii, în lupta cu fratele său vitreg, Oţelul 
înverşunat - era roşu ca sângele. Pe obraz şi pe 
gât purta semnul rubiniu din naştere care-i 
adusese numele. 

Când oraşul rămase departe în urma lor, Dunk 
îşi drese glasul şi spuse: 

— Urâtă treabă sá tai capetele septonilor. 
Omul n-a făcut decât să dea din gură. Vorbele 
sunt vânt. 


— Unele vorbe sunt vánt, ser. Unele sunt 
trádare. 

Egg era slab ca un bát, dar gurá avea. 

— Acum vorbeşti ca un adevărat printisor. 

Băiatul luă asta drept o insultă, ceea ce si era. 

—O fi fost el septon, dar propovăduia 
minciuni, ser. Seceta n-a fost vina Corbului 
Sângelui. Şi nici Marea Molimă a Primăverii. 

— Aşa o fi, dar dacă ne apucăm să le tăiem 
capul tuturor nebunilor şi mincinoşilor, jumătate 
din oraşele Celor Şapte Regate vor rămâne 
goale. 


Şase zile mai târziu, ploaia nu mai era decât o 
amintire. 

Dunk îşi lepădase tunica, să-şi desfete pielea 
în căldura soarelui. Când se stârni o dulce 


adiere, proaspătă, răcoroasă şi înmiresmată ca 
răsuflarea unei fecioare, Dunk suspină. 

— Apă, anunţă el. Îi simţi mirosul? Lacul nu 
poate fi departe de-acum. 

— Nu simt decât mirosul lui Maester, ser. 
Duhneste. 

Egg smuci sălbatic de cápástrul catárului. 


Acesta se oprise sá pască iarba de lângă drum, 
aşa cum făcea din când în când. 

— Pe malul lacului se află un vechi han. Dunk 
poposise acolo odată, pe când era scutierul 
bătrânului. Ser Arian spunea că fac acolo o bere 
brună pe cinste. Poate că o s-o gustăm, până 
aşteptăm podul plutitor. 

Egg îi aruncă o privire plină de speranţă. 

— Ca să alunece mâncarea, ser? 

— Despre ce mâncare vorbeşti? 

— O felie de friptură? sugeră băiatul. O 
bucăţică de rață, o strachină de tocaná? Orice 
au, ser. 

Ultima masă caldă o luaseră cu trei zile în 
urmă. De atunci, îşi potoleau foamea cu fructe 
căzute din pomi şi fâşii de vită sărată, tari ca 
lemnul. Ar fi bine să ne punem burtile la cale cu 
nişte mâncare adevărată înainte s-o luăm spre 
nord. Zidul ăla e straşnic de departe. 

— O să şi înnoptăm? întrebă Egg. 

— Stăpânul vrea un pat de puf? 

— Mă pot mulţumi cu unul de paie, ser, 
răspunse Egg, ofensat. 

— N-avem bani pentru paturi. 

— Avem douăzeci şi doi de gologani, trei stele, 
un cerb şi granatul ăla vechi si ciobit. 

Dunk îşi scărpină urechea. 


— Credeam cá avem doi arginti. 

— Am avut, da, paná ai cumpárat cortul. Acum 
pe ăsta-l avem. 

— N-o sá mai avem nimic dacă începem să 
dormim pe la hanuri. Vrei să împărţi patul cu 
cine ştie ce peticar şi să te trezesti cu puricii lui? 
márái Dunk. Eu nu. Am puricii mei şi nu le plac 
străinii. Vom dormi sub cerul cu stele. 

— Stelele sunt bune, fu de acord Egg, dar 
pământul e tare, ser, şi uneori e plăcut să ai o 
pernă sub cap. 

— Pernele sunt pentru prinți, răspunse Dunk. 

Egg era cel mai bun scutier pe care şi-l putea 
dori un cavaler, dar, din când în când, îl apucau 
fandoselile. Flácául are sânge de dragon, nu 
uita! În ceea ce-l privea, Dunk avea sânge de 
cerşetor... sau cel puţin aşa i se spunea adesea 
în Fundătura Puricilor, asta când nu i se trámbita 
că îl aşteaptă negreşit spânzurătoarea. Se prea 
poate să ne permitem nişte bere şi o masă 
fierbinte, dar n-am de gând să irosesc bani 
frumoşi pentru un pat. Trebuie să ne păstrăm 
banii pentru podul plutitor. Ultima oară când tra- 
versase lacul, nu-l costase decât câţiva gologani, 
dar asta se întâmplase cu şase ani în urmă... sau 
poate şapte. Totul devenise mai scump de 
atunci. 


— Ei, bine, zise Egg, am putea să folosim 
cizma mea ca să trecem. 

— Am putea, răspunse Dunk, dar n-o vom 
face. Era periculos să folosească cizma. S-ar 
răspândi vestea. Veştile se răspândesc 
întotdeauna. Scutierul lui nu era chel din 
întâmplare. Egg avea ochii violeti ai celor din 
vechea Valyria si un păr care strălucea ca aurul 
bătut, intretesut cu suvite de argint. Ar fi fost 
acelaşi lucru dacă purta ca brosá un dragon cu 
trei capete sau dacá-si lăsa părul ăla să crească. 
Erau vremuri primejdioase in Westeros si..., ei, 
bine, era de preferat sá nu riste nimic. Încă o 
vorbă despre cizma aia a ta, continuă Dunk, si-ti 
trag o scatoalcă peste ureche de-o să zbori peste 
lac. 

— As prefera să înot, ser. Egg înota bine. Dunk 
nu. Băiatul se răsuci în şa. Ser? Se apropie 
cineva pe drum, în spatele nostru. Auzi caii? 

— Nu sunt surd. 

Dunk vedea şi praful pe care-l stárneau. Un 
grup mare. Si foarte grăbit. 

— Crezi că ar putea fi tâlhari, ser? 

Egg se ridică în scara de şa, mai mult 
nerăbdător decât speriat. Aşa era el. 

— Tâlharii ar fi mai potoliţi. Doar lorzii fac 
atâta táráboi. Dunk agită, cu un zăngănit, 


mánerul sábiei, sá desclesteze lama din teacá. 
Oricum, ne retragem din drum şi-i lăsăm sá 
treacá. Existá fel si fel de lorzi. 

Nu strica niciodată sá fii puţin prevázátor. 
Drumurile nu mai erau la fel de sigure ca pe 
vremea când pe Tronul de Fier şedea Bunul Rege 
Daeron. 

Dunk şi Egg se ascunseră în spatele unui tufiş 
tepos. Dunk îşi dezlegă scutul şi şi-l vâri pe braţ. 
Era un obiect vechi, înalt şi greu, de formă 
alungită, făcut din lemn de pin şi mărginit cu fier. 
ÎI cumpărase în Septul de Piatră, în locul scutului 
pe care Longinch i-l făcuse fărâme când se 
luptaseră. Dunk nu avusese timp să-l dea la 
pictat cu însemnele sale, ulmul şi steaua căză- 
toare, aşa că scutul purta şi acum blazonul 
ultimului său proprietar, un om cu ştreangul de 
gât, atârnând macabru şi  cenusiu într-o 
spânzurătoare. Nu era un blazon pe care l-ar fi 
ales pentru sine, dar scutul îl tocmise la un preţ 
convenabil. 

Primii călăreţi trecură la galop după câteva 
clipe, doi tineri lorzi pe o pereche de cai 
sprinteni. Cel care călărea murgul purta un coif 
fără vizieră, din oţel aurit, cu trei pene înalte: 
una albă, una roşie şi una aurie. Apărătoarea 
calului pentru ceafă era împodobită cu pene 


identice. Armásarul negru de lángá el purta o 
armură albastră cu auriu. Valtrapul se undui în 
aerul stárnit de goana furtunoasá a calului. Unul 
lângă altul, cáláretii trecură cu iuţeala fulgerului, 
chiuind şi râzând, cu mantiile lungi fluturánd în 
urma lor. 

Un al treilea lord veni după ei, mai potolit, în 
fruntea unei lungi coloane. Erau două duzini în 
grup, grăjdari, bucătari şi servitori, toţi ca să 
slujească trei cavaleri, şi li se adăugau oştenii, 
arbaletiştii călare şi o duzină de care íntesate cu 
armurile, corturile şi proviziile lor. De şaua 
lordului atârna scutul lui  portocaliu-închis, 
împodobit cu trei castele negre. 

Dunk cunoştea blazonul acela, dar de unde? 
Lordul care-l purta era un bărbat mai în vârstă, 
posomorât, cu o expresie acră a gurii şi o barbă 
sură, tunsă scurt. S-ar putea să fi fost la turnirul 
de la Ashford, gândi Dunk. Sau poate am slujit în 
castelul său, când eram scutierul lui Ser Arian. 
Bătrânul cavaler rătăcitor slujise la atâtea 
fortărețe şi castele diferite de-a lungul anilor, 
încât nu-şi putea aminti nici măcar jumătate. 

Lordul struni  dintr-odată calul, privind 
încruntat spre tufiş. 

— Tu, din tufiş. Arată-te! 

În spatele lui, doi arbaletişti potriviră săgețile 


în arc. Ceilalţi îşi văzură de drum. 

Dunk păşi prin iarba înaltă, cu scutul pe braţ şi 
mâna dreaptă odihnindu-se pe mânerul săbiei 
sale lungi. Faţa îi era o mască roşie-maronie, din 
pricina prafului pe care-l stârniseră caii, şi era 
gol de la brâu în sus. Avea un aspect soios, ştia 
asta, însă pesemne că statura lui îi tăie celuilalt 
elanul. 

— Nu vrem hartá, stăpâne. Nu suntem decât 
noi doi, eu şi scutierul meu. Dunk îi făcu semn lui 
Egg să se apropie. 

— Scutier? Pretinzi că eşti cavaler? 

Lui Dunk nu-i plăcea cáutátura bărbatului. 
Ochii ăia ar putea jupui un om. Găsi prudent să- 
şi ia mâna de pe sabie. 

— Sunt un cavaler rătăcitor care-şi caută un 
rost. 

— Fiecare cavaler tâlhar pe care l-am 
spânzurat a spus acelaşi lucru. Blazonul tău 
poate fi profetic, ser... dacă eşti, într-adevăr, un 
ser. O spânzurătoare şi un om spânzurat. Astea 
sunt însemnele tale? 

— Nu, lordul meu. Trebuie să-mi dau scutul la 
vopsit. 

— De ce? L-ai furat de pe un cadavru? 

— L-am cumpărat, cu bani frumoşi. Trei 
castele, negre pe fond portocaliu... unde le-am 

mai văzut? Nu sunt hot. 

Ochii lordului erau aşchii de cremene. 

— Cum te-ai ales cu cicatricea aia de pe 
obraz? O urmă de bici? 

— Un pumnal. Dar faţa mea nu te priveşte, 
lordul meu. 

— Am să stabilesc eu ce mă priveşte. 

Cei doi tineri cavaleri se întorseseră deja la 
trap, să vadă de ce întârziau tovarăşii lor. 

— Aici erai, Gormy! strigă călăreţul de pe 
armăsarul negru, un tânăr suplu şi mlădios, cu o 
faţă plăcută, proaspăt bărbierită, şi trăsături 
delicate. Pletele negre îi cădeau, strălucind, până 
pe guler. Purta o jiletcă din mătase de un 
albastru-închis, tivită cu satin auriu. Pe piept, 
fusese brodată cu fir de aur o cruce cu marginile 
zimtate, cu o scripcă de aur în prima şi a treia 
diviziune şi o sabie de aur în a doua şi a patra. 
Ochii săi oglindeau albastrul hainei şi scânteiau 
amuzati. Alyn se temea că ai căzut de pe cal, 
continuă călăreţul. O scuză transparentă, mi se 
pare. Era cât pe ce să-l las în urmă. 

— Cine-s briganzii ăştia doi? întrebă cáláretul 
de pe murg. 

Egg se zburli la auzul acestei insulte. 

— N-ai niciun drept sá ne numesti briganzi, 
lordul meu. Când am văzut praful pe care-l 


stárneati, am crezut cá sunteti tálhari. Este 
singurul motiv pentru care ne-am ascuns. Acesta 
este Ser Duncan Vlájganul, iar eu sunt scutierul 
lui. 

Lorzii nu se sinchisiră de aceste explicaţii nici 
cât de orăcăitul unei broaste. 

— Cred că ăla e cel mai mătăhălos mocofan pe 
care l-am văzut vreodată, declară cavalerul celor 
trei pene. Avea o faţă rotofeie sub o claie de păr 
cárliontat de culoarea mierii brune. Aş pune 
rămăşag că trece de doi metri. Ce-o să mai 
duduie pământul când o să se prăvălească de pe 
cal. 

Dunk simţi cum i se ridică roseata în obraji. A; 
pierde rămăşagul, gândi el. Ultima oară când 
fusese măsurat, Aemon, fratele lui Egg, îi 
declarase cu două degete mai scund de doi 
metri. 

— Ala,e calul tău, Uriaşule? întrebă lordul cu 
pene. Cred c-o să-l căsăpim pentru carne. 

— Lordul Alyn îşi uită adesea manierele, 
interveni cavalerul brunet. Ser, iartă-i, rogu-te, 
vorbele necioplite. Alyn, cere-i scuze lui Ser 
Duncan. 

— Dacă trebuie. Mă vei ierta, ser? Nu aşteptă 
răspunsul, ci îşi întoarse murgul şi se îndepărtă 
pe drum la trap. 


Celálalt mai zábovi putin. 

— Vá duceti la nuntá, ser? 

Ceva din tonul lui îl ispiti pe Dunk să-l tragă de 
ciuf. Rezistă pornirii şi răspunse: 

— Am venit pentru podul plutitor, lordul meu. 

— Şi noi la fel... dar singurii lorzi de pe-aici 
sunt Gormy şi acel pierde-vară care tocmai ne-a 
părăsit, Alyn  Cockshaw. Eu sunt cavaler 
rătăcitor, ca şi voi. Ser John Scripcarul mi se 
spune. 

Era genul de nume pe care şi l-ar fi putut alege 
un cavaler rătăcitor, dar Dunk nu mai văzuse 
niciodată vreunul care să poarte veşminte ori 
armură atât de strălucitoare sau călărind un 
asemenea cal. Cavalerul din pădurea de aur, 
gândi el. 

— Numele meu îl ştii. Pe scutierul meu îl 
cheamă Egg. 

— Îmi pare bine să te cunosc, ser. Hai, vino cu 
noi la Zidurile Albe şi rupe câteva lănci, în 
cinstea noii cununii a Lordului Butterwell. Sunt 
sigur că te-ai putea dovedi la înălţime. 

Dunk nu mai luptase în niciun turnir de la 
Pajiştea Ashford încoace. Dacă aş putea să 
câștig câteva trofee, am mânca bine în drumul 
spre nord, gândi el, dar lordul cu trei castele pe 
scut spuse: 


— Ser Duncan trebuie să-şi vadă de drum. ŞI 
noi la fel. 

John Scripcarul nu-l luă în seamă pe mai 
vârstnicul bărbat. 

— Mi-ar plăcea să-mi încrucişez sabia cu tine, 
ser. Mi-am încercat puterile cu oameni din multe 
ţări şi semintii, dar niciodată cu unul de statura 
ta. Şi tatăl tău a fost la fel de falnic? 

— Nu mi-am cunoscut tatăl, ser. 

— Îmi pare rău să aud asta. Şi mie mi-a fost 
răpit tatăl prea curând. Scripcarul se întoarse 
spre lordul celor trei castele: ar trebui să-l 
invităm pe Ser Duncan să se alăture grupului 
nostru vesel. 

— N-avem nevoie de unul ca el. 

Dunk nu-şi găsea cuvintele. Nu adesea era 
poftit un cavaler rătăcitor fără o leţcaie sá 
călătorească alături de înalții lorzi. Aş avea mai 
multe în comun cu servitorii lor. judecând după 
lungimea coloanei, Lordul Cockshaw şi Scripcarul 
luaseră cu ei grăjdari să aibă grijă de caii lor, 
bucătari să-i hrănească, scutieri să le curețe 
armurile, oşteni să-i apere. Dunk îl avea pe Egg. 

— De unul ca el? Scripcarul râse. Cum adică? 
De unul asa mare ca el? Uită-te numai câte! 
Avem nevoie de oameni puternici. Săbiile tinere 
preţuiesc mai mult decât numele vechi. Am auzit 


adesea vorba asta. 

— Spusă de nătărăi. Nu ştii absolut nimic 
despre omul ăsta. Ar putea fi un brigand sau 
vreun spion de-al Corbului Sângelui. 

— Nu-s spionul nimănui, protestă Dunk. Şi, 
lordul meu, n-ai dreptul să vorbeşti despre mine 
de parcă aş fi surd, mort sau departe, în Dorne. 

Ochii de cremene îl scrutară. 

— Departe în Dorne ar fi un loc nimerit pentru 
tine, ser. Din partea mea, acolo să te duci. 

— Nu-l lua în seamă, interveni Scripcarul. E un 
bătrân ursuz... suspectează pe toată lumea. 
Gormy, simt că-mi place omul ăsta. Ser Duncan, 
vii cu noi la Zidurile Albe? 

— Stăpâne, eu... Cum putea să împartă 
aceeaşi tabără cu unii ca ei? Servitorii aveau să 
le ridice pavilioanele, grăjdarii sá le tesale caii, 
bucătarii să-i servească pe fiecare cu un clapon 
sau cu o halcă de vită, în vreme ce Dunk şi Egg 
şi-ar molfăi bucăţile tari de carne sărată. N-aş 
putea, zise Dunk. 

— Vezi, spuse lordul celor trei castele. Îşi ştie 
locul, şi locul lui nu e cu noi. Cavalerul îşi 
întoarse calul înapoi spre drum. Lordul Cockshaw 
o fi deja la doi kilometri înaintea noastră. 

— Bánuiesc că va trebui să-l ajung iarăşi din 
urmă. Scripcarul îi zâmbi lui Dunk, cu un aer de 


scuză. Poate că ne-om mai întâlni cândva. Asa 
sper. Mi-ar plăcea să-mi încerc lancea pe tine. 

Dunk nu ştia ce să răspundă la asta. 

— Succes în turnir, ser, reuşi el să îngaime, în 
cele din urmă, dar Ser John se întorsese deja s-o 
ia pe urmele coloanei. Mai vârstnicul lord porni 
după el. Dunk era bucuros să-l vadă dus. Nu-i 
plăcuseră ochii de cremene, nici aroganţa 
Lordului Alyn. Scripcarul părea un om destul de 
plăcut, dar avea şi el ceva ciudat. Două scripci şi 
două săbii, o cruce zimtatá, îi spuse Dunk lui 
Egg, în timp ce priveau praful stârnit în urma 
celor plecaţi. Ce casă e asta? 

— Niciuna, ser. N-am văzut blazonul ăsta în 
niciun armorial. 

Poate, până la urmă, chiar o fi un cavaler 
rătăcitor. Dunk îşi concepuse propriul blazon la 
Pajiştea Ashford, când o păpuşară zisă Tanselle 
Lungana l-a întrebat ce vrea să aibă pictat pe 
scut. 

— Să fie lordul mai vârstnic vreo rudă a Casei 
Frey? 

Cei din Casa Frey purtau castele pe scuturi şi 
proprietăţile lor nu erau departe de locul în care 
se aflau. 

Egg dădu ochii peste cap. 

— Însemnele Casei Frey sunt două turnuri 


albastre legate între ele de un pod, pe fond gri. 
Acelea erau trei castele negre pe fond 
portocaliu, ser. Ai văzut vreun pod? 

— Nu. Face asta doar ca să mă sácále. Şi data 
viitoare când îţi mai dai ochii peste cap în faţa 
mea, îţi trag una peste ureche de-o să-ţi rămână 
întorşi în cap pe veci. 

Egg îl privi smerit: 

— N-am vrut să... 

— Lasă ce-ai vrut. Spune-mi numai cine era. 

— Gormon Peake. Lordul de Starpike. 

— Asta e în Reach, nu-i aşa? Chiar are trei 
castele? 

— Doar pe scut, ser. Într-adevăr, Casa Peake a 
avut cândva, trei castele, dar a pierdut două 
dintre ele. 

— Cum să pierzi două castele? 

— Luptând pentru Dragonul Negru, ser. 

— Oh! Dunk se simţea ca un idiot. Aceeaşi 
poveste. 

De două sute de ani, regatul fusese condus de 
urmaşii lui Aegon Cuceritorul şi de surorile lui, 
care uniseră Cele Şapte Regate şi făuriseră 
Tronul de Fier. Stindardele lor aveau ca blazon 
dragonul cu trei capete al Casei Targaryen, roşu 
pe fond negru. Cu şaisprezece ani în urmă, un fiu 
bastard al Regelui Aegon al IV-lea, pe nume 


Daemon Blackfyre, se  răzvrătise împotriva 
fratelui sáu, fiul legitim. Daemon folosise si el 
dragonul cu trei capete pe stindarde, dar 
inversase culorile, asa cum fáceau multi bastarzi. 
Revolta sa se sfársise pe Cámpul lerbii Rosii, 
unde Daemon şi fiii săi gemeni au murit sub 
ploaia de săgeți a Corbului Sângelui. Rebelii 
supraviețuitori care au plecat genunchiul 
fuseseră iertaţi, dar unii pierduseră pământuri, 
alţii titluri şi alţii aur. Cu toţii au dat ostatici, ca 
zálog al viitoarei lor loialitáti. 

Trei castele negre pe fond portocaliu. 

— Acum îmi amintesc. Lui Ser Arian nu i-a 
plăcut niciodată să vorbească despre Câmpul 
lerbii Roşii, însă odată, când era cherchelit, mi-a 
povestit cum a murit fiul surorii sale. Dunk auzea 
parcă şi-acum glasul bătrânului, parcă-i simţea 
răsuflarea cu miros de vin. Roger de Penneytree, 
aşa-l chema, continuă el. Capul i-a fost zdrobit 
de buzduganul unui lord cu trei castele pe scut. 
Lordul Gormon Peake. Bătrânul nu i-a ştiut 
niciodată numele. Sau n-a vrut să i-l ştie. Lordul 
Peake şi John Scripcarul nu mai erau acum decât 
o dâră de praf roşu în depărtare. Au trecut 
şaisprezece ani de-atunci. Pretendentul a murit 
şi cei care i-au urmat au fost exilați sau iertati. 
Oricum, n-am eu nici-o treabă cu asta. 


Merseră alături o vreme, în tăcere, ascultând 
tipetele tánguitoare ale păsărilor. După vreo doi 
kilometri, Dunk îşi drese glasul şi spuse: 

— Butterwell, zicea. Sunt pe-aproape 
pământurile lui? 

— În partea cealaltă a lacului, ser. Lordul 
Butterwell a fost maestru trezorier pe vremea 
când pe Tronul de Fier şedea Regele Aegon. 
Daeron l-a făcut Mână a Regelui, dar nu pentru 
multă vreme. Blazonul lui e în dungi vălurite, 
verzi, albe şi galbene, ser. Lui Egg îi plăcea 
nespus să-şi etaleze cunoştinţele de heraldică. 

— E prieten cu tatăl tău? 

Egg se strâmbă. 

— Tata nu l-a agreat niciodată. În timpul 
Rebeliunii, cel de-al doilea născut al Lordului 
Butterwell a luptat de partea pretendentului, iar 
fiul cel mare de partea regelui. Astfel, s-a 
asigurat că va fi oricum de partea învingătorului. 
Lordul Butterwell n-a luptat de partea nimănui. 

— Unii ar considera asta o dovadă de 
prudenţă. 

— Tatăl meu a considerat-o o dovadă de 
laşitate. 

Da, fără doar şi poate. Lordul Maekar era un 
om aspru, mândru şi dispretuitor. 

— Trebuie să trecem pe la Zidurile Albe ca să 


ajungem la drumul regelui. Ce-ar fi sá ne punem 
burtile la cale? Numai gándul fi fácea matele sá 
chiorăie. Poate că vreunul dintre nuntaşi va avea 
nevoie de un însoțitor ca sá se întoarcă la locul 
lui. 

— Parcă ziceai că mergem spre nord. 

— Zidul dăinuie de opt mii de ani, va mai 
rezista încă puţin. Sunt două mii de kilometri de- 
aici până acolo şi ne-ar prinde bine nişte arginti 
în plus în pungă. Dunk se şi vedea călare pe 
Tunetul, doborându-l pe acel acru lord bătrân cu 
trei castele pe scut. Ar fi fost plăcut. „ Te-a învins 
scutierul bătrânului Ser Arian”, i-aş putea spune, 
când ar veni să-şi răscumpere armele şi armura. 
„Cel care l-a înlocuit pe băiatul pe care l-ai ucis.” 
Bătrânului i-ar plăcea asta. 

— Nu te gândeşti să intri în turnir, nu-i asa, 
ser? 

— Poate că este timpul. 

— Nu este, ser. 

— Poate că este timpul să-ţi trag o scatoalcá 
peste ureche. W-ar'trebui să câştig decât două 
runde. Dac-aş putea aduna banii din două 
răscumpărări şi aş plăti doar una, am mânca 
regeşte timp de un an. 

— Dacă ar fi vreo bătălie cavalerească, s-ar 
putea să particip. 


Statura şi puterea lui Dunk i-ar fi slujit mai bine 
într-o înfruntare colectivă decât într-un duel. 

— Nu e obiceiul să se organizeze o bătălie la o 
nuntă, ser. 

— Dar e obiceiul sá se organizeze un ospăț. 
Avem cale lungă de mers. De ce să nu plecăm la 
drum cu burtile pline, măcar o dată? 


Soarele cobora la apus când zăriră lacul, cu 
apele scânteind roşietice şi aurii, strălucitoare ca 
o coală de aramă bătută. Când, deasupra unor 
sălcii, zăriră micile turnuri ale hanului, Dunk îşi 
îmbrăcă din nou tunica îmbibată de sudoare şi se 
opri să-şi stropească faţa cu puţină apă. Se spălă 
de praful drumului cât putu de bine şi îşi trecu 
degetele ude prin chica deasă întreţesută cu 
suvite decolorate de soare. N-avea ce să facă în 
privinţa staturii sale şi nici a cicatricii de pe 
obraz, dar nu voia să arate ca un sălbatic cavaler 
tâlhar. 

Hanul era mai mare decât se aşteptase, o 
construcţie din lemn, cu turnuri, lábártatá şi 
cenuşie, din care jumătate se înălța pe piloni 
deasupra apei. Pe ţărmul mocirlos al lacului 


fusese  aşternută o cărare din scânduri 
grosolane, până la debarcader, dar nici podul 
umblător, nici podarii nu erau de zărit. De-a 
curmezişul drumului se înălța cu grajd cu 
acoperişul de stuf. Curtea era înconjurată de un 
zid construit din piatră brută, dar poarta era 
deschisă. Înăuntru, găsiră o fântână şi o 
adăpătoare. 

— Ocupă-te de animale, îi spuse Dunk lui Egg, 
dar vezi să nu bea prea mult. Am să întreb de 
nişte mâncare. 

O găsi pe hangitá máturánd scările. 

— Aţi venit pentru podul umblător? îl întrebă 
femeia. Aţi întârziat. Apune soarele, şi lui Ned 
nu-i place să traverseze noaptea, decât dacă e 
lună plină. Se întoarce dis-de-dimineatá. 

— Ştii cumva cât cere? 

— Trei gologani pentru fiecare dintre voi. Si 
zece pentru cai. 

— Avem doi cai şi un catár. 

— Tot zece e şi pentru catári. 

Dunk făcu socoteala în cap şi ajunse la treizeci 
şi şase, mai mult decât se aşteptase să 
cheltuiască. 

— Ultima oară când am trecut pe-aici, era câte 
doi gologani pentru oameni şi şase pentru cai. 

— Discută asta cu Ned. Pe mine nu mă 

priveşte. Dacă sunteţi în căutarea unui pat, n-am 
niciunul de oferit. Lordul Shawney şi Lordul 
Costayne au venit cu alaiul. Suntem plini până la 
refuz. 

— E şi Lordul Peake aici? L-a ucis pe scutierul 
lui Ser Arian. Era cu Lordul Cockshaw şi cu John 
Scripcarul. 

— Ned i-a trecut apa cu ultima tură. Femeia îl 
cercetă pe Dunk de sus până jos. Aţi făcut parte 
din grupul lor? 

— l-am întâlnit pe drum, atâta tot. Un miros 
plăcut venea, dus de vânt, dinspre ferestrele 
hanului, un miros de-i lăsa gura apă. S-ar putea 
să vrem şi noi din ce frigi acolo, dacă nu e prea 
scump. 

— E mistreț, răspunse femeia, cu mult piper, 
servit cu ceapă, ciuperci si piure de napi. 

— Ne descurcám si fără napi. Câteva felii de 
mistreț si o halbá din berea aia bună, brună, pe 
care-o aveti. Cât ai cere pentru asta? Si poate că 
s-ar găsi un loc în grajdul tău, unde sá înnoptăm. 

Asta fu o greşeală. 

— Grajdurile sunt pentru cai. De-aia le zicem 
grajduri. Eşti mare cât un cal, ce-i drept, dar văd 
că n-ai decât două picioare. Femeia balansă 
mătura spre el, să-l alunge. N-am cum să hră- 
nesc toate Cele Şapte Regate. Mistreţul e pentru 


oaspeţii mei. Berea la fel. N-am de gând să-i aud 
pe lorzi spunând că nu-mi ajunge mâncarea sau 
băutura ca să-i îndestulez. Lacul e plin de peşti şi 
veţi găsi şi alţi vagabonzi adápostiti pe lângă 
buturugi. Cavaleri rătăcitori, dacă stai să-i crezi. 
Din tonul ei se desluşea limpede că ea nu-i 
credea. Poate că au mâncare să vă dea. Mie nu- 
mi pasă. Acum pleacă, am treabă. Uşa se închise 
cu o bufnitură puternică în spatele ei, înainte ca 
lui Dunk să-i treacă măcar prin cap s-o întrebe 
unde erau buturugile alea. 

ÎI găsi pe Egg aşezat pe marginea adápátorii, 
înmuindu-şi picioarele în apă şi făcându-şi vânt 
cu pălăria lui mare şi pleoştită. 

— Fac friptură de porc, ser? Simt miros de 
carne de porc. 

— Mistret, răspunse Dunk pe un ton mohorát, 
dar cine să vrea mistreţ, când avem bunătate de 
vită sărată. 

Egg se strâmbă. 

— Aş putea, rogu-te, să-mi mănânc mai bine 
cizmele, ser? O să-mi fac altă pereche din vita 
sărată. E mai rezistentă. 

— Nu, răspunse Dunk încercând să-şi 
stăpânească zâmbetul. Nu poţi să-ţi mănânci 
cizmele. Dar încă o vorbă şi o să-mi mănânci 
pumnul. Scoate-ţi picioarele din adápátoarea aia. 


Îşi găsi coiful mare pe catár şi i-l azvárli lui Egg. 
Trage nişte apă din fântână şi pune la înmuiat 
vita sărată. Dacă nu era înmuiată destul, riscai 
să-ţi rupi dinţii cu ea. Avea cel mai bun gust 
când era înmuiată în bere. dar mergea şi în apă. 
Şi nu folosi adápátoarea, adáugá Dunk. N-am de 
gând să-ţi gust picioarele. 

— Picioarele mele i-ar da mai multă savoare, 
ser, răspunse Egg, mişcându-şi degetele. 

Dar făcu aşa cum i se spusese. 


Cavalerii rátácitori n-au fost greu de găsit. Egg 
le zări focul licărind în pădure, pe malul lacului şi 
se îndreptară într-acolo, trăgând animalele după 
ei. Băiatul ducea coiful lui Dunk sub braţ, 
împroşcând noroi la fiecare pas. Soarele era de- 
acum o amintire roşie la apus. În scurt, timp, 
copacii se despărţiră şi cei doi se pomeniră într- 
un loc care trebuie să fi fost cândva un crâng de 
copaci ai inimii. Doar un cerc de buturugi albe şi 
o încrengătură de rădăcini albe ca osul se mai 
aflau acolo unde se înălţaseră copacii pe vremea 
când copiii pădurii domneau în Westeros. 

Printre buturugile de copaci ai inimii, găsiră doi 


bărbaţi ghemuiti lângă un foc, trecándu-si un 
burduf cu vin de la unul la altul. Caii celor doi 
păşteau dincolo de crâng, iar armurile lor 
fuseseră ordonat stivuite. Undeva la o parte, cu 
spatele sprijinit de un castan, şedea un bărbat 
mult mai tânăr. 

— Bine v-am găsit, cavalerilor! strigă Dunk cu 
glas voios. Nu era niciodată înţelept să iei nişte 
oameni înarmaţi pe nepregătite. Mie-mi zice Ser 
Duncan Vlăjganul. Flăcăul ăsta este Egg. Putem 
să ne aşezăm lângă focul vostru? 

Un bărbat trupeş, de vârstă mijlocie, se ridică 
să-i întâmpine, îmbrăcat în veşminte nobile, dar 
ponosite. Avea faţa încadrată de perciuni roscati, 
extravaganti. 

— Mă bucur să te cunosc, Ser Duncan. Da’ ştiu 
că esti mare... şi eşti bine-venit, fireşte, 
împreună cu flăcăul tău. Egg ziceai? Ce fel de 
nume e ăsta, rogu-te? 

— Unul scurt, ser. Egg era prea istet ca să le 
mărturisească unor necunoscuţi că Egg venea de 
la Aegon. 

— Chiar aşa. Ce s-a întâmplat cu părul tău? 

Păduchi, gândi Dunk. Spune-i că ai avut 
păduchi, băiete. Era cea mai sigură poveste, 
povestea pe care o spuneau cel mai adesea... 
deşi, uneori, lui Egg îi căşuna cine ştie ce ghi- 


dusie copilărească. 

— Mi l-am ras, ser. Am de gánd sá rámán ras 
în cap până-mi dobândesc titlul de cavaler. 

— Un legământ nobil. Eu sunt Ser Kyle, 
Motanul din Mlaştina Cetoasá. Sub castanul de 
colo stă Ser Glendon... Ball. lar acolo-l aveţi pe 
bunul Ser Maynard Plumm. 

Egg îşi ciuli urechile la auzul acestui nume. 

— Plumm!?... eşti rudă cu Lordul Viserys 
Plumm, ser? 

— De departe, mărturisi Ser Maynard, un 
bărbat înalt, subţire, cu umerii lăsaţi si un păr 
lung, drept şi bălai. Deşi mă îndoiesc că Nobilul 
Lord ar recunoaşte-o. S-ar putea spune că el e o 
prună dulce, în timp ce eu sunt una acră. Mantia 
lui Plumm era la fel de violet ca numele cu 
rezonanţă de prună pe care-l purta, dar era 
zdrentuitá la margini şi prost vopsită. Era prinsă 
pe umăr cu o broşă dintr-o piatră a lunii, mare 
cât un ou de găină. În rest, mai purta haine din 
pânză aspră, cenuşie şi piele maro, pătată. 

— Avem vită sărată, anunţă Dunk. 

— Ser Maynard are un sac cu mere, zise Kyle 
Motanul. lar eu am ouă murate şi ceapă. Păi, 
împreună avem toate ingredientele unui ospăț! 
la loc, ser. Avem buturugi de tot felul, după pla- 


1 Joc de cuvinte intraductibil, bazat pe omofonia cuvintelor "plumm” 
şi „plum”;Plum-prună, în lb.eng.(n,tr.) 

cul inimii. Vom fi aici páná dimineata tárziu, dacá 
nu cumva am presupus gresit. Existá un singur 
pod plutitor si nu e destul de mare să ne ia pe 
toti. Lorzii si suitele lor trebuie sá traverseze 
primii. 

— Ajutá-má la animale, fi spuse Dunk lui Egg. 
Împreună, cei doi au scos şaua de pe Tunet, pe 
Potop şi Maester. 

Abia după ce animalele fură hránite, adápate 
şi priponite pentru noapte, Dunk acceptă 
burduful de vin pe care i-l oferi Ser Maynard. 

— Până şi vinul acru e mai bun decât nimic, 
zise Kyle Motanul. Vom bea vinuri vechi mai de 
soi la Zidurile Albe. Se zice că Lordul Butterwell 
are cele mai bune vinuri de la nord de Arbor. A 
fost cândva Mâna Regelui, ca şi bunicul lui, mai 
înainte. Pe lângă asta, se spune că e un om 
evlavios şi foarte bogat. 

— Toată bogăţia îi vine de la vite, interveni 
Maynard Plumm. Ar trebui să-şi ia un uger umflat 
drept blazon. Celor din Casa Butterwell le curge 
lapte prin vene, iar Frey nu sunt nici ei mai buni. 
Va fi o căsătorie între hoţi de vite şi strângători 
de biruri, o clică de zornăitori de bani unindu-se 
cu alta. Când s-a ridicat Dragonul Negru, acest 
lord al vitelor şi-a trimis un fiu la Daemon şi altul 
la Daeron, ca să se asigure că are un Butterwell 


de partea învingătoare. Amândoi au pierit pe 
Câmpul lerbii Roşii, iar mezinul a murit în timpul 
primăverii. De aceea încheie această nouă 
căsătorie. Dacă noua lui soţie nu-i dăruieşte un 
fiu, numele Butterwell va pieri odată cu el. 

— Aşa cum ar trebui. Ser Glendon Ball trecu 
încă o dată piatra de şlefuit peste lama săbiei. 
Lasii sunt urâţi de Războinic. 

Dispretul din glasul tânărului îl făcu pe Dunk 
să-l cerceteze mai atent. Hainele lui Ser Glendon 
erau din țesătură bună, dar foarte uzate şi 
desperecheate, de parcă ar fi fost de căpătat. De 
sub coifu-i de fier ieşeau smocuri de păr 
castaniu. Flăcăul era scund şi îndesat, cu ochi 
mici şi apropiați, umeri vânjoşi şi brațe 
musculoase. Avea sprâncenele zburlite, ca două 
omizi după o primăvară umedă, nasul mare, 
bărbia agresivă. Şi era tânăr. Saisprezece ani, 
poate. Nu mai mult de optsprezece. Dunk l-ar fi 
putut lua drept un scutier, dacă Ser Kyle nu l-ar 
fi numit ser. Flăcăul avea coşuri pe obraji în loc 
de barbă. 

— De când eşti cavaler? îl întrebă Dunk. 

— De destulă vreme. Jumătate de an, luna 
viitoare. M-a făcut cavaler Ser Morgan Dunstable 
de la Cascada Saltimbancului, sub privirile a 
două duzini de oameni, dar mă pregătesc pentru 


asta de când m-am născut. Am mers în sa 
înainte să ştiu să umblu şi i-am smuls dintele din 
gură unui bărbat în toată firea, înainte să-mi 
cadă mie vreunul. Am de gând să-mi câştig renu- 
mele la Zidurile Albe şi să revendic oul de 
dragon. 

— Oul de dragon? Asta e recompensa 
campionului? Zău? Ultimul dragon pierise acum 
o jumătate de secol, o femelă. Dar Ser Arian 
văzuse câteva ouă de-ale ei. Erau tari ca piatra, 
zicea, dar frumoase la vedere, îi spusese lui 
Dunk bătrânul. Cum de-a pus mâna Lordul 
Butterwell pe un ou de dragon? întrebă Dunk. 

— Regele Aegon i l-a dăruit bunicului său, 
după ce acesta l-a găzduit o noapte în vechiul 
castel, zise Ser Maynard Plumm. 

— A fost o recompensă pentru vreo faptă de 
vitejie? întrebă Dunk. 

Ser Kyle chicoti. 

— Aşa ar putea zice unii. Se spune că bătrânul 
Lord Butterwell avea trei tinere fiice fecioare 
când înălţimea Sa a trecut pe-acolo. Dimineaţa, 
toate trei aveau bastarzi regali în micile lor 
pântece. O noapte fierbinte, asta a fost. 

Dunk mai auzise asemenea poveşti. Aegon cel 
Netrebnic se culcase cu jumătate din fecioarele 
regatului şi zămislise bastarzi cu multe dintre 


ele, dupá cum se vorbea. Mai ráu, bátránul rege 
i-a recunoscut pe toţi pe patul de moarte, 
bastarzii de obârşie joasă, născuţi din fetişcane 
de tavernă, târfe ori pástorite, şi Marii Bastarzi 
ale căror mame fuseseră de obârşie nobilă. 

— Am fi cu toţii fiii bastarzi ai bătrânului Rege 
Aegon, dacă jumătate din poveştile astea ar fi 
adevărate. 

— Şi cine poate spune că nu suntem? întrebă 
sarcastic Ser Maynard. 

— Ar trebui să vii cu noi la Zidurile Albe, Ser 
Duncan, îl îndemnă Ser Kyle. Statura ta va 
atrage negreşit atenţia vreunui lord. Ţi-ai putea 
găsi o slujbă bună. Eu, unul, ştiu că-mi voi găsi. 
Va fi şi Joffrey Caswell la nunta asta, Lordul de la 
Podul Amar. Pe când avea trei ani, i-am făcut 
prima sabie. l-am cioplit-o din lemn de pin, pe 
potriva mâinii sale. În tinereţe, mi-am pus sabia 
în slujba tatălui său. 

— Tot cioplită din pin era şi sabia aceea? 
întrebă Ser Maynard. 

Kyle Motanul avu gentiletea să râdă. 

— Sabia aceea era din oţel bun, te asigur. As 
mânui-o iarăşi bucuros în slujba centaurului. Ser 
Duncan, chiar dacă nu hotărăşti să participi la 
turnir, vino cu noi la ospátul de nuntă. Vor fi 
cântăreţi şi muzicanți, jongleri şi saltimbanci şi o 


trupá de pitici comici. 

Dunk se încruntă. 

— Egg si cu mine aveam în faţă o călătorie 
lungá. Mergem spre nord, la Winterfell. Lordul 
Beron Stark aduná sábii ca sá alunge krakenii pe 
vecie de pe tármurile lui. 

— E prea frig acolo pentru mine, zise Ser 
Maynard. Dacă vreţi să ucideti krakeni, mergeţi 
în vest. Lannisterii construiesc corăbii să-i atace 
din nou pe oamenii de fier, în insulele lor de 
baştină. Aşa-i poţi veni de hac lui Dagon Greyjoy. 
să-l infrunti pe uscat e zadarnic, nu face decât 
să se strecoare înapoi pe mare. Trebuie să-l 
înfrângi pe mare. 

Părea verosimil, dar perspectiva de a se lupta 
cu oamenii de fier pe mare nu era pe placul lui 
Dunk. Trăise experienţa asta pe Doamna Alba, 
călătorind din Dorne spre Oraşul Vechi, când îşi 
îmbrăcase armura ca să ajute echipajul să 
respingă nişte atacatori. Fusese o bătălie 
disperată şi sângeroasă şi, la un moment dat, 
fusese cât pe ce să cadă în apă. Asta i-ar fi adus 
sfârşitul. 

— Tronul ar trebui să înveţe de la Casele Stark 
şi Lannister, afirmă Ser Kyle Motanul. Ei luptă, 
cel puţin. Targaryenii ce fac? Regele Aerys se 
ascunde printre cărţile lui. Prinţul Rhaegel topáie 


despuiat prin sălile Fortáretei Roşii, iar Prinţul 
Maekar cloceşte în Castelul Verii. 

Egg atáta focul cu un bát, stârnind scântei care 
pluteau sus, pe cerul nopţii. Dunk fu mulţumit 
să-l vadă ignorând felul în care fusese pomenit 
numele tatălui său. Poate că a învățat, în sfârşit, 
să-şi țină gura aia. 

— Eu, unul, îl consider vinovat pe Corbul 
Sângelui, continuă Ser Kyle. E Mâna Regelui, dar 
nu face nimic, în timp ce krakenii răspândesc foc 
şi teroare de-a lungul şi de-a latul Mării Apusului. 

Ser Maynard ridică din umeri. 

— Are ochiul îndreptat spre Tyrosh, unde 
Oţelul înverşunat stă în exil, uneltind cu fiii lui 
Daemon Blackfyre. Aşa că ţine corăbiile regelui 
aproape, ca să-i împiedice dacă încearcă să 
treacă. 

— Da, s-ar putea, zise Ser Kyle, dar multi ar 
primi bucuroşi întoarcerea Oţelului înverşunat. 
Corbul Sângelui este rădăcina tuturor 
nenorocirilor noastre, viermele alb care roade 
inima regatului. 

Dunk se încruntă, amintindu-şi de septonul 
cocosat de la Septul de Piatrá. 

— Poti sá plátesti cu capul pentru asemenea 
cuvinte. Unii ar putea spune că vorbele tale sunt 
trădare. 


— Cum poate fi adevărul trădare? întrebă Kyle 
Motanul. Pe vremea Regelui Daeron, nu trebuia 
nimeni să se teamă când spunea ce gândeşte, 
însă acum? Pufni cu dispreţ. Corbul Sângelui l-a 
aşezat pe Regele Aerys pe Tronul de Fier, dar 
pentru câtă vreme? Aerys e neputincios, iar când 
va. muri, va veni un război sângeros pentru 
coroană între Lordul Rivers şi Prinţul Maekar, 
Mâna împotriva moştenitorului. 

— L-ai uitat pe Prinţul Rhaegel, amice, obiectă 
Ser Maynard, pe un ton blajin. El e urmaşul lui 
Aerys, nu Maekar, şi apoi copiii lui. 

— Rhaegel e slab la minte. Ei, bine, nu-i vreau 
răul, dar omul e ca şi mort, la fel şi gemenii lui, 
deşi nu se ştie dacă vor muri de buzduganul lui 
Maekar sau de vrăjile Corbului Sângelui... 

Păzească-ne Cei Şapte, gândi Dunk, când Egg 
interveni, cu glas pitigáiat şi sonor: 

— Prinţul Maekar este fratele Prințului Rhaegel. 
Ţine la el. Nu i-ar face rău niciodată, nici alor lui. 

— Taci din gură, băiete, mârâi Dunk. Aceşti 
cavaleri nu vor să-ţi'audă părerile. 

— Pot să vorbesc, dacă vreau. 

— Ba nu, i-o retezá Dunk. Nu poţi. Gura aia a 
ta o să te bage-n mormânt într-o bună zi. Şi pe 
mine la fel, foarte probabil. Cred că vita sărată s- 
a înmuiat destul. Câte o bucăţică pentru prietenii 


nostri. Hai, grábeste-te! 

Egg se îmbujoră şi, preţ de o fractiune de 
secundă, Dunk se temu că băiatul avea să-i 
întoarcă vorba. Dar puştiul îi aruncă o privire 
ursuză, clocotind de mânie, aşa cum numai un 
băiat de unsprezece ani putea să clocotească. 

— Da, domnule, spuse el, pescuind pe fundul 
coifului lui Dunk. 

Teasta rasă îi lucea roşiatică în lumina focului, 
când le întinse carnea de vită sărată. 

Dunk îşi luă bucata şi începu să se lupte cu ea. 
Pusă la înmuiat, carnea se transformase din 
lemn în piele, nimic altceva. Molfăi un colţ, 
simțind gustul sării şi încercând sá nu se 
gândească la friptura de mistreţ de la han, 
sfârâind pe frigare şi picurând grăsime. 

Pe măsură ce se lăsa înserarea, dinspre lac 
începură să mişune muşte şi musculite care 
intepau. Muştele preferau să le sâcâie caii, dar 
musculitele erau atrase de carnea de om. Singu- 
rul mod prin care se puteau feri de muscátura lor 
era să stea aproape de foc, inhalând fum. 7e 
prăjeşti sau eşti devorat, gândi mohorât Dunk. A; 
ce alege. Îşi scărpină braţul şi se trase mai 
aproape de foc. 

Curând, burduful ajunse din nou la el. Vinul era 
acru şi tare. Dunk báu cu nesat şi dădu burduful 


mai departe, în timp ce Motanul din Mlastina 
Ceţoasă începu să spună cum îi salvase viaţa 
Corbului Sângelui în timpul Rebeliunii Blackfyre. 

— Când stegarul Lordului Armond a căzut, am 
sărit de pe cal. Eram înconjurați de trădători... 

— Ser, întrebă Glandon Ball, cine erau aceşti 
trădători? Lumina focului scânteie pe sabia din 
mâna lui Ser Glendon. Urmele de coşuri de pe 
faţă i se înroşiră ca nişte răni deschise şi fiecare 
muşchi îi era încordat ca un arc. Tatăl meu a 
luptat pentru Cavalerul Dragon. 

Aceeaşi poveste. Dunk pufni. Roşu sau Negru? 
Asta nu era o întrebare pe care puteai s-o 
adresezi cuiva. Aducea necazuri întotdeauna. 

— Sunt sigur că Ser Kyle n-a vrut să-ţi insulte 
tatăl. 

— Nicidecum, întări Ser Kyle. E o poveste 
veche, Dragonul Roşu şi Dragonul Negru. N-are 
rost, flăcăule, să ne certăm pentru asta acum. 
Aici suntem cu toţii fraţi ai codrului. 

Ser Glendon păru să cântărească vorbele 
Motanului, ca să vadă dacă era luat în batjocură. 

— Daemon Blackfyre n-a fost un trădător. 
Bătrânul rege /u; i-a dat sabia. A văzut în 
Daemon un om vrednic, deşi era născut bastard. 
De ce altceva să fi pus sabia Blackfyre în mâna 
lui, si nu în a lui Daeron? Lui a vrut să-i lase şi 


regatul. Daemon a fost mai bun. 

Se asternu tácerea. Dunk auzea cum focul 
trosneste domol. Simtea musculitele misunándu- 
i pe ceafă. Le plesni, cu ochii la Egg, dorindu-si 
ca báiatul sá tacá málc. ; 

— Eram doar un. copil când s-au luptat pe 
Câmpul lerbii Roşii, spuse el, când nimeni 
altcineva nu părea că are de gând să rupă 
tăcerea. Dar am fost scutierul unui cavaler care 
a luptat alături de Dragonul Roşu, iar mai târziu 
am slujit un altul care a luptat de partea 
Dragonului Negru. Au existat bărbați viteji de 
ambele părţi. 

— Bărbaţi viteji, îl îngână Kyle Motanul, cu 
jumătate de gură. 

— Eroi. Glendon Ball îşi întoarse scutul, ca toți 
să poată vedea blazonul pictat acolo, o sferă de 
foc ce arunca sclipiri roşii şi galbene pe un fond 
negru ca noaptea. Îmi curge prin vene sânge de 
erou. 

— Eşti fiul Globului de Foc, spuse Egg. 

Atunci îl văzură ‘pentru prima oară pe Ser 
Glendon zâmbind. 

Ser Kyle Motanul îl cercetă atent pe băiat. 

— Cum e cu putință? Cáti ani ai? Queynton Ball 
a murit... 

— ... înainte sá mă nasc eu, îl completă Ser 


Glendon, dar ín mine tráieste din nou. Ísi vári 
sabia înapoi în teacă. O sá vă demonstrez tuturor 
la Zidurile Albe, când o să-mi revendic oul de 
dragon. 


În ziua următoare, profeția lui Ser Kyle se 
adeveri. Podul plutitor al lui Ned nu era nici pe 
departe suficient de mare ca să-i transporte pe 
toţi cei doritori să traverseze lacul. Lorzii 
Costayne şi Shawney aveau prioritate, cu suitele 
lor. Pentru asta era nevoie de mai multe 
drumuri, şi fiecare dura mai mult de un ceas. 
Aveau de luptat cu zonele mlăştinoase de la 
țărm, de coborât căruțele şi caii, de încărcat si 
de descărcat pe celălalt mal al lacului. Cei doi 
lorzi împotmoliră lucrurile şi mai mult când se 
luară la hartá pentru întâietate. Shawney era cel 
mai vârstnic, dar Costayne se considera de 
obârşie mai nobilă. : 

Dunk n-avea ce face, decât să aştepte şi să 
asude. 

— Am putea trece primii dacă m-ai lăsa să-mi 
folosesc cizma, sugeră Egg. 

— Am putea, răspunse Dunk, dar n-o vom 


face. Lordul Costayne si Lordul Shawney au fost 
aici înaintea noastră. Pe lângă asta, sunt lorzi. 

Egg se strâmbă. 

— Lorzi rebeli. 

Dunk cobori spre băiat o privire încruntată: 

— Ce vrei să spui? 

— Au fost de partea Dragonului Negru. Ei, 
bine, Lordul Shawney a fost, la fel şi tatăl 
Lordului Costayne. Aemon şi cu mine obişnuiam 
să simulăm bătălia pe masa verde a lui Maester 
Melaquin, cu soldaţi pictaţi şi flamuri în 
miniatură. Blazonul lui Costayne e împărţit în 
patru, cu un potir de argint pe fond negru şi cu 
un trandafir negru pe fond auriu. Stindardul 
acela era la stânga oştirii lui Daemon. Shawney a 
fost cu Oţelul înverşunat, la dreapta, şi era cât 
pe ce să moară din pricina rănilor. 

— O poveste veche şi îngropată. Acum sunt 
aici, nu-i aşa? Aşadar, au plecat genunchiul şi 
Regele Daeron le-a acordat iertarea. 

— Da, dar... 

Dunk strânse buzele băiatului între degete. 

— Taci din gură. 

Egg tăcu. 

Nici nu se îndepărtă bine de tárm ultimul grup 
de oameni ai lui Shawney, că Lordul şi Lady 
Smallwood se iviră la debarcader, cu suita lor, 


astfel că Dunk si Egg se vázurá iarăşi nevoiţi sá 
astepte. 

Frátia codrului nu supravietuise peste noapte, 
se vedea cu ochiul liber. Ser Glendon státea de 
unul singur, táfnos şi ursuz. Kyle Motanul 
socotea că se va face amiază până când aveau 
să fie lăsaţi să urce pe podul plutitor, aşa că se 
desprinse din grup, încercând să se insinueze pe 
lângă Lordul Smallwood, pe care îl cunoştea vag. 
Ser Maynard îşi petrecea timpul flecărind cu 
hangita. 

— Tine-te departe de omul ăla, îl preveni Dunk 
pe Egg. Ceva îl neliniştea la Plumm. Se prea 
poate să fie un cavaler tâlhar. 

Avertismentul nu făcu decât să stârnească şi 
mai mult interesul lui Egg faţă de Ser Maynard. 

— N-am mai întâlnit un cavaler tâlhar. Crezi că 
are de gând să fure oul de dragon? 

— Lordul Butterwell va avea grijă ca oul să fie 
bine păzit, sunt sigur de asta. Dunk se scărpină 
la muscáturile de musculite de pe gât. Crezi că s- 
ar putea să-l expună la ospăț? Mi-ar plăcea sá 
arunc o privire. 

— Ti l-aş arăta pe-al meu, ser, dar e la Castelul 
Verii. 

— Al tău? Oul tău de dragon? Dunk îl privi 
încruntat pe băiat, întrebându-se dacă glumeste. 


De unde a apárut? 

— De la un dragon, ser. Mi l-au pus în leagăn. 

— Vrei o scatoalcă peste ureche? Nu există 
dragoni. 

— Nu, dar există ouă. Ultimul dragon a lăsat 
cinci, iar la Piatra Dragonului există mai multe, 
vechi, dinaintea Dansului. Fraţii mei au şi ei câte 
unul. Al lui Aerion parcă e făcut din aur şi argint, 
străbătut de vinişoare de foc. Al meu e alb cu 
verde, numai vârtejuri. 

— Oul tău de dragon? Mi l-au pus în leagăn. 
Dunk era atât de obişnuit cu Egg, încât uneori 
uita că Aegon era prinţ. Fireşte că i-au pus un ou 
de dragon în leagăn. Ei, bine, vezi sá nu te-apuci 
să pomeneşti de ou când s-ar putea să te audă 
cineva. 

— Nu-s prost, ser. Egg cobori glasul: într-o 
bună zi, dragonii se vor întoarce. Fratele meu, 
Daeron, a visat asta, iar Regele Aerys a citit-o 
într-o profeție. Poate că tocmai din oul meu va 
ieşi un dragon. Ar fi minunat. 

— Zici tu? 

Dunk avea îndoielile sale. Nu si Egg. 

— Aemon si cu mine ne imaginam că ouăle 
noastre vor scoate primele dragoni. Dacá s-ar 
întâmpla asa, am putea zbura în văzduh, pe 
spatele dragonilor, ca primul Aegon şi surorile 


sale. 

— Da, si dacá toti ceilalti cavaleri din regat ar 
muri, eu as fi Lordul Comandant al Gărzii 
Regelui. Dacă ouăle alea afurisite sunt atât de 
preţioase, cum de Lordul Butterwell renunţă la al 
lui? 

— Ca să arate lumii cât e de bogat. 

— Asa o fi. Dunk îşi scărpină din nou gâtul si 
aruncă o privire spre Ser Glendon Ball, care 
strângea chingile de şa, în aşteptarea podului 
plutitor. Calul ăla nu-i va fi de folos. Calul lui Ser 
Glendon era deşelat, pipernicit şi bătrân. Ce ştii 
despre tatăl lui? îl întrebă el pe Egg. De cei s-a 
spus Globul de Foc? 

— Fiindcă avea capul înfierbântat şi părul roşu. 
Ser Quentyn Ball a fost maestrul de arme al 
Fortáretei Roşii. El i-a învăţat pe tatăl şi pe unchii 
mei să lupte. Şi pe Marii Bastarzi. Aegon i-a 
promis că-l primeşte în Garda Regelui, aşa că 
Globul de Foc şi-a obligat soţia să intre în rândul 
surorilor tăcute, numai că, atunci când s-a 
eliberat un loc, Regele Aegon era deja mort şi 
Regele Daeron i l-a oferit lui Ser Willam Wylde, 
nu lui. Tatăl meu zice că Globul de Foc, la fel ca 
şi Otelul înverşunat, l-a convins pe Daemon 
Blackfyre să revendice coroana şi l-a salvat 
atunci când Daeron a trimis Garda Regelui să-l 


aresteze. Mai târziu, Globul de Foc l-a ucis pe 
Lordul Lefford, la porţile Lannisportului şi l-a 
trimis pe Leul Cenuşiu să se ascundă, cu coada 
între picioare, la Casterly Rock. La traversarea 
râului Mander, i-a ucis pe fiii Doamnei Penrose, 
unul după altul. Se spune că l-a cruțat pe cel mai 
mic, într-un gest de bunăvoință faţă de mama 
sa. 

— A fost un gest cavaleresc, se simţi Dunk 
nevoit să recunoască. Ser Quentyn a murit pe 
Câmpul lerbii Roşii? 

— Înainte de asta, ser, răspunse Egg. Un arcaş 
i-a vârât o săgeată în gâtlej în timp ce descăleca 
lângă un pârâu, să bea apă. Un om oarecare, 
nimeni nu ştie cine. 

— Aceşti oameni oarecare pot fi periculoşi 
când le căşună să se apuce de ucis lorzi şi eroi. 
Dunk zări podul plutitor alunecând agale pe lac. 
lată-l că vine. 

— Înaintează încet. Ne ducem la Zidurile Albe, 
ser? 

— De ce nu? Vreau să văd oul de dragon. Dunk 
zâmbi. Dacă o să câştig turnirul, vom avea 
amândoi câte un ou de dragon. Egg îi aruncă o 
privire neîncrezătoare. Ce-i? De ce te uiţi aşa la 
mine? 

— Ti-as putea spune, ser, răspunse băiatul 


solemn, dar trebuie să învăţ să-mi tin gura. 


Cavalerii rătăcitori au fost aşezaţi la masa de 
jos, mai aproape de uşi decât de dais. 

Zidurile Albe erau o construcţie aproape nouă 
pentru un castel, înălţată cu doar patruzeci de 
ani în urmă, de bunicul actualului lord. Oamenii 
din popor de prin partea locului numeau castelul 
Casa de Lapte, căci avea zidurile, donjoanele şi 
turnurile zidite din piatră albă, şlefuită cu 
măiestrie, scoasă din carierele din Vale şi adusă 
peste munţi, cu mare cheltuială. În interior, 
podelele şi coloanele erau din marmură albă ca 
laptele, cu nervuri aurii, iar grinzile tavanelor 
erau sculptate din trunchiuri de copaci ai inimii, 
albe ca osul. Dunk nici nu-şi putea imagina cât 
costaseră toate astea. 

Sala principală nu era, însă, atât de mare 
precum altele pe care le văzuse. Măcar am fost 
primiţi sub acoperiş, gândi Dunk, ocupându-şi 
locul pe bancă, între Ser Maynard Plumm şi Kyle 
Motanul. Desi  neinvitaţi, cei trei fuseseră 
acceptaţi la ospát destul de uşor: refuzul de a-i 
oferi unui cavaler ospitalitate, în ziua nunţii, 


aducea ghinion. 

Tânărul Ser Glendon, însă, avusese ceva de 
furcă. 

— Globul de Foc n-a avut niciun fiu, l-a auzit 
Dunk spunându-i tânărului, în gura mare, pe 
maestrul de ceremonii al Lordului Butterwell. 
Flăcăul i-a răspuns aprins şi numele lui Ser 
Morgan Duskendale a fost pomenit de mai multe 
ori, dar maestrul de ceremonii rămăsese de 
neclintit. Când Ser Glendon şi-a atins mânerul 
săbiei, o duzină de oşteni şi-au făcut apariţia, cu 
sulițe în mâini şi, preţ de o clipă, părea că totul 
avea să se lase cu vărsare de sânge. Doar 
intervenţia unui cavaler vânjos şi bălai pe nume 
Kirby Pimm a salvat situaţia. Dunk era prea de- 
parte ca să audă, dar l-a văzut pe Pimm luându-l 
pe maestrul de ceremonii pe după umeri şi 
şoptindu-i ceva la ureche, râzând. Maestrul de 
ceremonii s-a încruntat şi i-a spus lui Ser Glen- 
don ceva care l-a făcut să se îmbujoreze ca 
racul. Arată de parcă ar sta să izbucnească în 
plâns, a gândit Dunk, privindu-l. Sau să omoare 
pe cineva. După toate astea, tânărul cavaler a 
fost, în cele din urmă, primit în sala castelului. 

Bietul Egg nu a fost la fel de norocos. 

— Sala mare e pentru lorzi şi cavaleri, i-a 
informat tantos un supraveghetor, când Dunk a 


încercat să-l aducă pe băiat înăuntru. Am aşezat 
mese în curtea interioară pentru scutieri, grăjdari 
si oşteni. 

Dacă ai avea cea mai vagă idee cine e, l-ai 
putea aşeza direct pe dais, pe un tron moale. Lui 
Dunk nu-i prea plăcuse cum arătau ceilalţi 
scutieri. Câţiva flăcăi aveau vârsta lui Egg, dar 
majoritatea erau mai mari, luptători cáliti, care, 
cu multă vreme în urmă, aleseseră să slujească 
un cavaler în loc să devină ei înşişi cavaleri. Sau, 
oare, au avut de ales? Ca să devii cavaler, nu era 
de-ajuns să fii viteaz şi priceput la mânuitul 
armelor. Aveai nevoie de un cal, de-o sabie şi de- 
o armură şi toate astea erau scumpe. 

— Vezi ce vorbeşti, îi spuse Dunk lui Egg, 
înainte să-l lase în tovărăşia lor. Ăştia sunt 
oameni maturi, care n-o să fie încântați de 
insolenta ta. Şezi, mănâncă şi ascultă, poate 
înveţi câte ceva. 

În ceea ce-l privea, Dunk se bucura să fie la 
adăpost de soarele fierbinte, cu o cupă de vin în 
faţă şi şansa de a-şi umple burta. Chiar şi un 
cavaler rătăcitor oboseşte să mestece fiecare 
îmbucătură câte o jumătate de oră. Acolo, la 
masa de jos, mâncarea avea să fie mai degrabă 
simplă decât sofisticată, dar avea să fie din 
belşug. Pentru Dunk, la masa de jos era destul 


de bine. 

Dar, vorba bătrânului Ser Arian: mândria 
ţăranului e ruşinea nobilului mărunt. 

— Acesta nu poate fi locul care mi se cuvine, îi 
spuse Ser Glendon Ball supraveghetorului. 
Îmbrăcase o haină curată pentru ospăț, o tunică 
veche şi frumoasă, cu dantelă aurie la manşete 
şi la guler şi cu blazonul Casei Ball cusut pe 
piept, cele trei discuri albe deasupra unui „v” 
roşu. Ştii cine a fost tatăl meu? 

— Un nobil cavaler şi un lord puternic, nu mă 
îndoiesc, răspunse supraveghetorul, dar acelaşi 
lucru e valabil şi pentru mulţi alţii de aici. Rogu- 
te, ia loc sau ia-ţi rămas-bun, ser. Mie mi-e 
totuna. 

În cele din urmă, băiatul se aşeză îmbufnat la 
masa de jos, alături de ceilalţi. Sala lungă şi albă 
se umplea, pe măsură ce alţi şi alţi cavaleri se 
înghesuiau pe bănci. Erau mai mulţi decât 
anticipase Dunk şi, după toate aparențele, unii 
dintre oaspeţi bătuseră cale lungă. El şi Egg nu 
mai fuseseră în preajma atâtor lorzi şi cavaleri 
de la Pajiştea Ashford şi n-avea cum să ghi- 
cească cine şi-ar mai putea face apariţia. Ar fi 
trebuit să rămânem în codru, să dormim sub un 
copac. Dacă sunt recunoscut... 

Când un servitor aşeză câte o bucată de pâine 


neagră pe faţa de masă, înaintea fiecăruia dintre 
ei, Dunk primi cu recunoştinţă acest prilej de a-şi 
muta gândul. Tăie bucata de-a lungul, scobi 
jumătatea de jos, făcându-şi din ea o strachină şi 
mâncă partea de deasupra. Era veche, dar, în 
comparaţie cu carnea de vită sărată, părea 
pufoasă ca o budincă. Cel puţin nu trebuia înmu- 
iată în bere, lapte sau în apă ca să poată fi 
mestecată. 

— Ser Duncan, se pare că atragi privirile, 
remarcă Ser Maynard Plumm, în timp ce Lordul 
Vyrwel şi grupul lui defilau pe lângă ei, spre a-şi 
ocupa locurile de onoare din cel mai înalt punct 
al sălii. Fetele de pe dais nu-şi pot dezlipi ochii 
de la tine. Pun rămăşag că n-au mai văzut în 
viaţa lor un bărbat atât de impunător. Chiar şi 
aşezat, eşti cu o jumătate de cap mai înalt decât 
toţi cei prezenţi. 

Dunk îşi aplecă umerii. Era obişnuit ca lumea 
să se holbeze la el, dar asta nu însemna că-i 
plăcea. 

— N-au decât să se uite. 

— Ala de colo, de lângă dais, e Bătrânul Taur, 
zise Ser Maynard. Se spune că-i un bărbat uriaş, 
dar mi se pare că la el burta e cea mai mare. Tu 
eşti un gigant pe lângă el. 

— Într-adevăr, ser, interveni unul dintre 


tovarăşii lor de pe bancă, un bărbat palid si 
posomorât, îmbrăcat în gri şi verde. Avea ochii 
mici şi vicleni, apropiaţi sub sprâncenele subţiri 
şi arcuite. O barbă neagră şi îngrijită îi încadra 
gura, ca să compenseze părul imputinat. Într-o 
competiţie ca asta, doar statura ar fi de-ajuns ca 
să devii unul dintre cei mai formidabili 
concurenţi. 

— Auzisem că s-ar putea să vină Bruta din 
Bracken, zise un altul, aşezat ceva mai departe 
pe bancă. 

— Nu cred să vină, spuse omul în verde şi gri. 
E un turnir mic, în cinstea nunţii Nobilului Lord. O 
trântă în curte, care să marcheze trânta din 
aşternuturi. Nu merită osteneala, pentru unul ca 
Otho Bracken. 

Ser Kyle Motanul luă o gură de vin. 

— AŞ pune prinsoare că Lordul Butterwell nu 
intră nici el în arenă. Îşi va susţine campionul din 
nobila sa lojă aşezată la umbră. 

— Atunci o să-şi vadă campionul căzând, se 
făli Ser Garlan Ball şi, în cele din urmă, o să-mi 
înmâneze mie oul. 

— Ser Garlan e fiul Globului de Foc, îi explică 
Ser Kyle necunoscutului. Putem avea onoarea 
să-ţi aflăm numele, ser? 

— Ser Uthor Underleaf. Fiul unui om oarecare. 


Hainele lui Underleaf erau din postav bun, curate 
şi îngrijite, dar aveau o croială simplă. Mantia îi 
era prinsă cu o broşă de argint, în formă de 
melc. Dacă lancea ţi-e pe măsura limbii, Ser 
Glendon, s-ar putea să-i dai de furcă până şi 
voinicului de-aici. 

Ser Garlan îi aruncă lui Dunk o privire, în timp 
ce se turna vinul. 

— Dacă ne întâlnim în luptă, o să cadă. Nu-mi 
pasă cât e de mare. 

Dunk urmări un servitor umplându-i cupa cu 
vin. 

— Sunt mai priceput cu sabia decât cu lancea, 
recunoscu el, şi încă şi mai priceput cu securea 
de război. Va fi organizată şi o bătălie 
cavalerească? Statura şi puterea erau un avantaj 
pentru Dunk într-o bătălie, şi ştia că ar putea să 
dea tot ce avea mai bun. Duelul era altă 
socoteală. 

— O bătălie cavalerească? La o căsătorie? Ser 
Kyle părea şocat. Nu s-ar cuveni. 

Ser Maynard chicoti. 

— Mă tem că e doar duelul, dar, pe lângă oul 
de dragon, Lordul Butterwell a promis treizeci de 
dragoni de aur pentru cel care pierde ultima 
rundă şi zece pentru fiecare dintre cavalerii 
înfrânți în penultima. 


Zece dragoni. Nu-i chiar asa de rău. Cu zece 
dragoni ar putea cumpăra un buiestraş, astfel că 
Dunk n-ar mai trebui să călărească Tunetul decât 
în luptă. Cu zece dragoni ar putea cumpăra o 
armură pentru Egg şi un pavilion demn de un 
adevărat cavaler, cusut cu însemnele lui Dunk, 
copacul şi steaua căzătoare. Zece dragoni ar 
însemna gâscă friptă şi jambon, plus plăcintă de 
porumbel. 

— Se oferă şi recompense pentru cei care-şi 
câştigă rundele, zise Ser Uthor, în timp ce-şi 
scobea strachina, şi am auzit zvonindu-se că unii 
pun rămăşaguri. În ceea ce-l priveşte, Lordului 
Butterwell nu-i place să-şi asume riscuri, dar 
printre oaspeţii săi sunt unii care pariază din 
greu. 

Nici nu isprăvi de vorbit, că Ambrose 
Butterwell îşi făcu intrarea, în sunet de trompete 
dinspre galeria menestrelilor. Dunk se ridică în 
picioare, alături de ceilalţi, în timp ce Butterwell 
îşi conduse noua mireasă, braţ la braţ, spre dais, 
de-a lungul unui covor myrishez cu modele. Fata 
avea cincisprezece ani, proaspăt îmbobocită, iar 
nobilul ei soţ avea cincizeci, proaspăt văduv. Ea 
era rozalie, el cenusiu. Mantia de mireasă 
mátura podeaua în urma ei, în valuri de verde, 
alb şi galben. Arăta atât de călduroasă şi de 


greoaie, încât Dunk se întrebă cum de putea s-o 
poarte. Lordul Butterwell părea şi el înfierbântat 
şi greoi, cu guşa-i pronunţată şi părul rar şi 
cânepiu. 

Tatăl miresei venea aproape, în urma ei, 
tinándu-si de mână fiul cel mic. Lordul Frey de 
Crossing era un bărbat uscátiv, în veşminte 
elegante, albastre şi gri, iar moştenitorul său, un 
băiat mucos, de patru ani, cu bărbia teşită. Le 
urmau lorzii Costayne şi Risley, cu nobilele lor 
soţii, fiice ale Lordului Butterwell, cu prima soţie. 
După ei, veneau fiicele Lordului Frey, cu soţii lor. 
Apoi  lorzii Gormon Peake, Smallwood şi 
Shawney, alţi lorzi mai mărunți şi cavaleri 
înstăriți. Printre ei, Dunk îi zări pe John Scripcarul 
şi pe Alyn Cockshaw. Lordul Alyn părea ametit 
de băutură, deşi ospátul nici nu începuse bine. 

Când terminară de defilat cu toţii înspre dais, 
masa de onoare era la fel de intesatá ca si 
băncile. Lordul Butterwell şi mireasa lui se 
aşezară pe perne moi şi pufoase, pe un tron 
dublu din stejar poleit cu aur. Ceilalţi se instalară 
în jilturi cu braţe migălos sculptate. Pe peretele 
din spatele lor atârnau de grinzi două flamuri 
imense: turnurile gemene ale Casei Frey, 
albastre pe fond negru, şi valurile verzi, albe şi 
galbene ale Casei Butterwell. 


Lordului Frey îi reveni misiunea de a tine 
primul toast. 

— În cinstea Regelui! începu el simplu. 

Ser Glendon înălţă cupa deasupra castronului 
cu apă. Dunk ciocni cu el, cu Ser Uthor şi cu 
ceilalţi. Băură. 

— În cinstea Lordului  Butterwell amabila 
noastră gazdă! vesti apoi Frey. Fie ca Tatăl să-i 
dăruiască viaţă lungă şi mulţi fii. 

Băură din nou. 

— Pentru Lady Butterwell, mireasa fecioară, 
scumpa mea fiică. Fie ca Mama să-i dea 
fertilitate. Frey îi zâmbi fetei. Vreau un nepot 
înainte să se sfârşească anul. Gemeni ar fi încă şi 
mai bine, aşa că bate bine untul la noapte, draga 
mea. 

Râsetele rásunará lovindu-se de grinzi şi 
oaspeţii băură încă o dată. Vinul era greu, roşu şi 
dulce. 

Apoi, Lordul Frey spuse: 

— Să bem în sănătatea Mâinii Regelui, 
Brynden Rivers. Fie ca felinarul Babei să-i 
lumineze calea înţelepciunii. Ridică sus cupa şi 
bău, împreună cu Lordul Butterwell, cu mireasa 
şi ceilalţi de pe dais. La masa de jos, Ser 
Glendon îşi răsturnă cupa, vărsând vinul pe 
podea. 


— Păcat de băutura bună irosită, zise Maynard 
Plumm. 

— Nu beau în cinstea ucigaşilor, zise Ser 
Glendon. Corbul Sângelui e un vrăjitor şi un 
bastard. 

— Născut bastard, fu de acord Ser Uthor, cu 
glas blajin, dar tatăl său, regele, l-a recunoscut 
pe patul de moarte ca fiu legitim. Báu cu nesat, 
la fel cu Ser Maynard şi mulţi alţii din sală. 
Aproape la fel de multi îşi coborárá cupele sau le 
vărsară, întocmai cum făcuse Ball. Pocalul atârna 
greu în mâna lui Dunk. Câţi ochi are Corbul 
Sângelui? zicea, ghicitoarea. O mie sí unul. 
Urmară toast după toast, unele propuse de 
Lordul Frey, unele propuse de alţi meseni. Băură 
în sănătatea Lordului Tully, vasalul Lordului 
Butterwell, despre care se zvonea că e bolnav. 
Băură în memoria vitejilor morţi. Da, gândi Dunk, 
amintindu-şi. Beau bucuros pentru ei. 

Ser John Scripcarul propuse ultimul toast: 

— În cinstea bravilor mei fraţi! Ştiu că în seara 
asta zâmbesc. Dunk nu intentionase sá bea atât 
de mult, având în vedere turnirul de a doua zi, 
dar cupele erau umplute după fiecare toast şi 
descoperi că era însetat. 

— Nu refuza niciodată o cupă de vin sau un 
corn de bere, îi spusese cândva Ser Arian. S-ar 


putea să treacă un an până mai vezi altul. 

Ar fi fost o lipsă de respect să nu beau în 
cinstea mirelui şi a miresei, îşi spuse Dunk, și 
periculos să nu beau în cinstea Regelui şi a 
Mâinii sale, cu atâţia străini în preajmă. Din 
fericire, toastul Scripcarului fu ultimul. Lordul 
Butterwell se ridică greoi sá le mulţumească 
pentru prezenţă şi să promită un turnir frumos a 
doua zi dimineaţă. 

— Să-nceapă ospăţul! 

La masa de pe dais se servi purcel de lapte, un 
păun fript în penajul său, o ştiucă uriaşă 
acoperită cu o crustă de migdale zdrobite. Nici-o 
bucăţică din toate acestea nu ajunse la masa de 
jos. În loc de purcel, primiră porc în saramură, 
înmuiat în lapte de migdale şi plăcut 
condimentat. În loc de păun, mâncară claponi, 
bine rumeniti, umpluti cu ceapă, ierburi, ciuperci 
şi castane prăjite. În loc de ştiucă, mâncară 
bucăţi de cod alb şi pufos, în aluat, cu un fel de 
sos maro, delicios, pe care Dunk nu-l dibui exact. 
În plus, fură serviţi cu terci de mazăre, napi cu 
unt, morcovi stropiti cu miere şi brânză albă, 
fermentată, care mirosea la fel de puternic ca 
Bennis Scutul Brun. Dunk mâncă bine, dar în tot 
acest timp se întrebă ce primea Egg în curte. Ca 
să se asigure, strecură o jumătate de clapon în 


buzunarul mantiei, cu cáteva bucáti de páine si 
putiná bránzá puturoasá. 

În timp ce mâncau, aerul răsuna de sunetele 
vioaie de fluier şi scripcă şi discuţia reveni la 
turnirul de a doua zi. 

— Ser Franklyn e bine privit de-a lungul Furcii 
Verzi, zise Uthor Underleaf, care părea să-i 
cunoască bine pe aceşti eroi locali. E cel de colo, 
de pe dais, unchiul miresei. Lucas Nayland a 
venit de la Mlaştina Cotoroanţei; nu trebuie 
nesocotit. Nici Ser Mortimer Boggs, de la Capul 
Ghearei Sfărâmate. Altminteri, ăsta ar fi un turnir 
al cavalerilor de casă şi al eroilor mărunți. Kirby 
Pimm si Galtry cel Verde sunt cei mai buni dintre 
aceştia, dar niciunul nu se poate pune cu Tom 
Heddle cel Negru, ginerele Lordului Butterwell. 
Ticălos individ! A câştigat mâna fiicei celei mari a 
lordului, omorându-i pe trei dintre petitori, aşa se 
spune, şi o dată l-a doborât de pe cal pe Lordul 
de Casterly Rock. 

— Ce? Pe tânărul Lord Tybolt? se miră Ser 
Maynard. 

— Nu, pe bătrânul Leu Cenusiu, cel care a 
murit în timpul primăverii. 

Aşa se vorbea despre cei care pieriseră în 
vremea Marii Molime a Primăverii. A murit în 
timpul primăverii. Zeci de mii muriseră în timpul 


primáverii, printre care un rege si doi tineri 
prinți. 

— Nu-l nesocoti pe Ser Buford Bulwer, zise 
Kyle Motanul. Bătrânul Taur a ucis patruzeci de 
oameni pe Câmpul lerbii Roşii. : 

— Si numărul lor sporeşte cu fiecare an, 
remarcă ironic Ser Maynard. Vremea lui Bulwer a 
apus. Uită-te la el. Trecut de şaizeci de ani, 
moale si gras, cu ochiul drept aproape orb. 

— Nu vá osteniti să căutați campionul, se auzi 
un glas din spatele lui Dunk. Sunt aici, domnilor. 
Delectati-vá ochii! 

Dunk se întoarse si zări statura impunătoare a 
lui Ser John Scripcarul deasupra lui, cu umbra 
unui zâmbet fluturând pe buze. Tunica-i albă 
avea mâneci largi, cáptusite cu satin roşu, atât 
de lungi încât vârfurile lor atárnau până mai jos 
de genunchi. Peste piept îi serpuia un lanţ greu 
de argint, împodobit cu un imens ametist negru, 
aidoma ochilor lui. Lantul ála valorează cât tot 
avutul meu, gândi Dunk. 

Vinul îmbujorase :obrajii lui Ser Glendon si îi 
inflamase coşurile. 

— Cine esti tu, să te grozávesti asa? 

— Mi se spune John Scripcarul. 

— Eşti muzicant sau luptător? 

— Se face că pot cânta un cântec dulce şi cu 


lancea, si cu arcusul. Orice nuntá are nevoie de 
un cântăreţ şi orice turnir de un cavaler 
misterios. Îmi  permiteti să stau cu voi? 
Butterwell a fost destul de bun să mă aşeze pe 
dais, dar prefer compania cavalerilor rătăcitori 
ca mine, în locul doamnelor grase şi rozalii şi al 
boşorogilor. Scripcarul îl bătu pe Dunk pe umăr. 
Fii bun, Ser Duncan, şi dă-te mai încolo. 

Dunk se dădu mai încolo. 

— Ai venit prea târziu pentru mâncare, ser. 

— Nu contează. Ştiu unde sunt bucătăriile lui 
Butterwell. Sper c-a mai rămas nişte vin. 

Scripcarul mirosea a portocale şi a lămâi verzi, 
cu izul unei ciudate mirodenii răsăritene. 
Nucşoară, poate. Dunk nu-şi putea da seama. Ce 
ştia el despre nucşoară? 

— E necuviincios cum te făleşti, îi spuse 
Scripcarului Ser Glendon. 

— Zău? Atunci trebuie să-ţi cer iertare, ser. N- 
aş vrea nici în ruptul capului să-l ofensez pe 
vreun fiu al Globului de Foc. 

Tânărul fu luat pe nepregătite. 

— Ştii cine sunt? 

— Fiul tatălui tău, nădăjduiesc. 

— Priviţi, zise Ser Kyle Motanul. Plăcinta de 
nuntă. 

Şase ajutoare de bucătar o împingeau prin uşi, 


pe un imens car cu roţi. Plăcinta era rumená, 
crocantă şi uriaşă, iar din interiorul ei se auzeau 
zgomote: tipete, cârâieli si bufnituri. Lordul si 
Lady  Butterwell coborárá de pe dais, s-o 
întâmpine, cu sabia în mână. Când o táiará, 
cincizeci de pásari tásnirá afará si incepurá sá 
zboare prin salá. La alte ospete de nuntá la care 
participase Dunk, plácintele fuseserá umplute cu 
porumbei sau cu păsări cântătoare, dar înăuntrul 
acestora erau gaite albastre şi ciocârlani, 
porumbei şi guguştiuci, ciocárlii, vrăbii mici si 
brune şi un papagal mare şi roşu. 

— Douăzeci şi unu de soiuri de păsări, zise Ser 
Kyle. 

— Douăzeci şi unu de feluri de gáinat, punctá 
Ser Maynard. 

— N-ai pic de suflet pentru poezie, ser. 

— Ai găinaţ pe umăr. 

— Aşa se umple o plăcintă! pufni Ser Kyle, 
curátándu-si tunica. Plăcinta e căsnicia, şi o 
căsnicie adevărată are tot felul de lucruri: 
bucurie şi necaz, durere şi plăcere, dragoste şi 
dorinţă şi fidelitate. Aşa că e nimerit să fie păsări 
de multe feluri. Nimeni nu ştie ce-i va aduce o 
nouă soţie. 

— Gaura dintre picioare, zise Plumm, sau care 
să fie rostul? 


Dunk se retrase de la masá. 

— Am nevoie de o gurá de aer. La drept 
vorbind, el avea nevoie sá se usureze, dar, într-o 
asemenea companie, era mai politicos să 
vorbească despre aer. Vă rog să má scuzati. 

— Întoarce-te repede, ser, zise Scripcarul. Mai 
urmează jonglerii şi n-ai vrea să pierzi ritualul 
nuptial. 

Afară, vântul nopţii îl plesni pe Dunk ca limba 
unei fiare uriaşe. Pământul bătătorit al curţii 
părea să i se mişte sub picioare... sau poate el se 
clătina. 

Arena fusese amenajată în mijlocul curţii 
exterioare. O tribună de lemn pe trei rânduri 
fusese ridicată la poalele zidurilor, ca Lordul 
Butterwell şi oaspeţii lui de viţă nobilă să poată 
sta la umbră, pe pernele lor moi. La ambele 
capete ale terenului de turnir se aflau corturi, 
unde cavalerii să-şi poată îmbrăca armurile, cu 
stelaje încărcate de lănci aşteptându-i. Când 
vântul flutură flamurile, preţ de o clipă, Dunk 
simţi mirosul de var pe bariera despártitoare. 
Porni în căutarea curţii interioare. Trebuia să-l 
găsească pe Egg şi să-l trimită la maestrul 
competiţiei, ca să-l înscrie în turnir. Asta era 
treabă de scutier. 

Însă castelul îi era străin şi, cumva, Dunk se 


rátáci. Se pomeni ín fata adáposturilor pentru 
câini, unde dulăii de vânătoare îl adulmecará si 
începură să latre şi să urle. Vor să-mi sfâşie 
beregata, gândi el, sau poate vor claponul pe 
care-l am în mantie. Făcu, aşadar, cale întoarsă, 
pe lângă templul septim. O femeie trecu în 
goană pe lângă el, sufocându-se de râs, în timp 
ce un cavaler pleşuv se căznea s-o ajungă din 
urmă. Bărbatul cădea întruna, până când, în cele 
din urmă, femeia fu nevoită să se întoarcă şi să-l 
ajute să se ridice. Ar trebui să mă strecor în 
templu şi să mă rog la Cei Şapte ca acel cavaler 
să fie primul meu adversar, gândi Dunk, dar asta 
ar fi fost o impietate. Ce-mi trebuie mie cu 
adevărat e o privată, nu o rugăciune. În 
apropiere erau nişte tufişuri, lângă un şir de 
trepte de piatră. Bune şi astea. Se duse pe 
bâjbâite în spatele lor şi îşi desfăcu pantalonii. 
Băşica stătea să-i explodeze. Urina se revărsa la 
nesfârşit. 

Undeva deasupra, o uşă se deschise. Dunk 
auzi sunet de paşi pe scări, scrâşnet de cizme pe 
piatră... 

— ....ospát de cersetori ne-ai asternut. Fără 
Oţelul înverşunat... 

— Să nu mai aud de Oţelul înverşunat, zise 
apăsat un glas cunoscut. Nu te poţi încrede în 


niciun bastard, nici măcar în el. Câteva victorii o 
să-l aducă peste apă cât ai clipi. 

Lordul Peake. Dunk îşi tinu răsuflarea... şi 
urina. 

— E mai uşor să vorbeşti despre victorii decât 
să le obţii. Cel care vorbea acum avea o voce 
mai groasă decât Peake, hodorogită, cu 
inflexiuni furioase. Bătrânul Papá-Lapte se 
aştepta să-i aparţină băiatului şi la fel se vor 
aştepta şi toţi ceilalţi. Vorbele meşteşugite şi 
farmecul nu pot înlocui asta. 

— Dar un dragon, da. Prinţul susţine că din ou 
va ieşi un dragon. A visat asta, întocmai cum 
cândva şi-a visat fraţii morţi. Un dragon viu ne 
va aduce toate săbiile pe care le vrem. 

— Un dragon e una, un vis e alta. Te asigur, 
Corbul Sângelui nu visează. Avem nevoie de un 
luptător, nu de un visător. Seamănă băiatul cu 
tatăl lui? 

— Tu fă-ţi numai partea, aşa cum ai promis, şi 
lasă-mă pe mine să mă frământ cu asta. Odată 
ce ne alegem cu aurul lui Butterwell şi cu săbiile 
Casei Frey, Harrenhalul ne va urma, apoi Casa 
Bracken. Otho ştie că nu poate spera să reziste... 

Glasurile se estompau, pe măsură ce vorbitorii 
se îndepărtau. Suvoiul lui Dunk îşi reluă cursul. 
Când termină, îşi scutură mădularul şi îşi legă 


pantalonii. 

— Dacă seamănă cu tatăl său, murmură el. 
Despre cine vorbeau? Despre fiul Globului de 
Foc? Când ieşi de sub scări, cei doi lorzi erau 
deja departe, traversând curtea. Îi veni să strige 
după ei, să-i facă să-şi arate feţele, dar se 
răzgândi. Era singur şi neînarmat şi, în plus, pe 
jumătate beat. Poate nu doar pe jumătate. Ră- 
mase acolo un moment, încruntându-se, după 
care porni cu paşi mari înapoi spre sala 
ospátului. 

Ináuntru, se servise deja ultimul fel şi 
începuseră momentele vesele. Una dintre fiicele 
Lordului Frey cânta foarte prost, la harpa mare, 
„Două inimi ce bat ca una”. Câţiva jongleri îşi 
aruncară o vreme torţe aprinse unul altuia şi 
nişte saltimbanci se rostogoliră în aer. Nepotul 
Lordului Frey începu să cânte „Ursul şi frumoasa 
fecioară”, iar Ser Kirby Pimm bătea ritmul pe 
masă, cu o lingură de lemn. Alţii i se alăturară, 
până când întreaga sală răcnea: „ Un urs! Un 
Urs! Negru şi brun şi acoperit de păr! Lordul 
Caswell îşi pierdu cunoştinţa la masă, cu faţa 
într-o baltă de vin, iar Lady Vyrwel începu să 
plângă, dar nimeni nu era prea sigur care era 
pricina supărării ei. 

În tot acest timp, vinul continua să curgă. 


Vinurile rosii, grele, de Arbor lásará loc vinurilor 
vechi din partea locului sau, cel putin, asa 
spunea Scripcarul. La drept vorbind, Dunk nu le 
putea deosebi. Era la masá si vin cu mirodenii, 
aşa că trebui să încerce o cupă si din acesta. Ar 
putea să treacă un an până când o să mai beau 
altul. Ceilalţi cavaleri rătăcitori, cu toții băieți 
subțiri, începură să discute despre femeile pe 
care le cunoscuseră. Dunk se pomeni 
întrebându-se unde era Tanselle în seara aceea. 
Ştia unde era Lady Rohanne - în pat, la Castelul 
Santul Rece, cu bătrânul Ser Eustace alături, 
sforăind prin mustață -, aşa că încercă să nu se 
gândească la ea. Oare ele se gândesc vreodată 
la mine? se întrebă el. 

Meditaţiile melancolice îi fură întrerupte brutal 
când o trupă de pitici vopsiți tásni din burta unui 
porc de lemn, fugărindu-l pe bufonul Lordului 
Butterwell printre mese si cotonogindu-l cu 
băşici umflate de porc, care scoteau zgomote 
groteşti la fiecare lovitură. Era cel mai hazliu 
lucru pe care-l văzuse Dunk de atâţia ani şi râse 
împreună cu ceilalţi. Fiul Lordului Frey fu atât de 
captivat de bufoneriile lor, încât li se alătură, 
burduşind oaspeţii cu o băşică împrumutată de 
la un pitic. Copilul avea cel mai sâcâitor râs pe 
care-l auzise Dunk vreodată, un sughit subţire, 


pitigáiat, de-i venea să-i dea o mamá de bătaie 
sau să-l arunce într-o fântână. Dacă mă loveşte 
cu băşica aia, s-ar putea s-o fac. 

— Ăsta-i băiatul care-a provocat căsătoria 
asta, spuse Ser Maynard, când ştrengarul cu 
bărbia teşită trecu tipánd pe lângă ei. 

— Cum aşa? Scripcarul ridică o cupă goală şi 
un servitor care trecea i-o umplu cu vin. 

Ser Maynard aruncă o privire către dais, unde 
mireasa îi våra cireşe în gură soţului ei. 

— Nobilul Lord n-o să fie primul care gustă din 
trufanda. Se spune că miresei lui i-a luat fecioria 
un ajutor de bucătar, la Gemeni. Se furişa jos, în 
bucătărie, să-l întâlnească. Din nefericire, într-o 
noapte, frátiorul ăla al ei s-a strecurat după ea. 
Când i-a văzut unul peste altul, a scos un țipăt. 
Bucătarii şi străjerii au năvălit şi i-au găsit pe 
domnitá si pe servitor împreunându-se pe 
planşeta de marmură unde bucătarul întindea 
aluatul, despuiati amândoi ca-n ziua în care s-au 
născut şi plini de făină, din cap până-n picioare. 

Nu poate fi adevărat, gândi Dunk. Lordul 
Butterwell avea pământuri întinse şi ulcele 
întregi de aur galben. De ce s-ar însura cu o fată 
care fusese pângărită de un băiat de la bucătărie 
şi ar renunţa la oul de dragon, în cinstea acestei 
uniuni? Casa Frey de la Crossing nu era mai 


nobilă decât Casa Butterwell. Aveau un pod, în 
loc de vite, asta era singura diferenţă. Lorzi. Cine 
să-i înțeleagă? Dunk mâncă nişte nuci şi cugetá 
la cele auzite mai devreme, în timp ce se uşura. 
Dunk cherchelitul, ce crezi c-ai auzit? Mai bău o 
cupă de vin cu mirodenii, dacă tot fusese atât de 
bună prima. Apoi îşi aşeză capul peste braţele 
încrucişate şi închise ochii, doar pentru o clipă, 
ca să-i ferească de fum. 


Când îi deschise, jumătate din nuntaşi erau în 
picioare şi strigau: 

— În pat! În pat! Făceau aşa o hărmălaie, încât 
îl treziră pe Dunk dintr-un vis plăcut cu Tanselle 
Lungana şi Văduva Roşie. În pat! În pat! răsunau 
strigătele. 

Dunk se ridică şi se frecă la ochi. 

Ser Franklyn Frey ţinea mireasa în braţe şi o 
cobora de pe dais, asaltat din toate părţile de 
bărbaţi şi de băieţi. Doamnele de la masa de 
onoare îl înconjuraseră pe Lordul Butterwell. 
Lady Vyrwel îşi revenise din starea de tristeţe şi 
încerca să-l tragă pe Nobilul Lord de pe scaun, în 
timp ce una dintre fiicele sale îi dezlega ghetele 


si O altá femeie din Casa Frey fi scotea tunica. 
Butterwell se zbátea fárá succes si rádea. Era 
beat, după câte observă Dunk, iar Ser Franklyn 
era şi mai şi... atât de beat, încât a fost cât pe ce 
să scape mireasa. Nici nu apucă Dunk să se du- 
mirească de-a binelea, că John Scripcarul îl şi 
trase în picioare: 

— Aici! strigă el. S-o ducă uriaşul! 

Până să se dezmeticească, Dunk se pomeni 
urcând o scară spre un turn, cu mireasa 
zvârcolindu-se în braţele lui. Nu ştia cum de 
reuşea să se ţină pe picioare. Fata nu stătea o 
clipă locului şi erau înconjurați din toate părţile 
de bărbaţi care făceau glume deocheate despre 
cum ar trebui dată prin făină şi frământată bine, 
în timp ce-i smulgeau hainele. Piticii erau şi ei 
prin preajmă. Mişunau pe lângă picioarele lui 
Dunk, tipánd şi râzând şi lovindu-l peste gambe 
cu básicile de porc. Se străduia din răsputeri sá 
nu se împiedice şi să nu cadă peste ei. 

Dunk n-avea habar unde era de găsit 
dormitorul Lordului Butterwell, dar ceilalţi îl 
împinseră şi-l înghiontiră până când ajunse 
acolo, cu mireasa chicotind, îmbujorată şi 
aproape goală, mai purtând doar ciorapul de pe 
piciorul stâng, care  supravietuise cumva 
urcuşului. Dunk era şi el stacojiu la faţă, şi nu din 


pricina efortului. Atátarea lui trupeascá ar fi fost 
vizibilă dacă cineva s-ar fi uitat, dar, din fericire, 
toţi ochii erau îndreptaţi spre mireasă. Lady 
Butterwell nu semăna defel cu Tanselle, dar cu o 
femeie zvârcolindu-i-se, în braţe, Dunk începuse 
să se gândească la cealaltă. Tanselle Lungana, 
aşa i se zicea, dar pentru mine nu era prea 
înaltă. Se întrebă dacă avea s-o regăsească 
vreodată. În unele nopţi, îi trecuse prin minte că 
Tanselle n-a fost decât un vis. Nu, idiotule, visul 
a fost că te place. 

Dormitorul Lordului Butterwell se dovedi mare 
şi somptuos, odată ce-l găsi. Covoare din Myr 
acopereau podelele, zeci de lumânări parfumate 
ardeau în toate ungherele, iar lângă uşă se afla o 
armură incrustată cu aur şi cu pietre preţioase. 
Camera avea chiar şi o privată proprie, plasată 
într-o mică nişă de piatră, în zidul exterior. 

Când, în cele din urmă, Dunk o aruncă pe 
mireasă pe patul nuptial, un pitic sări lângă ea şi 
o apucă de un sân, s-o dezmierde niţel. Fata 
scoase un scâncet, bărbaţii izbucniră în hohote 
de râs, iar Dunk îl inhátá pe pitic de guler şi-l 
trase de lângă mireasă, în timp ce ea dădea din 
picioare. Îl ducea pe omulet spre uşă, să-l 
azvârle afară, când văzu oul de dragon. 

Lordul Butterwell îl aşezase pe o pernă de 


catifea neagrá, pe un soclu de marmurá. Era 
mult mai mare decât un ou de găină, deşi nu 
atât de mare cum îşi imaginase. Suprafaţa oului 
era acoperită de solzi roşii, delicati, ce 
străluceau ca nestematele în lumina lămpii şi a 
lumânărilor. Dunk lăsă jos piticul şi ridică oul, 
doar să-l atingă o clipă. Era mai greu decât se 
aşteptase. Ai putea zdrobi cu el capul unui om, 
fără să-i crapi măcar coaja. Solzii era netezi la 
atingere, iar roşul lor viu, intens, parcă scânteie 
atunci când Dunk răsuci oul în mâini. Sânge şi 
foc, gândi el, dar avea şi picátele aurii şi 
arabescuri negre ca noaptea. 

— Hei, tu! Ce faci acolo, ser? Un cavaler pe 
care nu-l cunoştea îl privea fioros, un bărbat 
impunător, cu o barbă neagră ca tăciunele şi 
furuncule pe faţă, al cărui glas îl făcu să 
clipească; un glas pătrunzător, îngroşat de 
mânie. El a fost impreună cu Peake, îşi dădu 
seama, când bărbatul spuse: „Lasă-l jos. Ti-as fi 
recunoscător dacă ţi-ai ţine degetele unsuroase 
departe de comorile Nobilului Lord. Altfel, jur pe 
Cei Şapte, ai să-ţi doreşti s-o fi făcut”. 

Cavalerul nu era nici pe departe la fel de beat 
ca Dunk, aşa că, înțelept, a părut să-i dea 
ascultare. Aşeză oul înapoi pe pernă, cu mare 
grijă şi îşi şterse degetele de mânecă. 


— N-am vrut sá fac nimic rău, ser. Dunk 
nătărăul, prost de dă-n gropi. După care îşi croi 
drum pe lângă bărbatul cu barba neagră şi apoi, 
pe uşă afară. 

Pe casa scărilor se auzea gălăgie, strigăte 
vesele şi râsete feciorelnice. Femeile îl aduceau 
pe Lordul Butterwell la mireasa lui. Dunk n-avea 
niciun chef să dea nas în nas cu ei, aşa că urcă, 
în loc să coboare, şi se pomeni pe acoperişul 
turnului, sub cerul înstelat, înconjurat de 
sclipirea palidă a castelului în lumina lunii. 

Se simţea ametit de la vin, aşa că se sprijini de 
parapet. Oare o să-mi fie rău? De ce atinsese oul 
de dragon? Îşi aminti spectacolul de marionete al 
lui Tanselle şi dragonul de lemn care provocase 
toate necazurile acolo, la Ashford. Amintirea îi 
stârni un sentiment de vinovăţie, aşa cum se 
întâmpla întotdeauna. Trei oameni de ispravă 
morți, ca să salvezi piciorul unui cavaler 
rătăcitor. N-avea nici-o noimă şi n-avusese 
niciodată. Ínvatá-ti lecţia, nătărăule! Nu-i de 
nasul tău să umbli cu dragoni sau cu ouăle lor. 

— Arată aproape de parcă ar fi din zăpadă. 

Dunk se întoarse. John Scripcarul stătea în 
spatele lui, zâmbind în veşmintele-i de mătase şi 
brocart. 

— Ce sá fie din západá? 


— Castelul. Toatá piatra aia albá, ín lumina 
lunii. Ai fost vreodatá la nord de Gát, Ser 
Duncan? Am auzit cá acolo ninge chiar si vara. Al 
vázut vreodatá Zidul? 

— Nu, lordul meu. De ce vorbeste despre Zid? 
Acolo mergem Egg şi cu mine. În nord, la 
Winterfell. 

— Mi-ar plăcea sá vá pot însoţi. Aţi putea să-mi 
arátati calea. 

— Calea? Dunk se încruntă. E drept înainte pe 
drumul regelui. Dacă nu te abati din drum si 
mergi întruna spre nord, n-ai cum să-l ratezi. 

Scripcarul râse. 

— Bánuiesc că nu... deşi te-ar surprinde ce pot 
unii să rateze. Se duse lângă parapet şi privi 
peste castel. Se spune că nordicii ăştia sunt un 
neam sălbatic şi că pădurile lor sunt pline de 
lupi. 

— Lordul meu? De ce-ai urcat aici? 

— Mă căuta Alyn şi n-am vrut să mă găsească. 
Alyn devine obositor când bea. Te-am văzut 
strecurându-te din acel dormitor al ororilor şi m- 
am furişat după tine. Am băut prea mult, 
recunosc, dar nu destul ca să fac faţă unui 
Butterwell despuiat. Îi oferi lui Dunk un zâmbet 
enigmatic. Te-am visat, Ser Duncan. Înainte 
chiar de a te întâlni. Când te-am văzut pe drum, 

ţi-am recunoscut chipul imediat. Era ca si cum 
am fi fost vechi prieteni. 

Dunk fu atunci străbătut de cele mai stranii 
sentimente, de parcă mai trăise toate acestea o 
dată. Te-am visat, aşa a spus. Visul meu nu e ca 
al tău, Ser Duncan. Al meu e adevărat. 

— M-ai visat? întrebă el, cu glasul îngroşat de 
vin. Ce fel de vis? 

— Păi, răspunse Scripcarul, am visat că erai în 
alb din cap până-n picioare, cu o mantie lungă 
atárnándu-ti de pe umerii largi. Erai o Sabie Albă, 
ser, un Frate Jurat al Gărzii Regelui, cel mai 
măreț cavaler din Cele Şapte Regate, şi nu aveai 
alt scop în viaţă decât să-l pázesti, să-l slujesti si 
să-l multumesti pe rege. Aşeză o mână pe 
umărul lui Dunk: ai visat şi tu acelaşi vis, ştiu că 
e aşa. 

Visase, era adevărat. Prima dată când bătrânul 
m-a lăsat să-i tin în mână sabia. 

— Orice băiat visează să slujească în Garda 
Regelui. 

— Însă doar şapte ajung să poarte mantia 
albă. Ţi-ar plăcea să fii unul dintre ei? 

— Eu? 


Dunk a dat brusc la o parte mâna lordului care 
începuse să-i frământe umărul. S-ar putea. Sau 
nu. Cavalerii Gărzii Regelui erau numiţi pe viaţă 


si jurau sá nu se căsătorească si sá nu deţină 
pământuri. Poate că într-o bună zi am s-o 
regăsesc pe Tanselle. De ce n-aş avea şi eu o 
soție şi fii? Nu contează ce visez eu. Doar un 
rege poate să facă o asemenea numire, adăugă 
Dunk. 

— Presupun, atunci, că voi fi nevoit să iau 
tronul. Aş prefera să te învăţ sá cánti la scripcă. 

— Eşti beat. Râde ciob de oală spartă. 

— Minunat de beat. Vinul face totul posibil, Ser 
Duncan. Cred că ai arăta ca un zeu în veşminte 
albe, dar dacă această culoare nu-ţi e pe plac, ai 
prefera, poate, să fii lord? 

Dunk îi râse în nas: 

— Nu. Mai repede mi-ar creşte aripi mari şi 
albastre şi aş zbura. E la fel de posibil. 

— Acum râzi de mine. Un adevărat cavaler nu- 
şi ia niciodată regele în batjocură. Scripcarul 
părea jignit. Sper că vei da mai multă crezare 
vorbelor mele când vei vedea dragonul ieşind din 
ou. 

— O să iasă un dragon din ou? Un dragon 
mare? Unde? Aici? 

— Am visat asta. Acest castel alb, pe tine, un 
dragon tásnind dintr-un ou. Am visat totul, 
întocmai cum i-am visat odinioară pe fraţii mei 
zăcând morţi. Ei aveau doisprezece ani, iar eu 


doar sapte, asa cá rádeau de mine. Si au murit. 
Acum am douăzeci si doi si má încred în visele 
mele. 

Dunk îşi amintea de un alt turnir, îşi amintea 
cum se plimbase prin ploile blânde de 
primăvară, cu un alt printisor. Te-am visat pe 
tine şi un dragon mort, i-a spus Daeron, fratele 
lui Egg. O fiară uriaşă, imensă, cu aripi atât de 
mari, încât puteau acoperi dumbrava asta. A 
căzut peste tine, dar tu erai viu şi dragonul era 
mort. Şi aşa a şi fost, bietul Baelor. Visele erau 
un teren alunecos. 

— Cum spui, lordul meu, îi răspunse el 
Scripcarului. Am să te rog să mă scuzi. 

— Unde te duci, ser? 

— În patul meu, să dorm. Sunt beat ca un 
câine. 

— Fii câinele meu, ser. Noaptea are atâtea de 
oferit! Putem să urlăm împreună şi să trezim 
chiar zeii. 

— Ce vrei de la mine? 

— Sabia ta. Te-aş face omul meu şi te-as ridica 
foarte sus. Visele mele nu mint, Ser Duncan. Vei 
avea o mantie albă, iar eu trebuie să am oul de 
dragon. Trebuie! Visele mi-au arătat-o desluşit. 
Poate că din ou va ieşi un dragon sau poate... 

În spatele lor, uşa se dădu în lături cu putere. 

— lată-l aici, stápáne. 

Doi osteni pásirá pe acoperis. Lordul Gammon 
Peake era chiar ín spatele lor. 

— Gormy, zise cu glas tărăgănat Scripcarul. 
Păi, ce faci în camera mea, lordul meu? 

— Suntem pe acoperiş, ser, şi ai băut prea 
mult vin. La un semn hotărât al Lordului Gormon 
Peake, cei doi oşteni înaintară. Îngăduie-ne să te 
ajutăm să ajungi în pat. Mâine te duelezi, nu 
uita, rogu-te. Kirby Pimm se poate dovedi un 
adversar periculos. 

— Sperasem să mă duelez cu bunul Ser 
Duncan, aici de faţă. 

Peake îi aruncă lui Dunk o privire ostilă. 

— Mai târziu, poate. Pentru prima ta rundă, l-ai 
tras la sorţi pe Ser Kirby Pumm. 

— Atunci Pimm trebuie să cadă! Toţi trebuie să 
cadă! Cavalerul misterios triumfă în faţa tuturor 
adversarilor şi calea îi e presărată cu minuni. Un 
oştean îl luă pe Scripcar de braţ. Ser Duncan, se 
pare că trebuie sá ne despărţim! strigă 
cavalerul, în timp ce cobora, ajutat, scările. Doar 
Lordul Gormon rămase pe acoperiş cu Dunk. 

— Cavaler rătăcitor, mârâi el, nu te-a învăţat 
mama ta să nu-ți vâri niciodată mâna în gura 
unui dragon? 

— Nu mi-am cunoscut mama, lordul meu. 


— Asta ar fi o explicatie. Ce ti-a promis? 

— Un titlu de lord. O mantie albá. Aripi mari si 
albastre. 

— Uite ce-ţi promit eu: trei picioare de oţel 
rece prin burtă, dacă scoţi o vorbă despre ceea 
ce tocmai s-a întâmplat. 

Dunk îşi scutură capul, să-şi limpezească 
minţile. Nu părea să ajute la nimic. Se aplecă 
până la pământ şi vomită, împroşcând cizmele 
lui Peake. Lordul înjură. 

— Cavaleri rătăcitori! exclamă el cu dezgust. 
N-aveti ce căuta aici. Niciun cavaler adevărat n- 
ar fi atât de mitocan, încât să-şi facă apariţia 
neinvitat, dar voi, fiinţe ale codrului... 

— Nu suntem doriţi nicăieri şi apărem peste 
tot, lordul meu. 

Vinul îi dăduse curaj lui Dunk, altfel ar fi tăcut. 
Se şterse la gură cu dosul palmei. 

— Încearcă să nu uiţi ce ţi-am spus. Altfel o să- 
ti meargă rău. 

Lordul Peake îşi scutură voma de pe cizmă. 
Apoi se făcu nevăzut. Dunk se sprijini din nou de 
parapet. Se întreba cine era mai nebun, Lordul 
Gormon sau Scripcarul. 

Când, în cele din urmă, ajunse înapoi în sala 
mare, dintre tovarăşii lui mai rămăsese doar 
Maynard Plumm. 


— Avea vreo urmă de făină pe ea când i-ai 
scos lenjeria? vru el să ştie. 

Dunk clătină din cap, îşi mai turnă o cupă de 
vin, îl gustă şi hotări că băuse destul. 


Administratorii lui  Butterwell  pregătiseră 
camere în donjon pentru lorzi şi doamne şi paturi 
în cazarmă pentru suitele lor. Ceilalţi oaspeţi 
avuseseră de ales între un pat de paie în beci şi 
o bucată de teren sub zidurile dinspre răsărit, 
unde să-şi ridice pavilioanele. Cortul modest din 
pânză de vele pe care Dunk îl cumpărase la 
Septul de Piatră era departe de a aduce a 
pavilion, dar îl ferea de ploaie şi de soare. Câţiva 
dintre vecinii lui erau încă treji. Pereţii de mătase 
ai pavilioanelor lor străluceau în noapte ca nişte 
lámpase colorate. Din interiorul unui astfel de 
pavilion albastru, pictat cu floarea-soarelui, se 
auzeau râsete, iar dinăuntrul unuia în dungi albe 
si violet, sunete de amor. Egg montase cortul lor 
ceva mai departe de celelalte. Maester şi cei doi 
cai erau priponiti în apropiere, iar armele si 
armura lui Dunk erau ordonat stivuite lângă zidul 
castelului. Când se strecurá în cort, îşi găsi 


scutierul aşezat cu picioarele încrucişate lângă o 
lumânare, cu teasta itindu-se strălucitoare din 
spatele unei cărţi. 

— Poţi să orbeşti, dacă citeşti la lumânare. 

Cititul rămânea o taină pentru Dunk, deşi 
flăcăul încercase să-l înveţe. 

— Am nevoie de lumânare ca să văd cuvintele, 
ser. 

— Vrei o scatoalcă peste ureche? Ce carte-| 
aia? Dunk văzu pe pagină o mulţime de culori vii, 
mici scuturi pictate, ascunse printre litere. 

— Un armorial, ser. 

— Îl cauţi pe Scripcar? N-ai să-l găseşti. 
Cavalerii rătăcitori nu sunt trecuţi în cărţile alea, 
numai lorzii şi campionii. 

— Nu pe el îl căutam. Am văzut un alt blazon 
în curte... Lordul Sunderland este aici, ser. 
Poartă ca însemne trei capete palide de femeie, 
pe un fond cu valuri verzi şi albastre. 

— Un om de pe Surori? Zău? 

Cele Trei Surori erau insulele din Golful 
Muscáturii. Dunk îl 'auzise pe septon zicând că 
insulele erau o cloacă unde domneau păcatul şi 
avaritia. Sisterton era cel mai cunoscut cuib al 
contrabandiştilor din tot Westerosul. 

— A bătut cale lungă, adăugă Dunk. Pesemne 
e rudă cu noua mireasă a lui Butterwell. 

— Nu este, ser. 

— Atunci a venit pentru ospăț. Se mănâncă 
peşte pe Trei Surori, nu-i aşa? Omul se mai 
saturá de peste. Ai primit destul de mâncare? Ti- 
am adus o jumătate de clapon şi nişte brânză. 
Dunk scotoci în buzunarul mantiei. 

— Ne-au dat coaste, ser. Egg stătea cu nasul 
aproape lipit de carte. Lordul Sunderland a luptat 
pentru Dragonul Negru, ser. 

— Ca bătrânul Ser Eustace? N-a fost aşa de 
rău, nu? 

— Nu, ser, răspunse Egg, dar... 

— Am văzut oul de dragon. Dunk puse 
mâncarea deoparte, lângă pâinea lor tare şi 
carnea de vită sărată. Era roşu, aproape în 
întregime. Corbul Sângelui are şi el un ou de 
dragon? 

Egg cobori cartea. 

— De ce-ar avea? E de obârşie joasă. 

— De obârşie păcătoasă, nu joasă. Corbul 
Sângelui se născuse dintr-o relaţie nepotrivită, 
dar era nobil prin ambii părinţi. Dunk era gata 
să-i spună lui Egg despre cele auzite din întâm- 
plare, când îi observă faţa. Ce-ai pátit la buză? 

— O încăierare, ser. 

— Lasă-mă să văd. 

— Am sângerat doar un pic. Am tamponat-o cu 


niste vin. 

— Cu cine te-ai bătut? 

— Cu nişte scutieri. Ziceau... 

— Lasá ce ziceau. Ce ti-am spus eu? 

— Să-mi tin gura si să nu intru în belea. Băiatul 
îşi atinse buza spartă. Dar l-au făcut pe tata 
fratricid. 

Aşa şi este, băiete, deşi nu cred c-a făcut-o 
înadins. Dunk îi spusese lui Egg de zeci de ori să 
nu pună la inimă asemenea vorbe. Tu ştii 
adevărul. Asta să-ți fie de-ajuns. Mai auziserá 
asemenea discuţii, în crame şi cârciumi sordide 
sau în jurul focurilor, în păduri. Tot regatul ştia 
cum fusese doborât Baelor Sfarmá-Lance, în 
turnirul de pe Pajiştea Ashford, de buzduganul 
fratelui său, Prinţul Maekar. Era de aşteptat să se 
vorbească despre uneltiri. 

— Dacă ar fi ştiut că Prinţul Maekar este tatăl 
tău, n-ar fi spus asemenea lucruri. Pe /a spate, 
da, dar niciodată în faţă. Şi ce le-ai spus acestor 
scutieri, în loc să-ţi tii gura? 

Egg părea rusinat. 

— Că moartea Prințului a fost doar un 
accident. Numai că, atunci când am spus că 
Prinţul Maekar l-a iubit pe fratele lui, Baelor, 
scutierul lui Ser Addam a zis că l-a iubit mort şi 
scutierul lui Ser Mallor a spus că are de gând să-l 


iubească si pe fratele lui, Aerys, în acelaşi fel. 
Atunci l-am pocnit. L-am pocnit bine. 

— Ar trebui să te pocnesc eu bine. Să-ţi umflu 
urechea pe măsura buzei ăleia umflate. Asta ar 
face şi tatăl tău, dacă ar fi aici. Crezi că Prinţul 
Maekar are nevoie de un ţângău ca să-l apere? 
Ce ţi-a spus când te-a trimis cu mine? 

— Să te slujesc cu credinţă, ca scutier, şi să nu 
mă dau îndărăt de la nici-o sarcină sau încercare. 

— Şi mai ce? 

— Să mă supun legilor regelui, regulilor 
cavalereşti şi ţie. 

— Şi mai ce? 

— Să-mi rad sau să-mi vopsesc părul, răspunse 
băiatul, cu o vizibilă strângere de inimă. Şi să nu 
dezvălui nimănui adevăratul meu nume. 

Dunk clătină din cap. 

— Cât vin báuse băiatul ăla? 

— A băut bere de orz. 

— Vezi? Berea de orz vorbea din el. Vorbele 
sunt vânt, Egg. Lasă-le să zboare pe lângă tine. 

— Unele vorbe : sunt vânt. Băiatul era 
încăpățânat ca un catâr. Altele sunt trădare. Ăsta 
este un turnir de trădători, ser. 

— Cum aşa? Toţi? Dunk scutură din cap. ŞI 
dacă ar fi adevărat, oricum, toate s-au întâmplat 
de mult. Dragonul Negru a murit, iar cei care au 


luptat alături de el fie au fugit, fie au fost ¡ertati. 
Dar nu e adevărat. Fiii Lordului Butterwell au lup- 
tat de ambele părţi. 

— Asta îl face doar pe jumătate trădător, ser. 

— Au trecut şaisprezece ani. Aburii vinului se 
risipiseră. Dunk era furios şi aproape treaz. 
Administratorul Lordului Butterwell e maestrul 
turnirului, un om pe nume Cosgrove. Găseşte-l si 
înscrie-mă. Nu, aşteaptă... Să nu-i dezvălui 
numele meu. Cu atâţia lorzi prin preajmă, unul 
dintre ei s-ar putea să-şi amintească de Ser 
Duncan Vlăjganul de la Ashford. Înscrie-mă cu 
numele de Cavalerul Spânzurătorii. Oamenii din 
popor mor de plăcere când la un turnir îşi face 
apariţia un cavaler rătăcitor. 

Egg îşi atinse buza umflatá. 

— Cavalerul Spánzurátorii, ser? 

— Aşa cum mi-e scutul. 

— Da, dar... 

— Du-te şi fă cum ţi-am spus. Ai citit destul 
pentru o singură noapte. Dunk stinse lumânarea 
între degetul mare şi arătător. 


Soarele răsări fierbinte, crud, implacabil. 


Valuri de căldură se înălţau, pálpáitoare, 
dinspre pietrele albe ale castelului. Aerul 
mirosea a pământ dogorit şi iarbă smulsă din 
rădăcini şi nici-o adiere nu clintea flamurile care 
atârnau deasupra donjonului şi a casei porţii, în 
verde, alb şi galben. Tunet era agitat, aşa cum 
rareori îl mai văzuse Dunk. Armăsarul îşi smucea 
capul dintr-o parte într-alta, în timp ce Egg Íi 
strângea chinga şeii. La un moment dat, chiar îşi 
dezveli dinţii mari şi pătraţi în faţa băiatului. £ 
arsitá mare, gândi Dunk. Prea mare ca să 
călăreşti. Un cal de război nu e paşnic din fire, 
nici în cele mai bune momente. Chiar şi Mama ar 
fi nesuferită pe dogoarea asta. 

În centrul curţii, concurenţii începură o nouă 
rundă. Ser Harbert călărea un gonaci auriu, 
înveşmântat în negru şi împodobit cu şerpii albi 
Şi roşii ai Casei Paege, iar Ser Franklyn un roib, al 
cărui veşmânt de mătase purta turnurile gemene 
ale Casei Frey. Când se ciocniră, lancea roşie cu 
alb crăpă exact în două, iar cea albastră se făcu 
tándári, dar nici unul dintre călăreţi nu căzu din 
şa. Un val de ovatii izbucni din tribună şi dinspre 
străjerii aflaţi pe zidurile castelului, dar scurt, 
firav, lipsit de vlagă. 

E prea cald pentru ovații. Dunk îşi şterse 
sudoarea de pe frunte. £ prea cald pentru duel. 


Capul îi bubuia ca o tobă. Să câştig runda asta şi 
încă una şi voi fi mulțumit. 

Cavalerii îşi întoarseră caii la capătul terenului 
şi azvârliră pe jos rămăşiţele lăncilor, cea de-a 
şaptea pereche pe care o distruseseră. Cu trei în 
plus. Dunk amânase să-şi pună armura cât de 
mult îndrăznise, dar îşi simţea deja hainele de 
corp lipindu-i-se de piele, pe sub oţel. Există si 
lucruri mai rele decât să fii scăldat în sudoare, îşi 
spuse, amintindu-şi bătălia de pe Doamna Albă, 
când oamenii de fier náváliserá la bordul 
corăbiei, câtă frunză şi iarbă. Doamna Albă 
fusese scăldată în sânge înainte de sfârşitul zilei. 

Cu lănci noi în mâini, Paege şi Frey dădură 
iarăşi pinteni cailor. Bulgări din pământul uscat şi 
crăpat tásneau de sub copitele cailor, cu fiecare 
pas uriaş. Pârâitul lăncilor rupându-se îl făcu pe 
Dunk să tresară. Prea mult vin aseară şi prea 
multă mâncare. Avea o amintire vagă despre 
cum purtase mireasa în braţe pe scări în sus şi 
despre cum se întâlnise cu John Scripcarul şi cu 
Lordul Peake pe un acoperiş. Ce făceam pe 
acoperiş? Îşi amintea că se vorbise despre 
dragoni sau ouă de dragoni, sau aşa ceva, dar... 

Un zgomot îl smulse din reverie, jumătate 
răget, jumătate geamát. Dunk zări calul auriu 
trecând la trap, fără călăreț, către capătul 


terenului, în timp ce Ser Harbert Paege se 
prábusea fără vlagă pe jos. Încă două runde, 
înainte de a mea. Cu cât îl dobora mai repede de 
pe cal pe Ser Uthor, cu atât mai repede putea 
să-şi dezbrace armura, să bea ceva rece şi să se 
odihnească. Ar trebui să aibă la dispoziţie cel 
puţin o oră înainte să fie chemat din nou. 
Heraldul trupeş al Lordului Butterwell se urcă în 
vârful tribunei, să anunţe următoarea pereche 
de concurenţi: 

— Ser Argrave Sfidătorul, strigă el, un cavaler 
din Nunny, în slujba Lordului Butterwell de 
Zidurile Albe. Ser Glendon Flowers, Cavalerul 
Mâţişorilor. Veniti şi vă dovediti vitejia! 

Un hohot de râs străbătu tribunele. 

Ser Argrave era un bărbat uscátiv, un versat 
cavaler de casă, într-o armură ciobită, călare pe 
un cal fără veşminte. Dunk mai cunoscuse 
asemenea oameni; erau robuşti ca rădăcinile 
bătrâne şi-şi cunoşteau bine treaba. Adversarul 
său era tânărul Ser Glendon, călare pe mártoaga 
lui şi îmbrăcat într-o haină grea de zale şi un coif 
de fier, fără vizieră. Scutul de pe braţ înfăţişa 
blazonul înflăcărat al tatălui său. /-ar trebui o 
platoşă şi un coif mai acătării, gândi Dunk. O 
lovitură în cap l-ar putea ucide, îmbrăcat aşa. 

Ser Glendon era vizibil înfuriat de felul cum 


fusese prezentat. Îşi rásuci, mânios, calul si 
strigă: 

— Sunt Glendon Ball, nu Glendon Flowers! 
Încearcă, numai, să-ţi baţi joc de mine, 
heraldule! Am sânge de erou, ia aminte! 

Heraldul nu catadicsi să răspundă, dar alte 
hohote de râs întâmpinară protestul tânărului 
cavaler. 

— De ce râde lumea de el? întrebă Dunk cu 
voce tare. E bastard? 

Flowers era numele de familie dat în Reach 
bastarzilor născuţi din părinţi nobili. Şi ce-a fost 
asta cu mátisorii? 

— Aş putea afla, ser, răspunse Egg. 

— Nu. Nu e treaba ta. Ai coiful meu? 

Ser Argrave şi Ser Glendon îşi înclinară lăncile 
în faţa Lordului Butterwell şi a doamnei sale. 
Dunk îl văzu pe Butterwell aplecándu-se si 
şoptindu-i ceva la ureche miresei. Fata începu sá 
chicotească. 

— Da, ser. 

Egg îşi pusese pe cap pălăria-i pleoştită, să-i 
umbrească ochii şi să-i ferească de căldură 
teasta plesuvá. Lui Dunk îi plăcea să-l şicaneze 
pe băiat în privinţa pălăriei, dar acum îşi dorea 
să fi avut şi el una la fel. Mai bine o pălărie de 
paie decât una de fier, sub soarele ăsta. Îşi dădu 


la o parte părul din ochi, îşi potrivi coiful mare pe 
cap, cu ambele mâini, şi îşi prinse grumăjerul. 
Cáptuseala duhnea a transpiraţie veche si Dunk 
simtea toatá povara fierului pe gat si pe umeri. 
Capul fi bubuia de la vinul din seara trecutá. 

— Ser, zise Egg, nu e prea tárziu sá te retragi. 
Dacă-l pierzi pe Tunet şi armura... 

Cariera mea de cavaler ar lua sfârşit. 

— De ce aş pierde? întrebă Dunk. Între timp, 
Ser Argrave şi Ser Glendon se duseseră la 
capetele opuse ale terenului. Nu e ca si cum l-as 
înfrunta pe Uraganul Surázátor. Există pe-aici 
vreun cavaler care mi-ar putea da de furcă? 

— Aproape toţi, ser. 

— Îţi datorez o scatoalcă peste ureche pentru 
asta. Ser Uthor este cu zece ani mai bătrân şi e 
pe jumătate cât mine. 

Ser Argrave îşi cobori viziera. Ser Glendon n- 
avea ce vizieră să-şi coboare. 

— N-ai mai participat la un turnir de la Ashford, 
ser. 

Obraznic băiat. 

— M-am antrenat. 

Nu cu atâta zel cum ar fi trebuit, negreşit. 
Când putea, se antrena la ţintă, dacă avea una la 
îndemână, iar uneori îi poruncea lui Egg să se 
urce într-un copac si să agate un scut sau o 


doagá de butoi sub o creangá potrivitá, ca 
amândoi să-şi încerce láncile pe ele. 

— Esti mai priceput cu sabia decát cu lancea, 
remarcá Egg. Cu o secure sau un buzdugan, 
puţini pot tine piept puterii tale. 

Era destul adevár ín vorbele báiatului ca Dunk 
să devină şi mai iritat. 

— Nu e nici-o luptă cu săbii şi buzdugane, 
preciză el, în timp ce fiul Globului de Foc şi Ser 
Argrave Sfidătorul îşi începură atacul. Du-te şi 
adu-mi scutul. 

Egg se strâmbă, după care se duse să-i aducă 
scutul. 

În partea opusă a terenului, lancea lui Ser 
Argrave izbi scutul lui Ser Glendon şi săltă într-o 
parte, tăind un şanţ de-a curmezişul globului de 
foc. Dar măciulia lancei lui Ball nimeri mijlocul 
platoşei adversarului său cu atâta forţă, încât 
chinga şeii lui Ser Argrave plesni. Cavaler şi şa 
se prăvăliră în praf. Dunk era impresionat peste 
măsură. Băiatul luptă aproape la fel de bine 
precum cum vorbeşte. Se întrebă dacă acum va 
mai râde cineva de el. 

O goarnă sună destul de tare ca să-l facă pe 
Dunk să tresará. Un alt herald se cátárá pe 
platforma sa. 

— Ser Jay din Casa Caswell, Lord de Podul 


Amar si Apárátor al Vadurilor. Ser Kyle, Motanul 
din Mlastina Cetoasá. Veniti si vá dovediti vitejia! 
Armura lui Ser Kyle era de buná calitate, dar 
veche si ponositá, cu multe ciobituri si zgárieturi. 

— Mama a fost milostivá cu mine, Ser Duncan, 
le spuse el lui Dunk şi lui Egg, în drum spre 
terenul de turnir. Sunt trimis împotriva Lordului 
Caswell, tocmai omul pe care am venit să-l văd. 

Dacă exista cineva prin preajmă care să se 
simtă mai rău decât Dunk în acea dimineaţă, 
acela trebuia să fie Lordul Caswell, care báuse la 
ospăț până leşinase. 

— E de mirare că poate să stea pe cal, după 
noaptea trecută, spuse Dunk. Victoria îţi 
aparţine, ser. 

— O, nu! Ser Kyle afişă un zâmbet mieros. 
Motanul care-şi vrea castronul cu smântână 
trebuie să ştie când să toarcă şi când să-şi 
scoată ghearele, Ser Duncan. Dacă lancea 
Nobilului Lord îmi atinge, fie şi în treacăt, scutul, 
am să cad la pământ de-a berbeleacul. Pe urmă, 
când am să-i duc calul şi armura, am să-l 
complimentez, spunându-i cât de viteaz a 
devenit de când i-am făcut prima sabie. Asta îi 
va aminti de mine şi, până diseară, voi fi din nou 
omul Casei Caswell, cavaler al Podului Amar. 

Nu e nici-o onoare în asta, îi veni lui Dunk să 


spună, dar îşi muşcă limba din nou. Ser Kyle n-ar 
fi fost primul cavaler rătăcitor care-şi vinde 
onoarea pentru un loc cáldut lângă foc. 

— Cum spui tu, mormăi el. Mult noroc. Sau 
ghinion, dacă preferi... 

Lordul Joffrey Caswell era un tânăr sfrijit, de 
douăzeci de ani, deşi, ce-i drept, arăta ceva mai 
impresionant în armură decât arătase cu o seară 
înainte, când căzuse cu nasul într-o baltă de vin. 
Pe scut avea pictat un centaur de aur, trăgând 
cu arbaleta. Acelaşi centaur  împodobea 
veşmântul de mătase al calului său si arunca 
scânteieri de aur galben din vârful coifului. Unul 
care are centaurul pictat pe scut ar trebui să 
călărească mai bine de-atât. Dunk nu ştia cât de 
bine mánuia lancea Ser Kyle, dar, după cum se 
tinea Lordul Caswell în sa, aveai impresia că o 
tuse ceva mai puternică l-ar putea dobori la 
pământ. Motanul n-are altceva de făcut decât sá 
treacă pe lângă el în mare viteză. 

Egg îl tinu pe Tunet de căpăstru, în timp ce 
Dunk săltă greoi în şaua înaltă si rigidă. Stând si 
asteptánd acolo, simțea ochii atintiti asupra lui. 
Se întreabă dacă uriasul cavaler rătăcitor e bun 
de ceva. Dunk se întreba acelaşi lucru. Avea să 
afle cât de curând. 

Motanul din Mlastina Cetoasá era un om de 


cuvánt. Lancea Lordului Caswell se clátiná tot 
drumul şi îl rată pe Ser Kyle. Nici unul dintre ei 
nu-şi zori calul. Cu toate acestea, Motanul se 
prăbuşi de-a dura când măciulia lăncii Lordului 
Joffrey îi lovi din întâmplare umărul. Credeam că 
toate pisicile cad grațios în picioare, gândi Dunk, 
pe când cavalerul rătăcitor se rostogolea în praf. 
Lancea Lordului Caswell rămase întreagă. 
Întorcându-şi calul, o înălţă în aer, cu mişcări 
repetate, de parcă l-ar fi doborât de pe cal pe 
Leo Ghimpe-Lung sau pe Uraganul Surázátor. 
Motanul îşi scoase coiful şi o luă la goană după 
calul său. 

— Scutul meu, îi zise Dunk lui Egg. 

Băiatul i-l înmână. Dunk îşi strecură braţul 
stâng pe după curea şi îşi închise pumnul pe 
mâner. Greutatea scutului alungit îi dădea 
siguranţă, deşi lungimea îl făcea greu de mânuit, 
iar imaginea omului spânzurat îi făcu din nou să 
se înfioare. E un blazon de rău augur. Hotări sá 
ducă scutul la revopsit cât de curând putea. 

Fie ca Războinicul să-mi netezească drumul şi 
să-mi aducă iute victoria, se rugă el, în timp ce 
heraldul lui Butterwell urca din nou scările. 

— Ser  Uthor  Underleaf, răsună glasul. 
Cavalerul Spânzurătorii. Veniti şi vă dovediti 
vitejia! 


— Ai grijă, ser, îl avertizá Egg pe Dunk, dându-i 
lancea de turnir, o bârnă conică de lemn, lungă 
de trei metri, având la capăt o măciulie de fier în 
forma unui pumn închis. Ceilalţi scutieri zic că 
Ser Uthor se tine bine în şa. Si e sprinten. 

— Sprinten! pufni Dunk. Are un melc pe scut. 
Cât de sprinten poate fi? 

Dunk îi dădu pinteni Tunetului şi îl conduse 
încet înainte, cu lancea ridicată. O singură 
victorie, şi nu stau mai rău ca la început. Două 
vor fi un progres însemnat. Nu e prea mult să 
sper la două, cu asemenea adversari. Avusese 
noroc la tragerea la sorţi, cel puţin. Ar fi putut 
foarte bine să-i nimerească pe Bătrânul Taur, pe 
Ser Kirby Pimm sau cine ştie ce alt erou al 
locului. Dunk se întreba dacă maestrul turnirului 
potrivea intenționat cavalerii rătăcitori unii 
împotriva altora, ca niciun lord să nu fie nevoit 
să sufere ruşinea de-a pierde din prima rundă, în 
faţa unuia dintre ei. Nu contează. Nu mai mult 
de un inamic o dată, aşa spunea mereu bătrânul. 
Acum trebuie să mă preocupe numai şi numai 
Ser Uthor. Se întâlniră în dreptul tribunei unde 
Lordul şi Lady Butterwell şedeau pe pernele lor, 
la umbra zidurilor castelului. Lordul Frey era 
lângă ei, legánándu-si pe un genunchi fiul 
mucos. Un sir de servitoare le fácea vánt, dar, cu 


toate acestea, tunica de damasc a Lordului 
Butterwell era pátatá de sudoare sub braţe, iar 
părul doamnei sale era pleostit de transpiratie. 
Părea încălzită, plictisită şi avea aerul că nu se 
simte în largul ei, dar când îl văzu pe Dunk îşi 
umflă pieptul într-un fel care-l făcu să roşească 
sub coif. Dunk îşi înclină lancea în faţa ei şi a 
nobilului ei soţ. Ser Uthor făcu la fel. Butterwell 
le ură amândurora succes. Soţia lui întinse limba 
printre buze. 

Era timpul. Dunk înaintă la trap spre capătul 
sudic al terenului. La o distanţă de douăzeci şi 
cinci de metri, adversarul său se îndrepta şi el 
spre locul lui. Armásarul sur al lui Ser Uthor era 
mai mic decát Tunetul, dar mai tánár si mai 
sprinten. Ser Uthor purta o platosá verde, 
emailatá si o hainá argintie de zale. Dinspre 
coiful lui rotunjit se revársau fâşii de mătase 
verde şi gri, iar pe scutul verde purta blazonul 
melcului argintiu. O armură bună şi un cal bun 
înseamnă o răscumpărare bună, dacă-l dobor. 

O goarnă sună. 

Tunetul porni înainte, la trap domol. Dunk îşi 
săltă lancea spre stânga şi o cobori, îndreptând-o 
spre capul calului şi spre bariera de lemn dintre 
el şi inamicul său. Scutul îi proteja partea stângă 
a trupului. Se aplecă, încordându-şi picioarele în 


timp ce Tunetul îl purta de-a lungul terenului. 
Suntem una. Om, cal, lance, suntem o singură 
fiară de sânge, lemn şi fier. 

Ser Uthor ataca în forţă. Nori de praf se ridicau 
de sub copitele calului său sur. Când patruzeci 
de metri îi mai despárteau, Dunk îi dădu pinteni 
calului, la galop, şi îndreptă vârful lăncii direct 
spre melcul argintiu. Soarele apásátor, praful, 
arsita, castelul, Lordul Butterwell şi mireasa lui, 
Scripcarul şi Ser Maynard, cavaleri, scutieri, 
grăjdari, oameni de rând, totul dispăru. Doar 
inamicul rămase. Pintenii, din nou. Tunetul 
începu să alerge. Melcul gonea spre ei, crescând 
cu fiecare pas al armăsarului sur cu picioare 
lungi... dar în faţă venea lancea lui Ser Uthor, cu 
pumnul ei de fier. Scutul meu e puternic, scutul 
meu va rezista loviturii. Doar melcul contează. 
Dacă lovesc melcul, victoria e a mea. 

Când mai rămaseră zece metri între ei, Ser 
Uthor îndreptă vârful lăncii în sus. Un páráit 
răsună în urechile lui Dunk când lancea îl izbi. 
Simti impactul în braţ si în umăr, dar nu apucă să 
vadă lovitura. Pumnul de fier al lui Uthor îl luă 
din plin între ochi, cu toată forţa omului şi a 
calului din spatele lui. 


Dunk se trezi pe spate, privind cu ochi goi 
arcadele unui tavan boltit. Preţ de o clipă, nu ştiu 
unde se află sau cum ajunsese acolo. În cap îi 
răsunau glasuri şi în faţa ochilor i se perindau 
chipuri - bătrânul Ser Arian, Tanselle Lungana, 
Bennis Scutul Maro, Văduva Roşie, Baelor 
Sfarmă-Lance, Aerion Prinţul Strălucirii şi nebuna 
Lady Vaith. Apoi, dintr-odată, turnirul îi reveni în 
minte: arsita, melcul, pumnul de fier venindu-i 
spre faţă. Gemu şi se răsuci într-un cot. Mişcarea 
îi făcu teasta sá bubuie ca o monstruoasă tobă 
de război. 

Ambii ochi păreau să-şi facă treaba, cel puţin. 
Nici nu simţea vreo gaură în cap, ceea ce era un 
semn bun. Văzu că se află într-o pivniţă, cu 
butoaie de vin şi de bere de-o parte şi de alta. 
Măcar e răcoare aici, gândi el, şi băutură la 
îndemână. Simtea gustul sângelui în gură. Un 
fior de spaimă îl străbătu. Dacă-şi muscase 
limba, avea să fie mut, pe lângă faptul că era 
tolomac. 

— Bună dimineaţa, zise el rágusit, doar ca să- 
şi audă glasul. Vorbele rásunará cu ecou, 
lovindu-se de tavan. Dunk încercă să se ridice în 
picioare, dar beciul începu să se învârtă, în urma 


acestui efort. 

—  Încetişor,  încetişor, zise o voce 
tremurătoare, foarte aproape. Un bătrân 
gârbovit îşi făcu apariţia lângă pat, îmbrăcat în 
veşminte la fel de albe ca părul lui. La gât purta 
un colan de maester din multe metale. Avea faţa 
îmbătrânită şi ridată, brăzdată de cute adânci 
de-o parte şi de alta a nasului mare şi coroiat. 
Stai liniştit şi lasă-mă să-ţi văd ochii, adăugă 
bătrânul. Cercetă ochiul stâng al lui Dunk, apoi 
pe dreptul, ţinându-i deschişi între degetul mare 
şi arătător. 

— Mă doare capul. 

Maesterul pufni. 

— Fii bucuros că-l ai încă pe umeri. Tine, poate 
asta te-ajută niţel. Bea! 

Dunk se sfortá să bea scârboasa potiune până 
la ultima picătură şi reuşi să n-o scuipe. 

— Turnirul, spuse el, ştergându-se la gură cu 
dosul palmei. Spune-mi! Ce s-a întâmplat? 

— Aceeaşi nebunie care se întâmplă mereu în 
încăierările astea. Oamenii s-au doborât unul pe 
altul de pe cal cu nişte bete. Nepotul Lordului 
Smallwood şi-a rupt încheietura mâinii, iar Ser 
Eden Riskey şi-a zdrobit piciorul sub propriul cal, 
dar nimeni n-a fost omorât, până acum. Deşi am 
temerile mele în privinţa ta, ser. 


— Am fost doborát de pe cal? 

Continua să-şi simtă capul de parcă ar fi fost 
îndesat cu lână, altfel n-ar fi pus o întrebare atât 
de stupidă. Dunk o regretă chiar în clipa când 
vorbele îi ieşiră pe gură. 

— Cu o izbitură care a cutremurat cele mai 
înalte metereze. Cei care au pariat bani buni pe 
tine au fost cei mai înnebuniţi, iar scutierul tău 
şi-a ieşit din minţi. Ar sta şi acum lângă tine, 
dacă nu l-aş fi alungat. N-am nevoie de copii 
care să-mi stea în cale. l-am amintit care îi e 
datoria. 

Dunk descoperi că trebuia să i se 
reamintească şi lui. 

— Ce datorie? 

— Calul tău, ser. Armele şi armura. 

— Da, zise Dunk, amintindu-şi. 

Băiatul era un scutier bun, ştia ce are de făcut. 

Am pierdut sabia bătrânului şi armura pe care 
mi-a făurit-o Pate Otelarul. 

— Amicul tău, scripcarul, a întrebat şi el de 
tine. Mi-a spus că trebuie să ai parte de cele mai 
bune îngrijiri. L-am dat afară si pe el. 

— De când te ocupi de mine? Dunk îşi îndoi 
degetele mâinii drepte. Toate păreau să 
funcţioneze. Doar capul mă doare, iar Ser Arian 
spunea că oricum nu-l folosesc. 


— De patru ore, dupá cadranul solar. 

Nu era asa de grav. Odatá, auzise o poveste 
despre un cavaler lovit atât de tare, încât a 
dormit patruzeci de ani şi s-a trezit bătrân şi 
ofilit. 

— Ştii dacă Ser Uthor a câştigat cea de-a doua 
rundă? 

Poate că Melcul avea să câştige turnirul. Dacă 
şi-ar putea spune că a pierdut în faţa celui mai 
bun cavaler de pe teren, Dunk s-ar simţi mai 
puţin coplesit de înfrângere. 

— Da. Împotriva lui Ser Addam Frey, un văr de- 
al miresei şi-un tânăr promiţător. Nobila doamnă 
a lesinat când l-a văzut căzând. A avut nevoie de 
ajutor ca să ajungă înapoi în apartamentele ei. 

Dunk se căzni sá se ridice în picioare şi ameti, 
dar maesterul îl ajută să-şi ţină echilibrul. 

— Unde-mi sunt hainele? Trebuie să merg. 
Sunt nevoit... Trebuie... 

— Dacă nu-ţi poţi aminti, nu poate fi atât de 
important. Maesterul făcu un gest iritat. Ti-as 
sugera sá eviti mâncărurile grele, băutura tare şi 
alte lovituri între ochi... dar am aflat de mult că 
toţi cavalerii sunt surzi când vine vorba de 
rațiune. Du-te, du-te! Mai am şi alţi nechibzuiti 
de îngrijit. 


Afară, Dunk zări un şoim plutind în cercuri largi 
pe cerul albastru al dimineţii. Îl invidia. Câţiva 
nori se adunau spre răsărit, mohoráti ca starea 
lui de spirit. În timp ce-şi croia drum spre terenul 
de turnir, soarele îl izbea în creştet ca un ciocan 
pe nicovală. Pământul părea să i se mişte sub 
picioare... sau poate că el se clătina. Fusese cât 
pe ce să cadă, de două ori, urcând treptele 
pivnitei. Ar fi trebuit să-i dau ascultare lui Egg. 

Străbătu încet curtea exterioară, dând ocol 
mulţimii. La marginea terenului, dolofanul Lord 
Alyn Cockshaw şchiopăta între doi scutieri, 
ultima victimă a tânărului Glendon Ball. Un al 
treilea scutier îi ţinea coiful, cu cele trei pene 
semete rupte. 

— Ser John Scripcarul, strigă heraldul. Ser 
Franklyn din Casa Frey, un cavaler al Gemenilor, 
jurat Lordului de Crossing. Veniti şi vá dovediţi 
vitejia! 

Dunk rămase  înmărmurit privind cum 
armăsarul negru al Scripcarului intră la trap pe 
teren, într-un vârtej de mătase albastră, săbii 
aurite şi viori. Platoşa cavalerului era tot 
albastră, emailatá, la fel şi genunchierele, 
cotierele,  apárátorile pentru picioare şi 
grumăjerul. Haina de zale de dedesubt era 
aurită. Ser Franklyn cálárea un cal sur, cu O 


coamá unduioasá, argintie, care se potrivea cu 
griul mátásurilor sale si argintiul armurii. Pe scut, 
pe bluzá si pe valtrapul calului purta turnurile 
gemene ale Casei Frey. Atacará si atacará din 
nou. Dunk státea privind, dar nu vedea nimic. 
Dunk nătărăul, prost de dá-n gropi, se dojeni el. 
Avea un melc pe scut. Cum poti sá pierzi ín fata 
unui om cu un melc pe scut? 

De jur împrejur rásunau ovatii. Când Dunk 
ridică privirea, văzu că Franklyn Frey era la 
pământ. Scripcarul descálecase, să-şi ajute 
adversarul căzut sá se ridice. E cu un pas mai 
aproape de oul de dragon, gândi Dunk, iar eu 
unde sunt? 

Când se apropie de poarta din spate, Dunk 
dădu peste trupa de pitici de la ospátul din seara 
precedentă, pregătindu-se să plece. Legau ponei 
de porcul lor de lemn cu roţi şi de un al doilea 
car, cu o formă mai convenţională. Erau şase la 
număr, unul mai pipernicit şi mai pocit ca altul. 
Unii dintre ei ar fi putut fi copii, dar erau cu toţii 
atât de scunzi, încât era greu să-i deosebesti. La 
lumina zilei, îmbrăcaţi în pantaloni din piele de 
cal şi mantii cu glugá, din țesătură aspră, păreau 
mai puţin nostimi decât în haine pestrite. 

— Bună dimineaţa vouă, spuse Dunk, ca să fie 
amabil. Porniţi la drum? E înnorat spre est, s-ar 


putea sá plouá. 

Singurul răspuns pe care-l căpătă fu o privire 
dusmánoasá de la cel mai hidos pitic. El sá fi fost 
cel pe care l-am smuls aseară din patul miresei? 
De aproape, omuletul mirosea ca o hazna. O 
singură boare fu de-ajuns ca Dunk să grăbească 
pasul. 

Drumul prin Casa de Lapte părea să-i ia lui 
Dunk la fel de mult timp cât le luase cândva lui şi 
lui Egg să traverseze nisipurile din Dorne. Se 
ţinea aproape de un zid şi, din când în când, se 
sprijinea de el. De fiecare dată când întorcea 
capul, lumea se învârtea. Să beau, gândi el, 
trebuie să beau nişte apă, altfel s-ar putea să 
lesin. 

Un grájdar care trecu pe lángá el fi spuse unde 
să găsească cea mai apropiată fântână. Acolo ÎI 
descoperi pe Kyle Motanul, discutând liniştit cu 
Maynard Plumm. Umerii lui Ser Kyle erau 
pleostiti de máhnire, dar ridică privirea când 
Dunk se apropie. 

— Ser Duncan? Am auzit că eşti mort sau pe 
moarte. 

Dunk se frecă la tâmple. 

— Mi-aş dori să fiu. 

— Cunosc bine sentimentul. Ser Kyle oftă. 
Lordul Caswell nu m-a recunoscut. Când i-am 


spus cum i-am cioplit prima sabie, s-a holbat la 
mine de parcă mi-aş fi pierdut minţile. A spus că 
nu e loc la Podul Amar pentru cavaleri atât de 
nevolnici precum m-am dovedit eu. Motanul râse 
cu amărăciune. Dar armele şi armura mi le-a 
luat. Şi calul. Ce-am să mă fac? 

Dunk n-avea niciun răspuns pentru el. Până şi 
un călăreț liber avea nevoie de un cal de călărit; 
mercenarii trebuie să aibă săbii de vândut. 

— O să găseşti alt cal, spuse Dunk, trăgând 
sus găleata. Cele Şapte Regate sunt pline de cai. 
O să găseşti alt lord să te înarmeze. Dunk îşi 
făcu mâinile cáus, le umplu cu apă si báu. 

— Alt lord, da. Ai auzit de vreunul? Eu nu-s la 
fel de tânăr şi puternic ca tine. Nici la fel de 
voinic. Oamenii voinici au întotdeauna căutare. 
Lordului Butterwell, cel puţin, îi plac cavalerii 
vânjoşi. Uită-te la acel Torn Heddle. L-ai văzut 
cum se duelează? A doborât fiecare om cu care 
s-a înfruntat. Flăcăul Globului de Foc a făcut la 
fel. Şi Scripcarul tot aşa. Mi-aş fi dorit ca el să fi 
fost cel care m-a doborât de pe cal. Refuză să ia 
trofee. Nu vrea nimic altceva decât oul de 
dragon, aşa zice. Oul şi prietenia adversarilor 
învinşi. O floare a cavalerismului, omul ăsta! 

Maynard Plumm izbucni în râs. 

— O scripcă a cavalerismului, vrei să spui. 


Báiatul ála pregáteste o furtuná si ar fi bine sá 
fim plecaţi cu toţii înainte să izbucnească. 

— Nu ia trofee, zise Dunk. Un gest galant. 

— E uşor să faci gesturi galante, când ai punga 
doldora de aur, spuse Ser Maynard. Ascultă 
sfatul meu, dacă ai înţelepciunea să-l primeşti, 
Ser Duncan. Nu e prea târziu să pleci. 

— Să plec? Unde? 

Ser Maynard ridică din umeri. 

— Oriunde. La Winterfell. La Castelul Verii. La 
Asshai de lângă Umbră. N-are importanţă, atât 
timp cât nu eşti aici. la-ti calul şi armura si 
furişează-te pe poarta din spate. N-o să observe 
nimeni că lipsesti. Melcul se gândeşte la 
următoarea lui confruntare, iar restul nu are ochi 
decât pentru turnir. 

Preţ de o clipă, Dunk se simţi ispitit. Atât timp 
cât era înarmat şi călare, ar rămâne un soi de 
cavaler. Fără ele, nu era mai mult decât un 
cerşetor. Un cerşetor voinic, dar tot cerşetor. Dar 
armele şi armura lui îi aparţineau acum lui Ser 
Uthor. La fel şi Tunetul. Mai bine cerşetor decât 
hoţ. Fusese şi una, şi alta, în Fundătura Puricilor, 
pe când hoinărea cu Ferret, Rafe şi Pudding, dar 
bătrânul îl scăpase de viaţa aceea. Ştia ce-ar fi 
spus Ser Arian din Pennytree la propunerea lui 
Plumm. Ser Arian fiind mort, Dunk vorbi în locul 


lui: 

— Până şi un cavaler rătăcitor are onoarea lui. 

— Ai prefera să mori cu onoarea nepătată sau 
să trăieşti cu ea mánjitá? Nu, scuteste-má, ştiu 
ce-ai să spui. la-ti feciorul şi fugi, cavaler al 
spânzurătorii. Până când destinul nu-ți va fi ai- 
doma blazonului ce-l porţi. 

Dunk se zburli: 

— De unde-mi cunoşti tu destinul? Ai visat şi 
tu, ca John Scripcarul? Ce ştii despre Egg? 

— Ştiu că ţâncii ar face bine sá nu se joace cu 
focul, răspunse Plumm. Zidurile Albe nu sunt un 
loc sănătos pentru un copil. 

— Cum te-ai descurcat în duelul tău? îl întrebă 
Dunk. 

— O, n-am riscat să intru în competiţie. 
Semnele fuseseră proaste. Cine-ţi închipui că va 
revendica oul de dragon, rogu-te? 

Nu eu, gândi Dunk. 

— Cei Şapte ştiu, eu nu. 

— Încearcă să ghiceşti. Ai doi ochi. 

Dunk chibzui o clipă: 

— Scripcarul. 

— Foarte bine. Eşti bun să-ți explici 
raționamentul? 

— Eu doar... am un sentiment. 


— Şi eu la fel, răspunse Maynard Plumm. O 


presimtire neagrá pentru orice bárbat sau báiat 
suficient de nesábuit sá stea în calea Scripcarului 
nostru. 


În faţa cortului, Egg peria coama Tunetului, dar 
privea departe, cu ochii pierduţi. Băiatu/ a pus la 
inimă înfrângerea mea. 

— Ajunge! strigă Dunk. Dacă-l mai perii mult, 
Tunetul o să fie la fel de chel ca tine. 

— Ser? Egg lăsă peria să cadă. Ştiam că niciun 
melc idiot nu te poate ucide, ser. 

Băiatul se aruncă în braţele lui. Dunk îi sterpeli 
pălăria pleoştită de paie şi şi-o puse pe cap. 

— Maesterul a spus că ai şters-o cu armura 
mea. 

Indignat, Egg înhaţă înapoi pălăria. 

— Ti-am curăţat armura şi ţi-am lustruit 
apărătoarele de picioare, grumăjerul şi platoşa, 
ser, dar coiful ţi-e crăpat şi ciobit acolo unde a 
lovit máciulia lui Ser Uthor. Va trebui să ţi-l bată 
un armurier. 

— N-are decât să-l dea la bătut Ser Uthor. 
Acum îi aparţine. N-am cal, n-am sabie, n-am 
armură. Poate c-o să mă primească piticii ăia în 


trupa lor. Ar fi o apariție hazlie: şase pitici 
cotonogind cu băşici de porc un uriaş. Tunetul e 
tot al lui. Vino! | le ducem pe toate şi-i urám 
succes în continuare. 

— Acum, ser? N-ai de gând să răscumperi 
calul? 

— Cu ce, băiete? Cu pietricele şi căcăreze de 
oaie? 

— M-am gândit la asta, ser. Dacă ai putea 
împrumuta... 

Dunk îi reteză vorba. 

— Nimeni nu-mi va împrumuta atâta bănet, 
Egg. De ce-ar face-o? Ce altceva sunt eu decât 
un mare nătărău care şi-a zis cavaler până când 
un melc cu un bát era să-i facă o gaurá-n cap? 

— Păi, zise Egg, ai putea lua Potopul, ser, iar 
eu am să-l călăresc iarăşi pe Maester. Mergem la 
Castelul Verii. Poţi să intri în slujba tatălui meu. 
Are grajdurile pline de cai. Ai putea avea un cal 
de luptă şi un buiestraş. 

Egg era bine intenţionat, dar Dunk nu se putea 
întoarce, ploconindu-se, la Castelul Verii. Nu aşa, 
lefter şi înfrânt, oferindu-şi serviciile fără să aibă 
măcar o sabie. 

— Báiete, zise el, e frumos din partea ta, dar 
nu vreau firimiturile de la masa nobilului tău 
tată. Şi nici din grajdurile sale. Poate că e timpul 


sá ne despártim. Dunk putea oricánd sá se plece 
pe furis si sá intre în Garda Oraşului din 
Lannisport sau din Oraşul Vechi. Le plăceau 
bărbaţii voinici pentru asta. M-am lovit la bostan 
de fiecare tavan din fiecare han, de la Lannisport 
la Debarcaderul Regelui. Poate c-a venit vremea 
să mă aleg şi cu nişte bani de pe urma staturii 
mele, nu doar cu nişte cucuie. Dar străjerii nu 
aveau scutieri. Te-am învăţat ce-am putut, 
continuă el. Şi asta a fost destul de puţin. Ai fi 
mai câştigat cu un maestru de arme adecvat, 
care sá se ocupe de antrenamentul tău, un 
bătrân cavaler aprig, care ştie de care capăt se 
apucă o lance. 

— Nu vreau niciun maestru de arme adecvat, 
protestă Egg. Pe tine te vreau. Ce-ar fi dacă mi- 
aş folosi... 

— Nu. Nici pomeneală. Să n-aud aşa ceva! Du- 
te şi adu-mi armele. | le vom oferi lui Ser Uthor, 
cu toate complimentele mele. Lucrurile grele 
devin şi mai grele, dacă le tot amâni. 

Egg lovi pământul cu piciorul, cu faţa la fel de 
pleoştită ca pălăria lui mare de paie. 

— Cum spui. 


De afará, cortul lui Ser Uthor era cát se poate 
de banal: o cutie mare si pátratá, din pánzá de 
vele în culori mohorâte, prinsă în pământ cu funii 
de cânepă. Stâlpul central era împodobit cu un 
melc argintiu, deasupra unui fanion lung, 
cenuşiu, dar alte podoabe nu avea. 

— Aşteaptă aici, îi spuse Dunk lui Egg. Băiatul 
îl prinse pe Tunet de căpăstru. Murgul voinic era 
încărcat cu armele şi armura lui Dunk, căra până 
şi noul său scut vechi. Cavalerul Spânzurătorii. 
Ce dezamăgire s-a dovedit a fi cavalerul 
misterios! Nu stau mult, adăugă el, după care îşi 
plecă puţin capul şi îşi încovoie umerii, trecând 
dincolo de clapa cortului. 

Aspectul exterior nu-l pregătise pentru luxul pe 
care-l găsi înăuntru. Pământul de sub picioare 
era acoperit cu tot soiul de covoare myrisheze 
tesute într-o bogăţie de culori. O masă 
ornamentată de lemn era înconjurată de scaune 
de campanie. Patul de puf era plin de perne moi, 
iar într-un mangal ardea tămâie parfumată. 

Ser Uthor şedea la masă, cu un morman de aur 
şi argint în faţă şi o carafă cu vin alături, 
numărând monedele împreună cu scutierul său, 
un ins greoi, cam de vârsta lui Dunk. Din când în 
când, Melcul muşca o monedă sau punea o alta 


deoparte. 

— Văd că am încă multe să te învăţ, Will, îl 
auzi Dunk spunând. Moneda asta a fost ciuntită, 
cealaltă răzuită. lar asta? O monedă de aur Îi 
săltă pe degete. Uită-te la monede, înainte să le 
iei. Ţine şi spune-mi ce vezi. Dragonul se răsuci 
în aer. Will încercă să prindă moneda, dar ea se 
lovi de degete şi căzu pe jos. Fu nevoit să se lase 
pe genunchi, ca s-o caute. Când o găsi, o răsuci 
de două ori înainte de-a spune: 

— Asta e bună, stăpâne. Are un dragon pe-o 
parte şi un rege pe alta... 

Underleaf aruncă o privire spre Dunk. 

— Omul spânzurat. Mă bucur să te văd 
miscándu-te, ser. Mă temeam că te-am omorât. 
Îmi faci, te rog, favoarea să-l informezi pe 
scutierul meu cu privire la natura dragonilor? 
Will, dă-i lui Ser Duncan moneda. 

Dunk n-avu încotro şi o luă. M-a doborât de pe 
cal. Vrea să faci şi tumbe pentru el? încruntându- 
se, cântări moneda în palmă, examină ambele 
feţe şi o vâri în gură: 

— Aur, nici răzuit, nici ciuntit. Pare să aibă 
greutatea bună. Eu aş lua-o şi pe asta, ser. Ce 
nu-i bine cu ea? 

— Regele. 

Dunk o privi mai atent. Faţa de pe monedă era 


tânără, proaspăt bărbierită şi frumoasă. Regele 
Aerys avea barbă pe monedele sale, la fel ca 
bătrânul Rege Aegon. Regele Daeron, care 
venise pe tron între ei, fusese proaspăt bărbierit, 
dar nu era chipul lui. Moneda nu părea destul de 
uzată ca să fie de dinaintea lui Aegon cel 
Netrebnic. Dunk privi încruntat cuvântul de sub 
cap. Şase litere. Arătau la fel cu cele pe care le 
văzuse pe alţi dragoni. DAERON stătea scris, dar 
Dunk cunoştea chipul lui Daeron cel Bun şi 
acesta nu era el. Când se uită mai bine, văzu 
ceva ciudat la forma celei de-a patra litere... 

— Daemon, izbucni el. Scrie Daemon. N-a 
existat niciodată vreun rege Daemon, deşi, 
doar... 

— ... Pretendentul, Daemon Blackfyre, şi-a 
bătut propriile monede în timpul rebeliunii sale. 

— E aur, totuşi, insistă Will. Dacă e aur, ar 
trebui să fie la fel de bun ca toţi ceilalţi dragoni, 
stăpâne. 

Melcul îi dădu o palmă peste tâmplă. 

— Cretinule. Da, e aur. Aurul unui rebel. Aurul 
unui trădător. E o trădare să deţii asemenea 
monede şi o trădare de două ori mai mare să le 
dai mai departe. Va trebui s-o dau la topit. Îl lovi 
din nou pe bărbat. Piei din faţa mea! Acest bun 
cavaler şi cu mine avem de discutat. 


Will ieşi valvártej din cort. 

— la loc, spuse politicos Ser Uthor. Doreşti vin? 

Aici, în cortul lui, Underleaf părea alt om decât 
la ospăț. Melcul se ascunde în cochilia sa, îşi 
aminti Dunk. 

— Nu, mulţumesc. 

Dunk îi aruncă moneda înapoi lui Ser Uthor. 
Aurul unui trădător. Aurul lui Blackfyre. Mi-a spus 
Egg că ăsta e turnirul unui trădător, dar n-am 
vrut să-l ascult. Îi datora băiatului scuze. 

— O jumătate de cupă, insistă Underleaf. După 
cum vorbeşti, mi se pare că ai nevoie. Umplu 
două cupe cu vin şi îi întinse una lui Dunk. Fără 
armură, arăta mai mult a negustor decât a 
cavaler. Ai venit pentru plată, presupun. 

— Da. Dunk luă vinul. Poate avea să-i 
potolească durerea de cap. Mi-am adus calul, 
armele ŞI armura. la-le ŞI primeşte 
complimentele mele. 

Ser Uthor zâmbi. 

— lar aici vin eu şi-ţi spun că ai luptat 
vitejeşte. 

Dunk se întrebă dacă vitejeşte era un fel de-a 
spune „stângaci”. 

— Frumos din partea ta că spui asta, dar... 

— Cred că nu m-ai auzit bine, ser. Aş fi prea 
îndrăzneţ dacă te-aş întreba cum ai devenit 

cavaler, ser? 

— Ser Arian de Pennytree m-a găsit în 
Fundătura  Puricilor, alergând după porci. 
Bătrânul lui scutier fusese ucis pe Câmpul lerbii 
Roşii, aşa că avea nevoie de cineva să aibă grijă 
de cal şi să-i curețe armura. Mi-a promis c-o să 
mă înveţe să mânuiesc sabia şi lancea şi să 
călăresc, dacă vin să-l slujesc, şi aşa am făcut. 

— O poveste fermecătoare... deşi, dacă aş fi în 
locul tău, n-aş pomeni partea cu porcii. Şi unde e 
Ser Arian al tău acum, rogu-te? 

— A murit. Eu l-am îngropat. 

— Înţeleg. L-ai dus acasă la Pennytree? 

— Nu ştiam unde se află. Dunk nu văzuse 
niciodată locul de baştină al bătrânului. Ser Arian 
vorbea rar despre el, nu mai mult decât era 
dornic Dunk să vorbească despre Fundătura 
Puricilor. L-am îngropat pe un deal, cu faţa spre 
apus, ca să poată vedea soarele asfintind. 

Scaunul de campanie scartái din toate 
încheieturile sub greutatea lui Dunk. 

Ser Uthor se aşeză la loc. 

— Am armura mea şi un cal mai bun decât al 
tău. Ce să fac cu o mártoagá bătrână, o platosá 
zobită şi o armură ruginitá? 

— Pate Otelarul a făcut armura aia, zise Dunk, 
cu o undă de furie în glas. Egg a avut mare grijă 


de ea. Armura mea n-are nici-o patá de ruginá, 
iar oţelul e bun şi rezistent. 

— Rezistent şi greu, se plânse Ser Uthor, şi 
prea mare pentru un om de talie normală. Eşti 
neobişnuit de mare, Duncan Vlăjganule. Cât 
despre calul tău, e prea bătrân ca să-l poţi călări 
şi prea atos ca să-l poţi mânca. 

— Tunetul nu mai e asa de tânăr cum era, 
recunoscu Dunk, iar armura mea e mare, asa 
cum spui. Dar ai putea s-o vinzi. La Lannisport si 
la Debarcaderul Regelui, sunt o grámadá de 
fierari care te-ar scápa de ea. 

— Pentru a zecea parte din cát valoreazá, 
probabil, remarcá Ser Uthor, si doar ca s-0 
topeascá pentru metal. Nu. De argint dulce am 
eu nevoie, nu de fier vechi. Moneda regatului. 
Acum, vrei să-ţi răscumperi armele sau nu? 

Dunk răsuci cupa de vin în mâini, încruntându- 
se. Era din argint masiv, cu un şir de melci de 
aur incrustati în jurul gurii. Vinul era tot auriu si 
înfocat pe limbă. Dacă tot ce-ar zbura s-ar 
mânca, da, aş plăti. Bucuros. Numai că... 

— N-ai nici-o leţcaie. 

— Dacă mi-ai... mi-ai da înapoi calul şi armura, 
aş putea plăti răscumpărarea mai târziu. Îndată 
ce-aş găsi bani. 

Melcul părea amuzat. 


— Unde ai gási, rogu-te? 

— As putea să intru în slujba unui lord sau... îi 
era greu să rostească vorbele. Îl făceau să se 
simtă ca un cerşetor. S-ar putea să dureze câţiva 
ani, dar ti-as plăti, îţi jur. 

— Pe onoarea ta de cavaler? 

Dunk roşi. 

— Aş putea să mă iscălesc pe un pergament. 

— Mazgáleala unui cavaler rătăcitor pe o 
bucată de hârtie. Ser Uthor dădu ochii peste cap. 
Bună de şters la fund. Nimic altceva. 

— Eşti şi tu cavaler rătăcitor. 

— Acum mă jigneşti. Merg unde vreau şi nu 
slujesc pe nimeni, în afară de mine însumi, e 
adevărat, dar au trecut mulţi ani de când am 
dormit ultima oară într-un tufis. Găsesc că 
hanurile sunt mult mai confortabile. Eu sunt 
cavaler de turniruri, cel mai bun pe care vei avea 
ocazia vreodată să-l întâlneşti. 

— Cel mai bun? Aroganţa aceea îl înfurie pe 
Dunk. Uraganul Surázátor s-ar putea să nu fie de 
acord, ser. Nici Leo-Ghimpe-Lung, nici Bruta din 
Bracken. La Asford, nimeni nu vorbea de melci. 
De ce oare dacă eşti un campion de turniruri atât 
de renumit? 

— M-ai auzit tu pe mine să-mi spun 
„campion”? Asta înseamnă să ai renume. Aş 


prefera mai degrabă sá am sifilis. Nu, 
mulţumesc. Am să câştig următorul duel, da, 
dar, la sfârşit, am să pierd. Butterwell are 
treizeci de dragoni pentru cavalerul care iese al 
doilea, asta-mi va fi de-ajuns... dimpreună cu 
nişte răscumpărări şi câştigul din rámásaguri. 
Arătă câtre mormanele de cerbi de argint şi 
dragoni de aur de pe masă. Pari un bărbat 
sănătos şi foarte mare. Statura îi impresionează 
întotdeauna pe nătărăi, deşi nu înseamnă mai 
nimic în duel. Will a fost în stare să parieze trei la 
unu împotriva mea. Lordul Shawney a pariat 
cinci la unu, neghiobul. Luă în mână un cerb de 
argint şi îl făcu să se învârtă, dându-i un 
bobârnac cu degetele-i lungi. Bătrânul Taur va 
cădea următorul. Apoi Cavalerul Mátisorilor, 
dacă supravieţuieşte până atunci. Dată fiind 
starea de spirit, o să am un câştig frumusel din 
pariuri, împotriva amândurora. Oamenii de rând 
îşi iubesc eroii din partea locului. 

— Ser Glendon are sânge de erou! se repezi 
Dunk. 

— O, sper sincer. Sângele de erou ar trebui să 
fie bun pentru doi la unu. Sângele de târfă 
atrage şanse mai slabe. Ser Glendon nu scapă 
nici-o ocazie să vorbească despre pretinsul său 
tată, dar n-ai observat că nu pomeneşte 


niciodată despre mama sa? Are motive 
întemeiate. E născut dintr-o vivandieră. Penny 
Jenny i se spunea, până la Bătălia de pe Câmpul 
lerbii Roşii. În noaptea de dinaintea bătăliei, s-a 
culcat cu atâţia bărbaţi, încât, după aceea, i s-a 
spus Jenny larbă-Roşie. Globul de Foc a avut-o 
înainte de asta, nu mă îndoiesc, dar au avut-o şi 
alţii o sută. Amicul nostru Glendon merge cam 
departe cu presupunerile, pare-mi-se. Nici măcar 
nu are părul roşu. 

Sânge de erou, gândi Dunk. 

— Spune că e cavaler. 

— O, atâta lucru e adevărat. Băiatul şi sora lui 
au crescut într-un bordel numit Mâţişorul. După 
ce Penny Jenny a murit, celelalte târfe au avut 
grijă de ei şi l-au hrănit pe băiat cu povestea 
născocită de mama lui, cum că era din sămânţa 
Globului de Foc. Un scutier bătrân care locuia 
prin preajmă i-a dat băiatului instructia, asa cum 
a fost, în schimbul berii şi al plăcerilor, dar, fiind 
doar scutier, acesta nu putea să-l facă pe micul 
bastard cavaler. Acum o jumătate de an, însă, un 
grup de cavaleri s-a nimerit la bordel şi un 
anume Ser Morgan Dunstable a făcut o pasiune, 
printre aburii beţiei, pentru sora lui Ser Glendon. 
Întâmplarea a făcut ca sora să fie încă fecioară, 
iar Dunstable nu avea destui bani să plătească 


preţul virginităţii ei. Aşadar, s-a făcut un târg. 
Ser Morgan l-a făcut pe fratele ei cavaler, chiar 
acolo, în bordel, în faţa a douăzeci de martori, iar 
apoi surioara lui l-a dus sus şi l-a lăsat să-i 
culeagă floarea fecioriei. Şi cu asta, basta. 

Orice cavaler putea să facă pe altul cavaler. Pe 
când îi era scutier lui Ser Arian, Dunk auzise 
poveşti despre bărbaţi care-şi cumpăraseră titlul 
de cavaler cu o favoare sau cu o ameninţare, ori 
cu un sac de arginti, dar niciodată cu fecioria 
propriei surori. 

— E doar o poveste, se auzi Dunk zicând. Nu 
poate fi adevărat. 

— Am auzit-o de la Kirby Pimm, care susţine că 
a fost de faţă, martor la ceremonie. Ser Uthor 
ridică din umeri. Fiu de erou, fiu de târfă sau 
amândouă, când mă va înfrunta, băiatul o să 
cadă. 

— Poate că sorții o să-ţi dea alt adversar. 

Ser Uthor arcui o sprânceană. 

— Cosgrove e al fel de disperat după argint ca 
oricare altul. Te asigur, am să nimeresc cu 
Bătrânul Taur data viitoare, apoi cu băiatul. N-ai 
vrea să pariezi pe asta? 

— Nu mai am cu ce sá pariez. Dunk nu ştia ce 
anume îl tulbura mai mult: faptul că Melcul îl 
mituia pe maestrul de turnir ca să aibă 


adversarul pe care-l dorea sau faptul că omul îl 
dorise pe el în duel. Se ridică în picioare: am 
spus ce-am venit să spun. Calul şi sabia mea îţi 
aparţin, la fel şi toată armura. 

Melcul îşi împreună vârfurile degetelor. 

— Poate că rezolvăm altfel. Nu eşti complet 
lipsit de talent. Ştii să cazi minunat. Buzele lui 
Ser Uthor sclipiră când zâmbi. Îţi înapoiez armele 
şi armura... dacă te pui în slujba mea. 

— În slujba ta? Dunk nu înţelegea. Ce fel de 
slujbă? Ai scutier. Ai vreun castel de păzit? 

— S-ar putea, dacă aş avea un castel. La drept 
vorbind, prefer un han bun. Costă prea mult să 
întreţii un castel. Nu, serviciul pe care ţi l-aş cere 
ar fi să mă infrunti în alte câteva turniruri. 

Douăzeci ar fi de-ajuns. Poţi face asta, nu-i 
aşa? Vei avea a zecea parte din câştigurile mele 
şi, pe viitor, îţi promit că am să te lovesc în 
pieptul ăla mare, nu în cap. 

— Vrei să umblu de colo-colo cu tine ca să mă 
dobori de pe cal? 

Ser Uthor chicoti încântat. 

— Eşti un individ atât de robust, încât nimeni 
n-ar crede vreodată că un bătrân gârbovit cu un 
melc pe scut ar putea să te doboare. Ser Uthor 
îşi frecă bărbia. Ai nevoie de un nou blazon, dacă 
tot veni vorba. Omul spânzurat e destul de 


înfiorător, recunosc, dar... e cam prea spânzurat, 
nu? Mort şi înfrânt. E nevoie de ceva feroce. Un 
cap de urs, poate. Un craniu. Sau, şi mai bine, 
trei cranii. Un prunc înfipt într-o suliță. Si ar 
trebui să-ţi laşi părul lung şi barbă, cu cât mai 
sălbatică si mai neíngrijitá, cu atât mai bine. 
Există mai multe asemenea mici turniruri decât 
ştii. Cu ce m-aş alege din rămăşaguri, am putea 
câştiga destul ca să cumpărăm un ou de dragon, 
până nu... 

— „se află că nu am nici-o şansă? Mi-am 
pierdut armura, nu onoarea. Ai să primeşti calul 
şi armura mea. Nimic altceva. 

— Mândria nu-i şade bine cerşetorului, ser. Ai 
putea să ajungi mult mai rău decât să călătoreşti 
cu mine. Cel puţin eu te-aş putea învăţa câte 
ceva despre turniruri, în privinţa cărora eşti total 
neştiutor în momentul de faţă. 

— M-ai face de râsul lumii. 

— Ceea ce am şi făcut mai devreme. Până şi 
un măscărici trebuie să mănânce. 

Lui Dunk îi venea să-i strivească zâmbetul pe 
faţă. 

— Înţeleg de ce ai un melc pe scut. Nu eşti un 
cavaler adevărat. 


— Vorbeşti ca un adevărat mocofan. Eşti atât 
de orb încât nu poţi vedea în ce pericol te afli? 


Ser Uthor lăsă jos cupa. Ştii de ce te-am lovit 
unde te-am lovit, ser? Se ridică în picioare şi îl 
atinse pe Dunk uşor pe piept: o măciulie plasată 
aici te-ar fi doborât la pământ la fel de repede. 
Capul e o ţintă mai mică, lovitura e mai dificil de 
dat... deşi e mai probabil să fie mortală. Am fost 
plătit să te lovesc acolo. 

— Plătit? Dunk se dădu înapoi. Ce vrei să spui? 

— Şase dragoni oferiţi în avans, alţi patru 
promişi la moartea ta. O sumă meschină pentru 
viaţa unui cavaler. Fii recunoscător pentru asta. 
Dacă mi s-ar fi oferit mai mult, poate că ti-as fi 
înfipt vârful lăncii în ochi. 

Pe Dunk îl cuprinse din nou ameteala. 

— De ce-ar plăti cineva ca să mă vadă mort? 
N-am făcut niciun rău nimănui la Zidurile Albe. 
Dunk era convins că nimeni nu-l ura într-atât, în 
afară de fratele lui Egg, Aerion, iar Prinţul 
Strălucirii era în exil, dincolo de marea îngustă. 
Cine te-a plătit? întrebă el. 

— Un slujitor mi-a adus aurul în zori, la scurt 
timp după ce maestrul turnirului a bătut în cuie 
perechile. Avea faţa ascunsă de glugá şi n-a 
rostit numele stăpânului său. 

— Dar de ce? făcu Dunk. 

— N-am întrebat. Ser Uthor umplu cupa din 
nou. Cred că ai mai mulţi duşmani decât ştii, Ser 


Duncan. Cum sá nu? Unii ar zice că esti cauza 
tuturor nenorocirilor noastre. 

Dunk simţi o mână rece strângându-i inima. 

— Spune la ce te referi. 

Melcul ridică din umeri. 

— N-oi fi fost eu la Ashford, dar turnirurile sunt 
pâinea mea. Le urmăresc de departe, aşa cum 
un maester urmăreşte stelele. Ştiu cum un 
anume cavaler rătăcitor a provocat un Duel Judi- 
ciar de Şapte, care a condus la moartea lui 
Baelor Sfarmá-Lance de mâna fratelui său, 
Maekar. Ser Uthor se aşeză şi-şi întinse 
picioarele: Prinţul Baelor era foarte iubit. Prinţul 
Strălucirii avea şi el prieteni, care nu vor fi uitat 
cauza exilului său. Gândeşte-te la oferta mea, 
ser. Poate că melcul lasă o dâră murdară în urma 
lui, dar puţină murdărie nu face niciun rău... în 
timp ce, dacă dansezi cu dragonii, te poţi 
aştepta să te arzi. 


Ziua părea mai întunecoasă când Dunk ieşi din 
cortul Melcului. Norii de la răsărit deveniseră mai 
mari şi mai întunecaţi, iar soarele cobora spre 
apus, proiectând umbre lungi peste curte. Dunk 


îl găsi pe scutierul Will examinând picioarele 
Tunetului. 

— Unde-i Egg? îl întrebă. 

— Băiatul chel? De unde să ştiu eu? A fugit 
undeva. i 

Nu poate suporta despărțirea de Tunet, hotărî 
Dunk. Trebuie să fie la cort, cu cărțile. 

Însă nu era acolo. Cărţile erau acolo, legate 
ordonat într-un teanc, lângă sacul de dormit al 
lui Egg, dar nici urmă de băiat. Ceva nu era în 
regulă. Dunk simţea asta. Egg n-ar fi plecat fără 
permisiunea lui. 

La câţiva paşi, în faţa unui pavilion vărgat, doi 
oşteni cárunti beau bere de orz. 

— ... la naiba, o dată mi-a fost de-ajuns, 
bodogăni unul. larba a fost verde când a răsărit 
soarele, da... Se întrerupse când celălalt îl coti şi 
abia atunci îl observă pe Dunk. Ser? 

— Mi-ai văzut scutierul? Egg îl cheamă. 

Bărbatul îşi scărpina miriştea albă de sub 
ureche. 

— ÎI tin minte. Cu păr mai puţin ca mine şi o 
gură de trei ori cât el. Câţiva dintre ceilalţi flăcăi 
l-au îmbrâncit putintel, dar asta a fost aseară. Nu 
l-am mai văzut de-atunci, ser. 

— L-au speriat, zise tovarăşul său. 

Dunk îi aruncă o privire aspră. 


— Dacă se întoarce, spuneţi-i sá má aştepte 
aici. 

— Da, ser. Aşa vom face. 

Poate că s-a dus doar să privească luptele. 
Dunk porni înapoi către terenurile de turnir. 
Trecând pe lângă grajduri, dădu peste Ser 
Glendon Ball, care-şi peria frumosul cal murg. 

— L-ai văzut pe Egg? îl întrebă. 

— A trecut în goană acum câteva clipe. Ser 
Glendon scoase un morcov din buzunar şi i-l 
dădu murgului. Îţi place noua mea iapă? Lordul 
Costayne şi-a trimis scutierul s-o ráscumpere, 
dar i-am spus să-şi păstreze banii. Am de gând s- 
o păstrez pentru mine. 

— Nobilului Lord n-o să-i placă asta. 

— Nobilul Lord a zis că n-am dreptul să-mi pun 
un astru de foc pe scut. Mi-a spus că blazonul 
meu ar trebui să fie un mánunchi de mátisori. 
Nobilul Lord poate să se ducă la naiba. 

Dunk nu-şi putu stăpâni un zâmbet. Mâncase şi 
el la masa asta, înghițind aceleaşi mâncăruri 
amare servite de unii ca Prinţul Strălucirii sau 
Ser Steffon Fossoway. Simti o anumită apropiere 
faţă de táfnosul tânăr cavaler. Din câte ştiu, şi 
mama mea a fost tot târfă. 

— Câţi cai ai câştigat? 

Ser Glendon ridică din umeri. 


— Le-am pierdut şirul. Mortimer Boggs încă îmi 
datorează o iapă. A zis că mai bine-o mănâncă 
decât s-o călărească bastardul unei târfe. Şi şi-a 
ciopártit armura cu toporul, înainte să mi-o 
trimită. E plină de găuri. Presupun că mai pot 
căpăta ceva pentru metal. Părea mai mult trist 
decât furios. Exista un grajd lângă... lângă hanul 
unde am crescut. Am lucrat acolo pe când eram 
copil şi, când puteam, şterpeleam caii când 
stăpânii lor erau ocupați. M-am priceput 
întotdeauna la cai,  mârţoage, armăsari, 
buiestraşi, cai de tracţiune, cai de plug, cai de 
luptă... pe toţi i-am călărit. Până şi un bidiviu de 
nisip dornishean. Am cunoscut un bătrân care m- 
a învăţat cum să-mi fac o lance. Credeam că, 
dacă le arăt tuturor cât sunt de bun, n-o să aibă 
încotro şi o să mă recunoască drept fiu al tatălui 
meu. Dar nu vor. Nici acum. Pur şi simplu nu vor. 

— Unii n-o să vrea niciodată, îi spuse Dunk. 
Orice-ai face. Alţii însă... Nu sunt toţi la fel. Am 
întâlnit câţiva oameni de treabă. Rămase pe 
gânduri o clipă. Când turnirul se termină, Egg şi 
cu mine avem de gând s-o luăm spre nord. Să ne 
punem în slujba Casei Stark, la Winterfell, şi să 
luptăm împotriva oamenilor de fier. Ai putea veni 
cu noi. 

Nordul era o lume în sine, după cum spunea 


mereu Ser Arian. Nimeni de-acolo n-avea sá stie 
povestea lui Penny Jenny şi a Cavalerului 
Mâţişorilor. Nimeni n-o să râdă de tine acolo. Te 
vor cunoaşte doar după sabia ta şi te vor judeca 
doar după valoarea ta. 

Ser Glendon îi aruncă o privire bánuitoare: 

— De ce-aş vrea eu să fac asta? Vrei să-mi 
spui că e nevoie să fug şi să mă ascund? 

— Nu, doar mă gândeam... două săbii în loc de 
una. Drumurile nu mai sunt atât de sigure ca 
odinioară. 

— E-adevărat, zise băiatul, fără tragere de 
inimă, dar tatălui meu i s-a promis cândva un loc 
în Garda Regelui. Am de gând să revendic 
mantia albă pe care el n-a apucat s-o poarte. 

Ai tot atâtea şanse să porți mantia albă ca şi 
mine, îi veni lui Dunk să spună. Mama ta a fost o 
vivandieră, iar eu am ieşit din canalele 
Fundăturii Puricilor. Regii nu-i copleşesc cu 
onoruri pe cei de teapa mea şi-a ta. Dar băiatul 
n-ar fi fost încântat să audă acest adevăr. 
Aşadar, Dunk se mulţumi să spună. 

— Brat puternic, atunci! 

Făcuse doar câţiva paşi, când Ser Glendon 
strigă după el: 

— Ser Duncan, aşteaptă! Eu... eu n-ar fi trebuit 
să fiu atât de tăios. Un cavaler trebuie să fie 


curtenitor, spunea mama. Băiatul părea că nu-şi 
găseşte cuvintele. Lordul Peake a venit să mă 
vadă după primul meu duel. Mi-a oferit un loc la 
Starpike. Spunea că se apropie o furtună cum n- 
a mai văzut Westerosul de generaţii, că va avea 
nevoie de săbii şi de oameni care să le 
mânuiască. Oameni loiali, care ştiu să se supună. 

Lui Dunk îi venea greu să creadă. Gormon 
Peake îşi exprimase limpede disprețul faţă de 
cavalerii rătăcitori, atât pe drum, cât şi pe 
acoperiş, dar oferta era generoasă. 

— Peake e un lord mare, spuse el cu prudenţă, 
dar... dar nu un om în care aş avea încredere. 

— Nu. Băiatul roşi. A fost un prinţ. Zicea că are 
să mă ia în slujba lui... dar mai întâi trebuia să-i 
dovedesc loialitatea. Avea să aibă grijă ca 
următorul meu adversar să fie prietenul lui, 
Scripcarul, şi voia să jur că am să pierd. 

Dunk îl credea. Îşi dădea seama că ar fi trebuit 
să fie şocat, dar, cumva, nu era. 

— Şi ce-ai răspuns? 

— Am spus că s-ar putea să nu reuşesc să 
pierd în faţa Scripcarului nici dacă încerc. Şi că 
deja am doborât de pe cal adversari mai buni ca 
el, iar oul de dragon va fi al meu până diseară. 
Ball zâmbi firav. N-a fost răspunsul pe care-l 
voia. M-a făcut nátáráu şi mi-a spus că mai bine 


mi-as pázi spatele. Scripcarul are multi prieteni, 
asa a zis, iar eu n-am nici măcar unul. 

Dunk îşi aşeză o mână pe umărul lui şi-l 
strânse. 

— Ai unul, ser. Doi, după ce-l găsesc pe Egg. 

Băiatul îl privi în ochi şi clătină din cap. 

— E plăcut să ştii că încă mai există cavaleri 
adevăraţi. 


Dunk apucă să-l vadă bine pentru prima oară 
pe Ser Tommard Heddle în timp ce-l căuta pe 
Egg prin mulţimea din preajma terenului de 
turnir. Îndesat şi vânjos, cu pieptul bombat, 
ginerele Lordului Butterwell purta o platoşă 
neagră, peste hainele de piele fiartă, şi un coif 
împodobit, de forma unui demon bălos, acoperit 
de solzi. Calul lui era cu trei palme mai înalt 
decât Tunetul şi cu peste zece kilograme mai 
greu, un animal monstruos în armură de zale. 
Toată acea povară de fier îi încetinea mişcările, 
aşa că, până la sfârşitul rundei, Heddle rămase 
într-un galop mic, dar asta nu-l împiedică să 
isprăvească repede cu Ser Clarence Charlton. Pe 
când Charlton era scos pe targă de pe teren, 

Heddle işi scoase coiful demonic. Avea capul 
mare şi pleşuv, barba neagră şi rară. Buboaie 
roşii, umflate, îi supurau pe obraji şi pe gât. 

Dunk cunoştea acel chip. Heddle era cavalerul 
care-l amenintase în dormitor, când a atins oul 
de dragon, omul cu vocea groasă pe care-l 
auzise vorbind cu Lordul Peake. 

Un válmásag de vorbe îi năvăli în minte: ospát 
de cersetori ne-ai aşternut... seamănă băiatul cu 
tatăl lui?... Oțelul înverşunat... nevoie de o 
sabie... Bătrânul Papá-Lapte se aştepta... 
seamănă băiatul cu tatăl lui... te asigur, Corbul 
Sângelui nu visează... seamănă băiatul cu tatăl 
lui?... 

Privi încordat în tribune, întrebându-se dacă nu 
cumva Egg izbutise să-şi ocupe locul cuvenit 
printre oamenii de vază. Însă băiatul nu era de 
zărit. Butterwell şi Frey lipseau si ei, deşi soţia lui 
Butterwell era tot pe locul ei, cu un aer plictisit si 
iritat. Straniu, cugetă Dunk. Era castelul lui 
Butterwell, nunta lui, iar Frey era tatăl miresei 
sale. Acest turnir era în onoarea lor. Unde să se 
fi dus? 

— Ser Uthor Underleaf! bubui heraldul. O 
umbră trecu peste faţa lui Dunk, când soarele a 
fost înghiţit de un nor. Ser Theomore din Casa 
Bulwer, Bătrânul Taur, un cavaler de la Coroana 


Negrá. Veniti si vá dovediti vitejia! 

Bătrânul Taur era o apariţie fioroasá, în 
armura-i roşie ca sângele şi cu coarnele negre de 
taur ce se înălţau din coif. Dar a avut nevoie de 
ajutorul unui scutier vânjos ca să se urce pe cal, 
iar felul în care-şi întorcea mereu capul în timp 
ce înainta sugera că Ser Maynard avusese 
dreptate în privinţa ochiului său. 

Cu toate astea, bărbatul a fost întâmpinat cu 
puternice urale când a intrat pe teren. 

Nu de aceeaşi primire avu parte Melcul, ceea 
ce, fără doar şi poate, îşi şi dorea. La prima 
ciocnire, ambii cavaleri loviră pieziş. La cea de-a 
doua, Bătrânul Taur îşi rupse lancea de scutul lui 
Ser Uthor, în timp ce lovitura Melcului rată ţinta 
complet. Acelaşi lucru se întâmplă la cea de-a 
treia şi, de data asta, Ser Uthor se clătină ca şi 
cum ar fi fost gata să cadă. Se preface, îşi dădu 
seama Dunk. Trage de timp, ca să-şi sporească 
şansele pentru data viitoare. Nu trebuia decât să 
arunce o privire împrejur ca să-l vadă pe Will la 
treabă, încheind pariuri pentru stăpânul lui. Abia 
atunci şi-a dat seama că şi-ar fi putut îngroşa 
punga şi el de pe urma Melcului, cu un gologan, 
doi. Dunk nătărăul, prost de dă-n gropi. 

Bătrânul Taur căzu la cea de-a cincea ciocnire, 
doborât într-o parte de o măciulie care îi alunecă 


abil peste scut, izbindu-l în piept. În cădere, 
piciorul i se agátá în scárita seii şi bărbatul a fost 
târât vreo patruzeci de metri până când oamenii 
lui au reuşit să-i potolească armăsarul. Targa îşi 
făcu din nou apariţia, să-l ducă pe Bătrânul Taur 
la maester. Câteva picături de ploaie începură să 
cadă, în timp ce Bulwer era scos de pe teren, 
întunecându-i tunica acolo unde picau. Dunk îl 
privi cu faţa împietrită. Se gândea la Egg. Dacă 
acest duşman secret al meu a pus mâna pe el? 
Era o posibilitate demnă de luat în calcul. Băiatul 
n-are nici-o vină. Dacă are cineva o socoteală cu 
mine, n-ar trebui să plătească el pentru asta. 


Dunk îl găsi pe Ser John Scripcarul în toiul 
pregătirilor pentru următoarea confruntare. De el 
se ocupau nu mai puţin de trei scutieri, 
prinzându-i în catarame armura şi îngrijindu-se 
de valtrapul calului, în timp ce Lordul Alyn 
Cockshaw stătea în apropiere, bând vin îndoit cu 
apă, cu un aer chinuit şi artágos. Când a dat cu 
ochii de Dunk, Lordul Alyn scuipă, vărsându-şi 
vin pe piept. 

— Cum de mai eşti pe picioarele tale? Melcul 


ti-a strivit fata. 

— Pate Otelarul mi-a fácut un coif zdraván, 
lordul meu. Si am capul tare ca un bolovan, cum 
obisnuia sá spuná Ser Arian. 

Scripcarul ráse. 

— Nu-l lua în seamă pe Alyn. Bastardul 
Globului de Foc l-a doborât de pe cal, de a căzut 
direct pe dosul ăla dolofan. Aşa că acum a 
hotărât că uráste toţi cavalerii rátácitori. 

— Bubosul ăla nenorocit nu e fiul lui Quentyn 
Ball, zise apăsat Alyn Cockshaw. Nici n-ar fi 
trebuit să-l lase să concureze. Dacă asta ar fi 
fost nunta mea, aş fi pus să fie biciuit pentru 
aroganță. 

— Ce fată s-ar mărita cu tine? făcu Ser John. 
lar aroganta lui Ball e mult mai puțin sâcâitoare 
decât aerul tău morocános. Ser Duncan, esti 
cumva prieten cu Galtry cel Verde? Trebuie să-l 
despart curând de calul său. 

Dunk nu se îndoia de asta. 

— Nu-l cunosc, lordul meu. 

— Vrei o cupă de vin? Nişte pâine cu măsline? 

— Doar o vorbă, lordul meu. 

— Poţi avea toate vorbele pe care le doreşti. 
Hai să ne retragem în pavilionul meu. Scripcarul 
îi tinu clapa de la intrare, lăsându-l să treacă. Tu 
nu, Alyn. Ti-ar prinde bine ceva mai puţine 

másline, la drept vorbind. 

Ináuntru, Scripcarul i se adresă din nou lui 
Dunk: 

— Stiam cá Ser Uthor nu te-a ucis. Visele nu 
mă înşală niciodată. lar Melcul trebuie sá mă 
înfrunte destul de curând. După ce-l dobor de pe 
cal, am să-i cer armele tale şi armura înapoi. Si 
calul, cu toate că meriţi unul mai bun. Accepti 
unul în dar din partea mea? 

— Eu... nu... n-aş putea face asta. Gândul îl 
stânjeni pe Dunk. Nu vreau să fiu 
nerecunoscător, dar... 

— Dacă te nelinişteşte gândul datoriei, lasă-l 
deoparte. N-am nevoie de argintul tău, ser. Doar 
de prietenia ta. Cum să te numeri printre 
cavalerii mei, fără cal? 

Ser John îşi puse mănuşile de zale şi îşi îndoi 
degetele. 

— Scutierul meu a dispărut. 

— Poate c-a fugit cu vreo fată. 

— Egg e prea tânăr pentru fete, lordul meu. Nu 
m-ar fi părăsit niciodată de bunăvoie. lar dacă aş 
muri, ar sta lângă mine până când mi s-ar răci 
trupul. Calul lui e tot aici. La fel si catárul. 

— Dacă vrei, le-aş putea cere oamenilor mei 
să-l caute. 

Oamenii mei. Lui Dunk nu-i plăcea cum sună. 


Un turnir pentru trádátori, gándi el. 

— Tu nu esti cavaler rátácitor. 

— Nu. Zámbetul Scripcarului era plin de un 
farmec copiláresc. Dar ştiai asta de la bun 
început. Mi-ai spus întruna „lordul meu” de când 
ne-am întâlnit pe drum. De ce? 

— Felul cum vorbeşti. Felul cum arăţi. Felul 
cum te porţi. Dunk nătărăul, prost de dă-n gropi. 

Azi-noapte, sus, pe acoperiş, ai spus unele 
lucruri... 

— Vinul mă face să vorbesc prea mult, dar e 
adevărat tot ce-am spus. Suntem făcuţi unul 
pentru altul, tu şi cu mine. Visele mele nu mint. 

— Visele tale nu mint, zise Dunk, însă tu, da. 
John nu este numele tău adevărat, nu-i aşa? 

— Nu. Ochii Scripcarului scânteiară poznas. 

Are ochii lui Egg. 

— Numele lui adevărat va fi dezvăluit, cât de 
curând, celor care trebuie să-l afle. Lordul 
Gormon Peake se strecurase în pavilion, privind 
încruntat. Cavaler rătăcitor, te previn... 

— O, încetează, Gormy, zise Scripcarul. Ser 
Duncan e de-al nostru sau va fi în curând. Ti-am 
spus, l-am visat. Afară, goarna heraldului sună. 
Scripcarul întoarse capul: mă cheamă pe teren. 
Te rog să mă scuzi, Ser Duncan. Putem să ne 
reluám discuţia după ce isprávesc cu Ser Galtry 


cel Verde. 

— Brat puternic! îi ură Dunk. Aşa era 
politicos... 

Lordul Gormon mai zábovi dupá plecarea lui 
Ser John. 

— Visele lui o sá ne omoare pe toti. 

— Cum l-aţi cumpărat pe Ser Galtry? se 
pomeni Dunk întrebând. A ajuns argintul sau 
pretinde aur? 

— Văd că cineva a vorbit. Peake se asezá pe 
un scaun de campanie. Am o duzină de oameni 
afară. Ar trebui să-i chem înăuntru şi să le cer 
să-ţi taie beregata, ser. 

— De ce n-o faci? 

— Alteța Sa s-ar supăra. 

Alteța Sa. Dunk se simţi de parcă ar fi primit 
un pumn în burtă. A/t dragon negru, gândi el. 
Altă Rebeliune Blackfyre. Şi, în curând, alt Câmp 
al lerbii Roşii. larba n-a fost roşie când a răsărit 
soarele. 

— De ce această nuntă? 

— Lordul Butterwell a vrut o soţie tânără, să-i 
încălzească patul, iar Lordul Frey avea o fiică 
oarecum pângărită. Nunta lor a oferit un pretext 
plauzibil pentru întrunirea câtorva lorzi care 
împărtăşesc aceleaşi opinii. Majoritatea celor 
invitaţi aici au luptat cândva pentru Dragonul 

Negru. Ceilalti au motive sá deteste domnia 
Corbului Sângelui ori sá aibă propriile nemul- 
tumiri sau ambiţii. Multi dintre noi au avut fii sau 
fiice duse la Debarcaderul Regelui, ca zálog al 
viitoarei noastre  loialităţi, dar majoritatea 
ostaticilor au pierit în timpul Marii Molime a 
Primăverii. Nu mai avem mâinile legate. Vremea 
noastră a sosit. Aerys e slab. E un om al cărţilor, 
nu un războinic. Oamenii din popor abia dacă-l 
Cunosc, iar ceea ce ştiu despre el nu le place. 
Lorzii lui nu-l iubesc nici atât. Tatăl său a fost 
slab şi el, e adevărat, dar când i-a fost ameninţat 
tronul, şi-a trimis fiii la luptă în locul lui. Baelor şi 
Maekar, ciocanul şi nicovala... Dar Baelor 
Sfarmă-Lance nu mai e, iar Prinţul Maekar stă 
îmbufnat la Castelul Verii, certat şi cu regele, şi 
cu Mâna. 

Da, gândi Dunk, iar acum un cavaler rătăcitor 
nesăbuit i-a dat fiul preferat pe mana duşmanilor 
săi. Ce cale mai bună să te asiguri că prințul nu 
se clinteste din Castelul Verii? 

— Mai e şi Corbul’ Sângelui, spuse Dunk. El nu 
e slab. 

— Nu e, fu de acord Lordul Peake, dar nimeni 
nu iubeşte un vrăjitor, iar fratricizii sunt 
blestemati în ochii zeilor şi ai oamenilor. La 
primul semn de slăbiciune sau înfrângere, oa- 


menii Corbului Sángelui se vor topi ca ninsorile 
verii. lar dacă visul prinţului se adevereste, şi 
aici, la Zidurile Albe, se naşte un dragon... 

Dunk termină fraza în locul lui: 

— ... tronul este al tău. 

— Al lui, punctă Lordul Gormon Peake. Eu nu 
sunt decát un umil servitor. Se ridicá. Sá nu 
încerci sá părăseşti castelul, ser. Dacă o faci, am 
s-o iau drept o dovadă de trădare şi vei răspunde 
cu viaţa. Am mers prea departe ca să mai dăm 
înapoi. 


Cerul plumburiu revărsa şiroaie de ploaie când 
John Scripcarul şi Ser Galtry cel Verde îşi luară în 
mâini lăncile noi, la capetele opuse ale terenului. 
Unii dintre oaspeţi se retrăgeau către sala mare, 
cuibáriti sub mantii. 

Ser Galtry cálárea un armásar alb. O paná 
verde, pleostitá, fi: împodobea coiful, aidoma 
celei de la grumăjerul calului său. Mantia pe 
care-o purta era un amestec de multe bucáti de 
material, fiecare avánd altá nuantá de verde. 
Apărătorile pentru picioare si mánusile de zale 
scânteiau, încrustate cu aur, iar pe scut erau 


Infátisati nouă chefali de jad, pe un fond verde- 
praz. 

Până si barba îi era vopsită verde, după moda 
bărbaţilor din Tyrosh, de dincolo de marea 
îngustă. 

De nouă ori atacară cu lăncile înclinate Ser 
Galtry şi Scripcarul, cavalerul verde al peticelor 
şi tânărul lord al săbiilor şi al scripcilor de aur, şi 
de nouă ori li se sfărâmară lăncile. La cea de-a 
opta înfruntare, pământul începuse deja să se 
înmoaie şi armăsarii imensi săltau prin bălți, 
împroşcând apa de ploaie. La cea de-a noua, 
Scripcarul se dezechilibrá, dar se redresă înainte 
să cadă de pe cal. 

— Bine lovit! strigă el, râzând. Aproape că m-ai 
doborât, ser. 

— Încă puţin! strigă prin ploaie cavalerul 
verde. 

— Nu, nu cred. Scripcarul îşi azvârli cât colo 
lancea sfărâmată şi un scutier îi dădu o alta în 
loc. 

Următoarea înfruntare a fost şi ultima. Lancea 
lui Ser Galtry trecu fără efect peste scutul 
Scripcarului, iar Ser John îl izbi pe cavalerul 
verde direct în piept, doborându-l din şa. Un 
imens val mocirlos se stârni când Ser Galtry 
atinse pământul. Spre răsărit, Dunk  zări 


scânteierea îndepărtată a unui fulger. 

Tribunele se goleau cu repeziciune, oameni de 
rând şi lorzi deopotrivă alergând de-a valma din 
calea ploii. 

— Uite-i cum fug, şopti Alyn Cockshaw, 
strecurându-se în sus, pe lângă Dunk. Câţiva 
stropi de ploaie şi toţi lorzii viteji se duc 
scheunând să-şi caute adăpost. Mă-ntreb ce-o să 
facă atunci când o să izbucnească adevărata 
furtună. 

Adevărata furtună. Dunk ştia că Lordul Alyn nu 
vorbea despre vreme. Ce vrea omul ăsta? S-a 
hotărât dintr-odată să-mi devină prieten? 

Heraldul se urcă din nou pe platforma sa. 

— Ser Tommard Heddle, un cavaler de la 
Zidurile Albe, în slujba Lordului Butterwell! strigă 
el, în timp ce un tunet bubuia în depărtare. Ser 
Uthor Underleaf. Veniţi şi vá dovediti vitejia! 

Dunk aruncă o privire către Ser Uthor, tocmai 
la timp ca să-i vadă zâmbetul acrindu-se. Nu e 
adversarul pentru care a plătit. Maestrul 
turnirului l-a înşelat, dar de ce? Altcineva şi-a 
vârât coada, cineva pe care Cosgrove îl 
pretuieste mai mult decât pe Uthor Underleaf. 
Dunk rumegá ideea o clipă. Ceilalti nu ştiu că 
Uthor n-are de gând să câştige, înţelese el dintr- 
odată. // văd ca pe o ameninţare, aşa că vor ca 


Tom cel Negru să-l îndepărteze din calea 
Scripcarului. Heddle însuşi făcea parte din 
conspirația lui Peake; puteau conta pe faptul că 
va pierde la nevoie. Aşadar, mai rămânea doar... 

Şi, dintr-odată, Lordul Peake însuşi traversă 
năvalnic terenul noroios, cu mantia fluturând în 
urmă-i, să urce treptele spre platforma 
heraldului. 

— Suntem trádati! strigă el. Corbul Sângelui 
are un spion printre noi. Oul de dragon a fost 
furat! 

Ser John Scripcarul îşi întoarse calul. 

— Oul meu? Cum e posibil aşa ceva? Lordul 
Butterwell are străjeri în faţa dormitorului, zi şi 
noapte. 

— Ucişi, declară Lordul Peake, dar unul a rostit 
numele ucigaşului, înainte de-a muri. 

Are de gând să mă acuze pe mine? se întrebă 
Dunk. O mulţime de oameni îl văzuseră atingând 
oul de dragon, în seara precedentă, când o 
urcase în braţe pe Lady Butterwell în patul 
soţului său. Degetul Lordului Gormon cobori 
acuzator. 

— Uitaţi-l acolo. Fiul târfei. Puneti mâna pe el! 

În celălalt capăt al terenului de turnir, Ser 
Glendon Ball ridică privirea nedumerit. Preţ de o 
clipă, lăsă impresia că nu înţelege ce se 


întâmplă, până când văzu oameni alergând 
înspre el din toate direcţiile. Atunci, băiatul se 
mişcă mai repede decât şi-ar fi putut imagina 
Dunk. Avea sabia pe jumătate scoasă din teacă 


în clipa când primul om îşi aruncă braţul în jurul 


gâtului său. Ball se smuci din strânsoare, dar 
deja alţi doi se năpusteau asupra lui. Se izbiră în 
el şi-l traserá jos, în noroi. Alţii se învălmăşeau 
deasupra lor, răcnind şi lovind cu picioarele. În 
locul lui aş putea fi eu, îşi dădu seama Dunk. Se 
simţea la fel de neajutorat ca la Ashford, în ziua 
când i s-a spus că trebuie să-şi piardă o mână 
sau un picior. 

Alyn Cockshaw îl trase îndărăt. 

— Nu te amesteca, dacă vrei să-l găseşti pe 
scutierul ăla al tău. 

Dunk se întoarse spre el: 

— Ce vrei să spui? 

— S-ar putea să ştiu unde poate fi găsit 
băiatul. 

— Unde? Dunk n-avea poftă de glume. 

În capătul opus al terenului, Ser Glendon era 
tras cu brutalitate în picioare şi imobilizat între 
doi oşteni cu zale şi coifuri. Era mánjit de noroi 
din cap până-n picioare, iar pe obraji îi şiroiau 
sângele şi ploaia. Sânge de erou, gândi Dunk, în 
timp ce Tom cel Negru descăleca în faţa 

prizonierului. 

— Unde e oul? 

Din gura lui Ball picura sânge. 

— De ce-aş fi furat oul? Eram pe cale să-l 
câştig. 
Da, gândi Dunk, şi asta nu putea fii îngăduit. 
Tom cel Negru îi crestă obrazul lui Ball cu un 

pumn înmănuşat în zale. 

— Scotociti în desagele de şa! porunci Lordul 
Peake. Pun rămăşag că vom găsi oul de dragon 
bine înfăşurat şi ascuns. 

Lordul Alyn cobori glasul: 

— Si aşa va fi! Vino cu mine, dacă vrei să-ţi 
găseşti scutierul. E momentul cel mai potrivit, 
cât timp sunt ocupați cu toţii. 

Lordul nu aşteptă răspunsul. Dunk se văzu 
nevoit să-l urmeze. Din trei paşi mari ajunse 
lângă el. 

— Dacă te-ai atins de Ego... 

— Băieţii nu-s pe gustul meu. Pe-aici. luteste 
pasul acum. 

Pe sub o galerie acoperită, în josul unui şir de 
trepte pline de noroi, pe după un colţ, Dunk îl 
urma cu paşi mari, călcând prin băltoace, în timp 
ce ploaia cădea în jurul lor. Se tinurá aproape de 
ziduri, la adăpostul umbrelor, până când, în cele 
din urmă, se opriră într-o curte închisă, pavată 


cu pietre netede si lucioase. Din toate pártile 
erau inconjurati de cládiri. Deasupra se aflau 
ferestre, toate închise şi oblonite. În mijlocul 
curţii era o fântână înconjurată de un zid scund 
de piatră. 

Un loc pustiu, gândi Dunk. Nu-i plăcea 
senzaţia. Un vechi instinct îl făcu să întindă 
mâna după mânerul săbiei, uitând că Melcul îi 
câştigase arma. În timp ce îşi atingea pe bâjbâite 
şoldul, acolo unde ar fi trebuit să atârne teaca, 
Dunk simţi intepátura unui vârf de cuţit în sale. 

— Dacă te întorci, îţi scot rinichiul şi i-l dau 
bucătarului lui Butterwell să-l frigă pentru ospăț. 
Cutitul împunse insistent spatele tunicii lui Dunk. 
La fântână! Fără mişcări bruste, ser. 

Dacă l-a aruncat pe Egg în fântâna aia, n-o să-l 
salveze de mânia mea un cutitas de jucărie. 

Dunk  păşi încet înainte. Simţea furia 
crescându-i în viscere. 

Lama de la spate dispăru. 

— Acum te poţi întoarce să mă vezi, cavaler 
rătăcitor. 

Dunk se întoarse. 

— Lordul meu! Au legătură toate astea cu oul 
de dragon? 

— Nu. Cu dragonul. Credeai c-am să stau cu 
mâinile în sân şi-am să te las să-l furi? Ser Alyn 


se strámbá. Ar fi trebuit sá-mi dau seama cá nu 
má pot bizui pe Melcul ála nenorocit sá te 
omoare. Îmi vreau aurul înapoi, fiecare monedă. 

El? se mirá Dunk. Acest lord dolofan, palid şi 
parfumat e duşmanul meu secret? Nu ştia dacă 
să râdă sau să plângă. 

— Ser Uthor şi-a meritat aurul. Sunt tare de 
cap, atâta tot. 

— Aşa se pare. Dă-te înapoi. 

Dunk făcu un pas în spate. 

— Mai. Mai. Încă puţin. 

Încă un pas şi Dunk era lipit de fântână. 
Pietrele îi apăsau şalele. 

— Aşază-te pe margine. Nu te sperii de-o mică 
scaldă, nu? Nu poţi să te uzi mai tare decât eşti 
acum. 

— Nu ştiu să înot. Dunk aşeză o mână pe 
fântână. Pietrele erau ude. Una se mişcă sub 
apăsarea palmei sale. 

— Ce păcat! Sari singur sau trebuie să-ţi dau 
brânci? 

Dunk privi în jos. Vedea stropii de ploaie 
ciupind suprafaţa apei, la şapte metri dedesubt. 
Pereţii fântânii erau acoperiţi de un strat vâscos 
de alge. 

— Nu ţi-am făcut niciun rău. 

— Şi nu-mi vei face niciodată. Daemon este al 


meu. Am sá fiu la comanda gárzii sale regale. Nu 
esti demn de o mantie albá. 

— N-am sustinut vreodatá cá sunt. 

Daemon. Numele rásuná în capul lui Dunk. Nu 
John. Daemon, dupá tatál sáu. Dunk nátárául, 
prost de dá-n gropi. 

— Daemon Blackfyre a zămislit şapte fii. Doi 
au murit pe Câmpul lerbii Roşii, gemenii... Aegon 
şi Aemon. Nişte fanfaroni nenorociti fără minte, 
întocmai ca tine. Când eram copii, le plăcea să 
ne chinuiască şi pe mine, şi pe Daemon. Am 
plâns când Oţelul înverşunat l-a dus pe Daemon 
în exil şi, din nou, când Lordul Peake mi-a spus 
că vine acasă. Dar pe urmă te-a văzut pe tine pe 
drum şi a uitat de existenţa mea. Cockshaw 
flutură cuțitul amenintátor: poţi să intri în apă 
aşa cum eşti sau poţi să intri sângerând. Ce 
preferi? 

Dunk închise palma în jurul pietrei desprinse. 
Se dovedi mai puţin desprinsă decât sperase... 
înainte să reuşească s-o smulgă, Ser Alyn se 
năpusti. Dunk se răsuci într-o parte, astfel că 
vârful cutitului táie prin carnea braţului său 
stâng. Şi apoi piatra se smulse dintr-odată. Dunk 
o vâri în gura Nobilului Lord şi îi simţi dinţii 
pârâind sub lovitură. 

— Fântâna, aşa-i? îl lovi din nou pe lord în 


gură, apoi aruncă piatra, îl înhăţă pe Cochskaw 
de încheietură şi răsuci, până când osul trosni şi 
pumnalul zăngăni pe pietre. După tine, stăpâne. 
Cu un pas lateral, Dunk smuci braţul lordului si fi 
înfipse un picior în şale. Lordul Alyn se prăvăli cu 
capul în jos în fântână. Urmă un pleoscăit. 

— Bună treabă, ser. 

Dunk se răsuci valvârtej. Prin ploaie, nu reuşi 
să desluşească decât o siluetă învăluită în 
mantie şi un singur ochi alb. Abia când bărbatul 
se apropie, faţa umbrită de glugá căpătă trăsătu- 
rile cunoscute ale lui Ser Maynard Plumm şi 
ochiul palid se dovedi a fi nimic altceva decât 
broşa din piatra lunii care-i prindea mantia pe 
umăr. 

Jos, în fântână, Lordul Alyn se zbătea şi striga 
după ajutor. 

— Crimă! Ajutor! 

— A încercat să mă omoare, spuse Dunk. 

— Asta explică tot sângele. 

— Sânge? Dunk privi în jos. Bratul stâng îi era 
roşu de la umăr până la cot, iar tunica îi era lipită 
de piele. Oh! 

Dunk nu-şi amintea cum căzuse, dar se 
pomeni dintr-odată pe jos, cu picăturile de ploaie 
şiroindu-i pe faţă. Îl auzea pe Lordul Alyn 
scâncind din fântână, dar zbaterea lui era acum 


mai lipsitá de vlagá. 

— Trebuie să-ţi legăm mâna. Ser Maynard îşi 
strecură braţul pe sub trupul lui Dunk. Sus, 
acum. Nu te pot ridica de unul singur. Foloseşte- 
ti picioarele. 

Dunk a făcut cum i s-a spus. 

— Lordul Alyn. O să se înece. 

— N-o să-i ducă nimeni dorul. Cu atât mai 
puţin Scripcarul. 

— Nu e... gâfâi Dunk, palid de durere,... 
scripcar. 

— Nu. E Daemon din Casa Blackfyre, Al Doilea 
pe Numele Său. Sau aşa îşi va spune, dacă va 
ajunge vreodată pe Tronul de Fier. Ai fi surprins 
să afli câţi lorzi preferă să aibă regi curajoşi şi 
nătărăi. Daemon e tânăr şi neînfricat şi îi stă 
bine pe cal. 

Sunetele din fântână abia se mai auzeau. 

— N-ar trebui să-i aruncăm Nobilului Lord o 
frânghie? 

— Să-l salvezi acum ca să-l executi mai târziu? 
Nu cred. Lasă-l sá guste din mâncarea pe care ti- 
a pregătit-o ţie. Hai, sprijină-te de mine! 

Plumm îl ajută pe Dunk să străbată curtea. 
Văzute de aproape, trăsăturile lui Ser Maynard 
aveau ceva ciudat. Cu cât Dunk îl privea mai 
mult, cu atât părea să desluşească mai puţin. 

— Te-am indemnat sá fugi, adu-ti aminte, dar 
ţi-ai prețuit onoarea mai mult decât viaţa. O 
moarte onorabilă e bună şi frumoasă, dar ce te 
faci dacă viaţa care e-n pericol nu-ţi aparţine? 
Răspunsul tău ar fi acelaşi, ser? 

— A cui viaţă? Dinspre fântână se auzi un ultim 
pleoscáit. A lui Egg? La Egg te referi? Dunk 
stránse cu putere bratul lui Plumm. Unde-i 
băiatul? 

— La zei. Şi cred că ştii de ce. 

Durerea care-i sfârtecă trupul în clipa aceea îl 
făcu pe Dunk să uite de braţu-i rănit. Gemu. 

— A încercat să folosească cizma. 

— Aşa bănuiesc. l-a arătat inelul lui Maester 
Lothar, care i l-a dat lui Butterwell care, fără 
îndoială, s-a scăpat în nădragi la vederea lui şi a 
început să se întrebe dacă nu cumva s-a alăturat 
cui nu trebuia şi cât de multe ştie Corbul 
Sângelui despre conspirația lui. Răspunsul la 
această întrebare este ,multisor”, chicoti Plumm. 

— Cine eşti? 

— Un prieten, răspunse Maynard Plumm. Unul 
care te-a urmărit şi s-a întrebat ce cauţi în cuibul 
năpârcilor. Acum taci din gură şi te facem bine. 

Tinándu-se în umbră, cei doi îşi croirá drum 
înapoi spre micul cort al lui Dunk. Odată ajunşi 
înăuntru, Ser Maynard aprinse un foc, umplu un 


vas cu vin şi îl asezá pe flacără, la fiert. 

— O tăietură curată şi, cel puţin, nu e la mâna 
dreaptă, spuse el, sfâşiind mâneca tunicii pătate 
de sânge a lui Dunk. Se pare că n-a atins osul. 
Totuşi, va trebui s-o spălăm, altfel s-ar putea să- 
ti pierzi braţul. 

— Nu contează. Dunk era ametit şi avea 
senzaţia c-o să vomite în orice clipă. Dacă Egge 
mort... 

—... vina îţi aparţine. Ar fi trebuit să-l tii 
departe de locul ăsta. Dar n-am spus nici-o clipă 
că băiatul e mort. Am spus că e cu zeii. Ai pânză 
curată? Mătase? 

— Tunica mea. Cea bună, pe care o am din 
Dorne. Cum adică e cu zeii? 

— Toate la timpul potrivit. Mai întâi braţul. 

Vinul începu în scurt timp să răspândească 
aburi. Ser Maynard găsi tunica bună a lui Dunk, o 
mirosi neîncrezător, apoi scoase un pumnal şi 
începu s-o taie. Dunk îşi inábusi protestul. 

— Ambrose Butterwell n-a fost niciodată ceea 
ce s-ar putea numi un om hotărât, spuse Ser 
Maynard, făcând ghemotoc trei bucăţi de mătase 
şi înmuindu-le în vin. A avut îndoieli în privinţa 
acestui complot încă de la început, îndoieli care 
i-au fost atátate în clipa când a aflat că băiatul 
nu poartă sabia. lar azi-dimineatá, oul lui de 


dragon a dispárut si, odatá cu el, ultimele sale 
rămăşiţe de curaj. 

— Ser Glendon n-a furat oul, spuse Dunk. A 
fost în curte toată ziua, luptând în turnir sau 
privindu-i pe alţii cum luptă. 

— Cu toate astea, Peake va găsi oul în desaga 
lui de şa. Vinul fierbea. Plumm scoase o mănuşă 
de piele şi spuse: încearcă să nu tipi. Apoi scoase 
o fâşie de mătase din vinul clocotit şi începu să 
spele tăietura. 

Dunk nu ţipă. Scrâşni din dinţi, îşi muşcă limba 
şi îşi izbi şoldul cu pumnul atât de tare, încât il 
învineţi, dar nu ţipă. Ser Maynard folosi restul 
tunicii bune ca să facă un bandaj pe care i-l legă 
strâns în jurul braţului. 

— Cum e? îl întrebă Plumm când isprăvi. 

— Îngrozitor. Dunk tremura. Unde-i Egg? 

— Cu zeii, ţi-am spus. 

Dunk ridică mâna sănătoasă şi-l apucă pe 
Plumm de gât. 

— Vorbeşte limpede. M-am săturat de aluzii şi 
şarade. Spune-mi unde-l găsesc pe băiat sau îţi 
frâng gâtul, aşa prieten cum îmi eşti. 

— În Templul Septim. Ai face bine să mergi 
înarmat. Ser Maynard zâmbi. E destul de limpede 
pentru tine, Dunk? 


Prima oprire a lui Dunk a fost ín pavilionul lui 
Ser Uthor Underleaf. 

Strecurándu-se înăuntru, nu-l găsi decât pe 
scutierul Will, aplecat peste o covată şi frecând 
hainele de corp ale stăpânului său. 

— larási tu? Ser Uthor e la ospăț. Ce vrei? 

— Îmi vreau sabia şi scutul. 

— Ai adus răscumpărarea? 

— Nu. 

— Atunci de ce te-aş lăsa să-ţi iei armele? 

— Am nevoie de ele. 

— Asta nu-i un motiv. 

— Dar dacă ti-as spune că te omor dacă încerci 
să mă împiedici? 

Will gáfali. 

— Sunt acolo. 

Dunk se opri în faţa templului septim al 
castelului. Zeli să m-ajute sá nu fi ajuns prea 
târziu! Avea centura sábiei la locul obişnuit, 
strânsă la brâu. Îşi legase scutul de braţul rănit şi 
povara lui îi provoca junghiuri de durere la 
fiecare pas. Se temea că ar putea să tipe, la cea 
mai mică atingere. Dădu uşile în lături cu mâna 
sănătoasă. 


Înăuntru, templul era întunecat şi tăcut, 
luminat doar de flăcările lumânărilor care 
pâlpâiau pe altarele Celor Şapte. În dreptul 
Războinicului ardeau cele mai multe lumânări, 
cum era şi de aşteptat în timpul unui turnir. Mulţi 
cavaleri veneau aici să se roage pentru putere şi 
curaj, înainte să intre în luptă. Altarul Străinului 
era învăluit în umbră, cu o singură lumânare 
aprinsă. Mama şi Tatăl aveau cu zecile fiecare, 
Fierarul şi Fecioara ceva mai puţine. lar sub 
felinarul strălucitor al Babei era îngenuncheat 
Lordul Ambrose Butterwell, rugându-se în tăcere, 
cu capul plecat, pentru înţelepciune. 

Nu era singur. De îndată ce Dunk porni spre el, 
doi oşteni înaintară să-i taie calea, cu feţele 
aspre sub coifurile fără vizieră. Amândoi purtau 
veşminte de zale pe sub cámásile cu dungi 
vălurite, verzi, albe şi galbene, ale Casei 
Butterwell. 

— Stai pe loc, ser. N-ai ce căuta aici. 

— Ba da, are. V-am prevenit c-o sá má 
găsească. 

Glasul era al lui Egg. 

Când băiatul ieşi din umbrele de la picioarele 
Tatălui, cu ţeasta rasă lucind în lumina 
lumânărilor, lui Dunk îi veni să alerge spre el, să- 
| ia pe sus cu un țipăt de bucurie şi să-l 


striveascá în braţe. Dar ceva din tonul lui Egg îl 
făcu să ezite. Pare mai degrabă furios decât 
speriat şi nu l-am văzut niciodată atât de serios. 
Și Butterwell în genunchi. Ceva e ciudat aici. 

Lordul Butterwell se ridică în picioare. Chiar şi 
în lumina difuză a lumânărilor, carnea lui avea 
un aspect palid şi lipicios. 

— Lásati-l să treacă, le spuse el străjerilor. 
Când aceştia se retraseră, îi făcu semn lui Dunk 
să se apropie. Nu i-am făcut băiatului niciun rău. 
L-am cunoscut bine pe tatăl său, pe când eram 
Mâna Regelui. Prinţul Maekar trebuie să ştie, 
nimic din toate acestea n-a fost ideea mea. 

— Va şti, promise Dunk. Ce se petrece aici? 

— Peake. Totul a fost pus la cale de el, jur pe 
Cei Şapte. Lordul Butterwell aşeză o mână pe 
altar. Să mă doboare zeii dacă mint. Mi-a spus 
pe cine trebuie să invit şi pe cine nu şi l-a adus 
aici pe acest tânăr pretendent. N-am vrut să iau 
parte la această trădare, trebuie să mă crezi. 
Tom Heddle, el m-a îndemnat, n-am să 
tágáduiesc asta. Ginerele meu, căsătorit cu fiica 
mea cea mare, dar n-am să mint, a fost părtaş la 
toate acestea. 

— E campionul tău, spuse Egg. Dacă a fost 
părtaş, atunci ai fost şi tu. 

Taci din gură! îi venea lui Dunk să răcnească. 


Gura aia slobodá a ta o sá ne bage-n mormánt 
pe amândoi. Însă Butterwell părea sá tremure de 
fricá. 

— Lordul meu, nu înţelegi. Heddle e la 
comanda garnizoanei mele. 7 

— Trebuie sá ai câțiva osteni credincioşi, spuse 
Egg. 

— Cei de-aici, răspunse Lordul Butterwell. Alți 
câțiva. Am fost prea moale, recunosc, dar n-am 
fost trădător niciodată. Frey si cu mine am avut 
îndoieli încă de la bun început în privința 
pretendentului Lordului Peake. Nu poartă sabia! 
Dacă ar fi fost fiul tatălui său, Oţelul înverşunat l- 
ar fi înarmat cu sabia Blackfyre. Şi toată vorbăria 
lui despre un dragon... o nebunie. Nebunie şi 
prostie. Nobilul Lord îşi şterse cu mâneca 
sudoarea de pe faţă şi continuă: lar acum mi-au 
luat oul, oul de dragon pe care bunicul l-a primit 
de le însuşi regele, ca recompensă pentru 
loialitatea sa. Era acolo azi-dimineatá, când m- 
am trezit şi străjerii mei jură că nimeni n-a intrat 
şi n-a ieşit din dormitor. S-ar putea să-i fi 
cumpărat Lordul Peake, nu ştiu, dar oul a 
dispărut. Trebuie să fie la ei sau... 

Sau oul a făcut pui, gândi Dunk. Dacă în 
Westeros şi-ar face din nou apariţia un dragon 
viu, lorzii şi oamenii de rând s-ar înghesui lângă 


prinţul care l-ar putea revendica. 

— Lordul meu, spuse el, aş dori să am o vorbă 
cu... scutierul meu, dacă eşti atât de bun. 

— Cum ţi-e voia, ser. Lordul Butterwell 
îngenunche să se roage din nou. 

Dunk îl trase pe Egg deoparte şi se lăsă pe un 
genunchi, să-i vorbească faţă în faţă. 

— Îţi trag o scatoalcă peste ureche de-ţi întorc 
ochii la ceafă şi-o să-ţi petreci tot restul zilelor 
privind în spate. 

— Ar trebui, ser. Egg avea graţia să pară 
ruşinat. Îmi pare rău. N-am vrut decât să trimit 
un corb la tatăl meu. 

Ca să pot rămâne eu cavaler. Băiatul avusese 
intenţii bune. Dunk aruncă iute o privire spre 
locul unde se ruga Lordul Butterwell. 

— Ce i-ai făcut? 

— L-am speriat, ser. 

— Da, asta văd şi eu. O să aibă bătături la 
genunchi până máine-dimineatá. 

— N-am ştiut ce altceva să fac, ser. Maesterul 
m-a adus la ei, după ce a văzut inelul tatălui 
meu. 

— La ei? 

— La Lordul Butterwell şi la Lordul Frey, ser. 
Mai erau acolo şi câţiva străjeri. Toată lumea era 
supărată. Cineva a furat oul de dragon. 

— Sper cá nu tu. 

Egg clátiná din cap. 

— Nu, ser. Am stiut cá am intrat ín bucluc din 
clipa când  maesterul i-a arătat Lordului 
Butterwell inelul meu. Mi-a trecut prin minte să 
zic că l-am furat, dar mi-am zis că n-o să mă 
creadă. Apoi mi-am amintit că l-am auzit odată 
pe tata pomenind despre ceva ce-a spus Corbul 
Sângelui, cum că e mai bine să fii înfricoşător 
decât înfricoşat, aşa că le-am zis că tata ne-a 
trimis aici să spionăm pentru el, că e pe drum 
încoace, cu o armată, că Nobilul Lord ar face mai 
bine să mă elibereze şi să renunţe la trădare, 
dacă nu vrea să-şi piardă capul. Băiatul afişă un 
zâmbet sfios: A mers mai bine decât má 
aşteptam, ser. 

Lui Dunk îi venea să-l ia pe băiat de umeri şi 
să-l scuture până-i clántáne dinţii. Asta nu e un 
joc! ar fi vrut să urle. E pe viață şi pe moarte: 

— Lordul Frey a auzit şi el toate astea? 

— Da. l-a urat Lordului Butterwell casă de 
piatră şi a anunţat că se întoarce la Gemeni 
numaidecât. Atunci Nobilul Lord ne-a adus aici să 
ne rugăm. 

Frey a putut să fugă, gândi Dunk, dar 
Butterwell n-are unde şi, mai devreme sau mai 
târziu, va începe să se intrebe de ce Prinţul 


Maekar şi oastea lui nu şi-au făcut apariția. 

— Dacă Lordul Peake află că eşti în castel... 

Uşa principală a templului se deschise cu 
zgomot. Dunk se întoarse şi-l văzu pe Tom 
Heddle cel Negru, privind mânios, în zale şi 
platoşă, cu ploaia şiroindu-i de pe mantia udă şi 
băltind la picioarele lui. Alături de el avea o 
duzină de oşteni înarmaţi cu sulițe şi topoare. 
Cerul din spatele lor fu străbătut de strălucirea 
albastră şi albă a unui fulger care proiectă 
umbre trecătoare pe podeaua albă de piatră. O 
pală de vânt stârni toate lumânările din sept într- 
un dans. 

O, şapte iaduri afurisite! Atât avu Dunk timp să 
gândească, înainte ca Heddle să spună: 

— lată băiatul. Luaţi-l! 

Lordul Butterwell se ridicase în picioare. 

— Nu. Stati pe loc. Băiatul nu va fi molestat. 
Tommard, ce-nseamnă toate astea? 

Faţa lui Heddle se strâmbă cu dispreţ. 

— Nu tuturor ne curge lapte prin vene, Nobile 
Lord. Îl vreau pe băiat. 

— Nu înţelegi. Glasul lui Butterwell devenise 
un tremolo pitigáiat. S-a isprăvit cu noi. Lordul 
Frey a plecat şi îl vor urma şi alţii. Prinţul Maekar 
se apropie cu o oştire. 

— Un motiv în plus să-l luăm ostatic pe băiat. 


— Nu, nu, zise Butterwell. Nu mai vreau sá am 
de-a face cu Lordul Peake si pretendentul lui. Nu 
vreau sá lupt. 

Tom cel Negru îşi privi stăpânul cu răceală. 

— Laşule. Tom scuipă. Spune ce vrei. Lupţi sau 
mori, lordul meu? Arătă spre Egg. Un cerb pentru 
primul om care scoate sabia. 

— Nu, nu. Butterwell se întoarse către strájerii 
lui. Opriţi-i, mă auziti? Vă poruncesc. Opriţi-i! 

Dar toţi străjerii stăteau înmărmuriţi, neştiind 
cui să dea ascultare. 

— Trebuie s-o fac eu însumi, aşadar? Tom cel 
Negru scoase din teacă sabia lungă. 

Dunk făcu la fel. 

— Treci în spatele meu, Egg. 

— Lăsaţi armele, amândoi! ţipă Butterwell. Nu 
vreau vărsare de sânge în templu! Ser Tommard, 
acesta este scutul jurat al prinţului. Te va ucide! 

— Numai dacă se prăbuşeşte peste mine. Tom 
cel Negru îşi dezveli dinţii într-un rânjet aspru. L- 
am văzut încercând să lupte în turnir. 

— Sunt mai priceput cu sabia, îl preveni Dunk. 

Heddle răspunse cu un fornăit şi atacă. Dunk îl 
îmbrânci pe Egg în spate şi se întoarse să-i 
întâmpine sabia. A parat destul de bine prima 
lovitură, dar sabia lui Tom cel Negru i-a 
zdruncinat scutul şi rana bandajată din spatele 


lui, trimitándu-i un spasm de durere de-a lungul 
braţului. Încercă apoi să lovească spre capul lui 
Heddle, dar Tom cel Negru alunecă într-o parte şi 
îl izbi din nou. Dunk abia reuşi să pareze cu 
scutul la timp. Aşchii de pin zburară şi Heddle 
izbucni în râs, înteţindu-şi atacul, jos, sus şi iarăşi 
jos. Dunk preluă toate loviturile în scut, dar 
fiecare era o tortură şi se pomeni pierzând teren. 

— Vino-i de hac, ser! îl auzi pe Egg strigând. 
Vino-i de hac, vino-i de hac, e chiar acolo. 

Dunk simţea gustul sângelui în gură şi, mai 
rău, rana i se deschisese la loc. Il cuprinse un val 
de ametealá. Sabia lui Tom cel Negru făcea 
fărâme scutul alungit. Stejar şi fier, páziti-má cu 
străşnicie, astfel sunt mort şi osândit pentru 
vecie, gândi Dunk, înainte să-şi aducă aminte că 
scutul său era din pin. Când se izbi cu spatele de 
altar, se împletici, căzu pe-un genunchi şi îşi 
dădu seama că nu mai are unde să se retragă. 

— Nu eşti cavaler, zise Tom cel Negru. Ai 
lacrimi în ochi, mocofane? 

Lacrimi de durere. Dunk îşi forţă genunchiul şi 
se izbi, cu scutul înainte, de duşmanul său. 

Tom cel Negru păşi înapoi, clătinându-se, dar 
reuşi să-şi păstreze echilibrul. Dunk năvăli după 
el, lovindu-l cu scutul, iar şi iar, folosindu-şi 
statura şi puterea ca să-l împingă pe Heddle cu 


spatele, până la jumătatea templului. Apoi, cu o 
mişcare bruscă, dădu scutul la o parte şi lovi cu 
sabia-i lungă, iar Heddle ţipă când oţelul muşcă 
prin lână şi muşchi, adânc în coapsă. Sabia lui 
zvâcni sălbatic, dar lovitura fu disperată şi 
stângace. Dunk îşi lăsă scutul să preia o ultimă 
lovitură, pe care o contracară cu toată greutatea 
lui. 

Tom cel Negru făcu un pas înapoi, clătinându- 
se şi privi în jos, cu oroare, la antebraţul care-i 
cădea pe podea, lângă altarul Străinului. 

— Tu! gâfâi el. Tu, tu... 

— Ti-am spus eu. Dunk îi înjunghie beregata. 
Sunt mai priceput cu sabia. 

Doi dintre oşteni ieşiră alergând în ploaie, când 
un lac de sânge se revărsă din trupul lui Tom cel 
Negru. Ceilalţi îşi apucará sulitele şi ezitară, 
aruncându-i lui Dunk priviri precaute şi 
aşteptând ca stăpânul lor să vorbească. 

— A fost... a fost o nelegiuire, articulă, în cele 
din urmă, Butterwell. Se întoarse către Dunk şi 
Egg: Trebuie să plecăm de la Zidurile Albe 
înainte ca Gormon Peake să fie înştiinţat de cei 
doi. Are mai mulţi prieteni printre oaspeţi decât 
mine. Poarta din spate din zidul nordic, ne 
strecurăm pe-acolo... veniţi, trebuie să ne 
grăbim. 


Dunk îşi tránti sabia în teacă. 

— Egg, du-te cu Lordul Butterwell. Îşi trecu un 
braţ pe după umerii băiatului şi cobori glasul: Nu 
rămâne cu el mai mult decât ai nevoie. la-o 
înainte, cu Potopul, şi dispari înainte ca Nobilul 
Lord să treacă din nou de partea cealaltă. la-o 
spre lazul Fecioarelor, e mai aproape decât 
Debarcaderul Regelui. 

— Dar tu, ser? 

— Nu-ţi fă griji în privinţa mea. 

— Sunt scutierul tău. 

— Da, încuviinţă Dunk, şi vei face asa cum îţi 
spun, altfel te alegi cu o scatoalcă peste ureche. 


Un grup de oameni părăsea sala mare a 
castelului, oprindu-se cât să-şi tragă glugile pe 
cap, înainte să se aventureze prin ploaie. Printre 
ei erau Bătrânul Taur, sfrijitul Lord Caswell, din 
nou cherchelit. Amândoi îl ocoliră de departe pe 
Dunk. Ser Mortimer Boggs îi aruncă o privire 
curioasă, dar nu îndrăzni să-i vorbească. Uthor 
Underleaf nu era la fel de sfios. 

— Ai întârziat la ospăț, ser, zise el, scotándu-si 
mánusile. Şi văd că porţi iarăşi sabie. 


— O sá-ti primesti plata pentru ea, dacá asta 
te preocupă. Dunk îşi abandonase scutul 
sfărâmat şi îşi acoperise braţul rănit cu mantia, 
să-şi ascundă sângele. Dacă nu mor cumva, 
adăugă el. Atunci ai permisiunea să-mi jefuieşti 
cadavrul. 

Ser Uthor râse. 

— Să fie curaj sau prostie? Ambele au cam 
acelaşi miros, din câte-mi amintesc. Nu e prea 
târziu să-mi accepti propunerea, ser. 

— E mai târziu decât crezi, îl instiintá Dunk. 

Nu aşteptă răspunsul lui Underleaf, ci trecu pe 
lângă el, prin uşile duble. Sala mare duhnea a 
bere, a fum şi a lână udă. În balconul de 
deasupra, câţiva muzicanți cântau  încetişor. 
Râsete răsunau dinspre mesele de onoare, acolo 
unde Ser Kirby Pimm şi Ser Lucas Nayland jucau 
un joc pe băute. Sus, pe dais, Lordul Peake 
vorbea pătruns cu Lordul Costayne, în timp ce 
proaspăta mireasă a Lordului Butterwell şedea 
părăsită în jiltul ei. 

Jos, la mesele de rând, Dunk îl găsi pe Ser Kyle 
înecându-şi amarul în berea Lordului Butterwell. 
Talerul său de lemn era plin de tocană vârtoasă, 
făcută din mâncarea rămasă după seara 
precedentă. „O strachină brună”, aşa era numită 
această mâncare în bodegile de la Debarcaderul 


Regelui. Era limpede cá Ser Kyle n-avusese 
stomac pentru ea. Neatinsá, tocana se rácise si o 
peliculá de grásime sclipea deasupra continutu- 
lui maro. 

Dunk se strecurá pe bancă, lângă el. 

— Ser Kyle. 

Motanul clátiná din cap. 

— Ser Duncan. Vrei nişte bere? 

— Nu. Berea era ultimul lucru de care avea 
nevoie. 

— Nu te simţi bine, ser? lartă-mă, dar arăţi... 

— ...mai bine decât mă simt. Ce s-a întâmplat 
cu Glendon Ball? 

— L-au dus în temniţă. Ser Kyle îşi scutură 
capul. Odraslă de târfă sau nu, băiatul nu mi s-a 
părut niciodată hot. 

— Nici nu este. 

Ser Kyle îl privi printre gene: 

— Bratul tău... cum s-a... 

— Un pumnal. Dunk se întoarse cu faţa spre 
dais, încruntându-se. Scăpase de moarte de 
două ori în ziua aceea. Ştia că aşa ceva ar fi de- 
ajuns pentru cei mai mulţi oameni. Dunk nătă- 
răul, prost de dă-n gropi. Se ridică în picioare: 
Alteță! strigă el. Câţiva oameni de pe băncile din 
apropiere lásará jos lingurile, îşi întrerupseră 
conversațiile şi se întoarseră să-l privească. 


Altetá! repetá Dunk, mai tare. Se indreptá spre 
dais, pásind apăsat pe covorul myrishez. 
Daemon! 

Acum, jumátate de salá amuti. La masa de 
onoare, bărbatul care îşi zicea Scripcarul se 
întoarse şi-i zámbi. Dunk observă că-şi 
îmbrăcase tunica violet pentru ospăț. Violet, ca 
să-i pună în evindetá culoarea ochilor. 

— Ser Duncan, sunt încântat că te afli printre 
noi. Ce doreşti de la mine? 

— Dreptate, răspunse Dunk. Pentru Glendon 
Ball. 

Numele răsună, lovindu-se de ziduri şi, preţ de 
o clipă, fiecare bărbat, femeie şi copil din sală 
parcă a împietrit. Lordul Costayne izbi cu pumnul 
în masă şi strigă: 

— Moarte merită, nu dreptate! 

Alte glasuri i se făcură ecou, iar Ser Harbert 
Paege declară: 

— E născut bastard. Toţi bastarzii sunt hoţi sau 
mai rău. Sângele îşi spune cuvântul. 

În primul moment, Dunk fu cuprins de 
disperare. Sunt singur aici. Dar Ser Kyle Motanul 
se ridică în picioare, clătinându-se doar puţin. 

— O fi băiatul bastard, lorzii mei, dar e 
bastardul Globului de Foc. E întocmai cum a spus 
Ser Harbert: sângele îşi spune cuvântul. 


Daemon se încruntă: 

— Nimeni nu-l pretuieste pe Globul de Foc mai 
mult decât mine, spuse el. N-am să cred că acest 
fals prinţ e din sămânţa lui. A furat oul de dragon 
şi a ucis trei oameni de ispravă pentru asta. 

— N-a furat nimic şi n-a ucis pe nimeni, insistă 
Dunk. Dacă au fost omorâţi trei oameni, cáutati- 
le ucigasul în altă parte. Alteta Ta ştie la fel de 
bine ca mine că Ser Glendon a fost toată ziua în 
curte şi a participat la o luptă după alta. 

— Da, recunoscu Daemon. M-a surprins asta şi 
pe mine. Dar oul de dragon a fost găsit printre 
lucrurile lui. 

— Chiar aşa? Unde e oul acum? 

Lordul Gormon Peake se ridică în picioare, cu 
privirea rece şi poruncitoare. 

— La loc sigur şi bine păzit. Şi de ce te 
preocupă asta pe tine, ser? 

— Adu-l aici, îi ceru Dunk. Aş vrea să-l mai 
privesc o dată, lordul meu. Aseară l-am văzut 
doar o clipă. 

Ochii lui Peake se îngustară. 

— Alteță, i se adresă el lui Daemon, pare-mi-se 
că acest cavaler rătăcitor a venit la Zidurile Albe 
cu Ser Glendon, neinvitat. S-ar putea să fie 
părtaş la toate astea. 

Dunk ignoră această remarcă. 


— Alteță, oul de dragon pe care Lordul Peake l- 
a gásit printre lucrurile lui Ser Glendon a fost cel 
pe care l-a pus el însuşi acolo. Cere-i să-l aducă, 
dacă poate. Cercetează-l cu ochii tăi. Pun 
rămăşag că nu e decât o piatră vopsită. 

În sală se iscă un adevărat vacarm. O sută de 
glasuri începură să vorbească deodată şi mulţi 
cavaleri sárirá în picioare. Daemon arăta 
aproape la fel de mic şi de neajutorat cum 
arătase Ser Glendon când fusese acuzat. 

— Eşti beat, prietene? 

Aş vrea să fiu. 

— Am pierdut nişte sânge, recunoscu Dunk, 
dar nu mi-am pierdut minţile. Ser Glendon a fost 
acuzat pe nedrept. 

— De ce? întrebă Daemon, nedumerit. Dacă 
Ball n-a făcut niciun rău, asa cum sustii, de ce ar 
insista Nobilul Lord că a furat si ar încerca să-i 
dovedeascá vinovátia cu o piatrá vopsitá? 

— Ca să-l înlăture din calea ta. Nobilul Lord ţi-a 
cumpărat alţi adversari, cu aur şi promisiuni, dar 
Ball n-a fost de vânzare. 

Scripcarul roşi. 

— Nu-i adevărat. 

— Ba da. Trimite după Ser Glendon şi întreabă- 
| chiar tu. 

— Asta am sá şi fac. Lord Peake, cere să-mi fie 


adus bastardul numaidecát. Şi adu-mi şi oul de 
dragon. Vreau să-l văd mai bine. 

Gormon Peake îi aruncă lui Dunk o privire plină 
de dezgust. 

— Alteță,  bastărdul. este supus unui 
interogatoriu. În câteva ore vom avea o 
mărturisire completă, nu mă îndoiesc. 

— Prin interogatoriu, lordul vrea să spună 
tortură, interveni Dunk. În câteva ore, Ser 
Glendon va mărturisi că ti-a ucis tatăl, Alteță, si 
ambii frați. 

— Ajunge! Faţa Lordului Peake era aproape 
stacojie. Încă o vorbă şi-ţi smulg limba din 
rădăcini. 

— Eşti mincinos, răspunse Dunk. lată, am spus 
două vorbe. 

— Si le vei regreta pe amândouă, îi promise 
Peake. Luati-l pe omul acesta si întemniţaţi-l în 
lanțuri. 

— Nu! Glasul lui Daemon era periculos de 
potolit. Vreau adevărul. Sunderland, Vyrwel, 
Smallwood, luati-vá oameni şi mergeţi să-l 
aduceţi pe Ser Glendon din temniţă. Aduceţi-l 
aici si aveți grijă sá nu páteascá nimic. Dacă 
încearcă cineva sá vă împiedice, spuneţi-i că 
aveţi misiune de la rege. 

— Cum poruncesti, răspunse Lordul Vyrwel. 


— Voi rezolva aceastá problemá asa cum ar 
face tatál meu, zise Scripcarul. Ser Glendon e 
acuzat de crime abominabile. În calitate de 
cavaler, are dreptul sá se apere cu puterea 
armelor. Am să-l înfrunt pe terenul de turnir si 
am să las zeii să hotărască dacă e vinovat sau 
nevinovat. 

Sânge de erou sau sânge de târfă, gândi Dunk, 
când doi dintre oamenii Lordului Vyrwel îl 
aruncară pe Ser Glendon, gol, la picioarele lui, 
are, oricum, mult mai putin decăt înainte. 

Băiatul fusese bătut cu sălbăticie. Avea faţa 
umflată şi plină de vânătăi, avea mai mulţi dinţi 
sparti sau lipsă, din ochiul drept îi şiroia sânge, 
iar pe piept carnea îi era roşie şi crăpată, acolo 
unde fusese ars cu fierul înroşit. 

— Eşti în siguranţă acum, murmură Ser Kyle. 
Aici suntem doar cavaleri rătăcitori şi zeii ştiu că 
suntem oameni paşnici. 

Daemon le dăduse apartamentele maesterului 
şi le poruncise să bandajeze toate rănile pe care 
le putea avea Ser Glendon şi să-l pregătească 
pentru duel. 

În timp ce spăla sângele de pe faţa şi mâinile 
băiatului, Dunk observă că trei unghii de la mâna 
stângă îi fuseseră smulse. Asta îl îngrijora mai 
mult decât celelalte răni. 


— Poţi tine lancea în mână? 

— Lancea? Când încercă să vorbească, din 
gura lui Ser Glendon se scurse sânge amestecat 
cu salivă. Am toate degetele? 

— Zece, zise Dunk, însă doar şapte unghii. 

Ball clătină din cap. 

— Tom cel Negru avea de gând să-mi taie 
toate degetele, dar a fost chemat în altă parte. 
Cu el trebuie să mă lupt? 

— Nu. L-am omorât. 

Asta îl făcu pe băiat să zâmbească. 

— Trebuia s-o facă cineva. 

— Vei lupta împotriva Scripcarului, dar numele 
lui adevărat este... 

— ...Daemon, da. Mi-au spus. Dragonul Negru. 
Ser Glendon râse. Tatăl meu a murit pentru el, 
aş fi fost bucuros omul lui. Aş fi luptat pentru el, 
aş fi ucis pentru el, aş fi murit pentru el, dar nu 
pot pierde pentru el. Întoarse capul şi scuipă un 
dinte spart. Pot să capăt o cupă cu vin? 

— Ser Kyle, adu plosca. 

Băiatul báu cu nesat, apoi se şterse la gură. 

— Uită-te la mine. Tremur ca o fată. 

Dunk se încruntă. 

— Mai poţi să te ţii pe cal? 

— Ajută-mă să mă spăl şi adu-mi scutul, lancea 
si şaua, spuse Ser Glendon, şi vei vedea ce pot 


Era aproape dimineatá cánd ploaia se domoli 
îndeajuns ca duelul sá aibă loc. Curtea castelului 
era o mocirlă moale care sclipea udă în lumina 
sutelor de torţe. În spatele terenului de turnir, o 
ceaţă alburie se ridica, ináltánd pe zidurile de 
piatră degete  fantomatice, ca să  înhaţe 
meterezele castelului. Mulţi dintre nuntaşi 
dispăruseră în orele scurse între timp, dar cei 
rămaşi urcau din nou în tribune şi se aşezau pe 
scândurile de pin îmbibate de ploaie. Printre ei 
se afla Ser Gormon Peake, înconjurat de un grup 
de lorzi mai mărunți şi cavaleri de casă. 

Doar câţiva ani trecuseră de când Dunk fusese 
scutierul bătrânului Ser Arian. Nu uitase ce are 
de făcut. Încheie cataramele armurii ce nu-i era 
pe măsură lui Ser Glendon, îi prinse coiful de 
grumăjer, îl ajută să încalece şi îi dădu scutul. 
Turnirurile anterioare lăsaseră scobituri adânci în 
lemn, dar globul strălucitor de foc se mai vedea 
şi acum. Arată la fel de tânăr ca Egg, gândi 
Dunk. Un băieţel speriat şi înverşunat. O fi roibul 
mai bine antrenat şi mai ager, dar un călăreț se 

descurcă mai bine pe calul pe care-l cunoaşte, 
iar acesta îi e străin. 

— Voi avea nevoie de o lance, spuse Ser 
Glendon. O lance de război. 

Dunk se duse la stativ. Lăncile de război erau 
mai scurte şi mai grele decât cele de turnir pe 
care le folosise în duelurile anterioare, doi metri 
şi jumătate de frasin masiv, cu un vârf ascuţit de 
fier. Dunk alese una şi o scoase, trecându-şi 
mâna pe toată lungimea ei, să se asigure că nu 
are crăpături. 

La capătul opus al terenului, unul dintre 
scutierii lui Daemon îi oferea acestuia o lance 
identică. Era un scripcar, nimic mai mult. În loc 
de săbii şi scripci, veşmintele calului său de 
război înfăţişau acum dragonul cu trei capete al 
Casei Blackfyre, negru pe fond roşu. Prinţul îşi 
spălase şi vopseaua neagră din părul care acum 
i se revărsa pe umeri într-o cascadă de argint şi 
aur, scânteind ca metalul bătut în lumina 
tortelor. Tot asa ar fi şi părul lui Egg, dacă l-ar 
lăsa vreodată să crească, îşi dădu seama Dunk. li 
venea greu să şi-l imagineze aşa, dar ştia că, 
într-o bună zi, va trebui, dacă vor trăi amândoi 
până atunci. 

Heraldul urcă din nou pe platforma lui. 

— Ser Glendon, Bastardul e acuzat de furt şi 


de crimă, vesti el, iar acum vine să-şi 
dovedească nevinovăția cu preţul trupului său. 
Daemon din Casa Blackfyre, Al Doilea pe Numele 
Său, Rege de drept al Andalilor, al Rhoynarilor şi 
al Primilor Oameni, Stăpân al Celor Şapte Regate 
şi Apărător al Regatului, vine să dovedească 
adevărul acuzațiilor sale împotriva bastardului 
Glendon. 

Şi, dintr-odată, anii se risipiră şi Dunk se afla 
din nou pe Pajiştea Ashford, ascultându-l pe 
Baelor Sfarmă-Lance chiar înainte de a porni în 
bătălia pentru propria viaţă. Vâri lancea de 
război înapoi, luă o lance de turnir din următorul 
rastel, o lance lungă de patru metri, suplă şi 
elegantă. 

— Foloseşte-o pe asta, îi spuse lui Ser Glendon. 
E ceea ce am folosit la Ashford, la Duelul Judiciar 
de Şapte. 

— Scripcarul a ales o lance de război. Are de 
gând să mă omoare. 

— Pentru asta trebuie mai întâi să te 
nimerească. Dacă tintesti bine, vârful lui nu te va 
atinge niciodatá. 

— Nu stiu. 

— Eu stiu. 

Ser Glendon îi smulse lancea din mână, se 
rásuci si porni la trap cátre teren. 


— Cei Şapte să ne apere pe amândoi, aşadar. 

Undeva, la răsărit, un fulger brăzdă cerul 
rozaliu. Daemon lovi cu pintenii de aur în trupul 
armăsarului său şi tásni ca un fulger, coborándu- 
şi lancea de război cu vârful ei ucigaş de fier. Ser 
Glendon ridică scutul şi alergă să-l întâmpine, 
legănându-şi lancea mai lungă peste capul iepei, 
s-o izbească în pieptul tânărului pretendent. De 
sub copitele cailor tásnea noroi, iar flăcările 
tortelor păreau mai strălucitoare când cei doi 
cavaleri trecură bubuind unul pe lângă altul. 

Dunk închise ochii. Auzi un pârâit, un țipăt, o 
bufnitură. 

— Nu! îl auzi el pe Lordul Peake strigând cu 
durere. Nuuuuuuu! Pret de o fracțiune de 
secundă, lui Dunk aproape i se făcu milă de el. 
Deschise ochii. Fără călăreț, armásarul mare şi 
negru încetinea pasul, la trap. Dunk sări şi-l 
apucă de căpăstru. La celălalt capăt al terenului, 
Ser Glendon Ball îşi întoarse iapa şi îşi înălţă 
lancea zdrobită. Oamenii năvăliră pe teren, acolo 
unde Scripcarul zăcea neclintit, cu faţa în jos, 
într-o báltá. Când îl ajutară să se ridice, era plin 
de noroi din cap până-n picioare. 

— Dragonul Maro! strigă cineva. Un val de 
râsete străbătu curtea, în timp ce zorile se 
revărsau peste Zidurile Albe. 


Abia cáteva clipe mai tárziu, pe cánd Dunk si 
Ser Kyle îl ajutau pe Glendon Ball să coboare de 
pe cal, suná prima goarná si santinelele de pe 
ziduri dădură alarma. O oaste îşi făcuse apariţia 
dincolo de zidurile castelului, ivindu-se din 
ceturile dimineţii. 

— Până la urmă, Egg n-a minţit, îi spuse Dunk, 
uluit, lui Ser Kyle. 


De la lazul Fecioarelor venise Lordul Mooton, 
de la Raventree Lordul Blackwood, de la 
Duskendale Lordul Darklyn. 

Domeniile regale din preajma Debarcaderului 
Regelui trimiseserá Casele Hayford, Rosby, 
Stokeworth, Massey şi chiar săbiile jurate ale 
regelui, în frunte cu trei cavaleri ai Gărzii, spri- 
jiniţi de trei sute de Dinti ai Corbului, cu arcuri 
înalte din lemn alb de copac al inimii. Însăşi 
smintita Danelle Lothston plecase cu oaste din 
turnurile ei bântuite de la Harrenhal, cu părul 
roşu în vânt şi cu armura-i neagră, care-i venea 
ca o mánusa de fier. 

Lumina soarelui care răsărea scânteia pe 
vârfurile a cinci sute de lănci şi de zece ori mai 


multe sulițe.  Flamurile cenuşii ale nopţii 
renăşteau în zeci de culori tipátoare. lar 
deasupra tuturor fluturau doi dragoni regali, pe 
fundaluri negre ca noaptea: bestia cu trei capete 
a Regelui Aerys | Targaryen, roşie ca focul, şi o 
fiară albă, înaripată, care scotea flăcări stacojii. 

Până la urmă, nu e Maekar, îşi dădu seama 
Dunk, atunci când văzu acele stindarde. 
Stindardele Prințului de la Castelul Verii infátisau 
patru dragoni cu trei capete, doi câte doi, 
blazonul celui de-al patrulea fiu al răposatului 
Rege Daeron Il Targaryen. Un singur dragon alb 
vestea prezenţa Mâinii Regelui, Lordul Brynden 
Rivers. 

Corbul Sângelui în persoană venise la Zidurile 
Albe. 

Prima Rebeliune Blackfyre se sfârşise pe 
Câmpul lerbii Roşii în sânge şi în glorie. Cea de-a 
doua se sfârşise cu un scâncet. 

— Nu ne pot intimida, declară Tânărul Daemon 
de pe meterezele castelului, după ce văzuse 
cercul de fier care-i înconjura, căci cauza noastră 
este dreaptă. Vom trece cu sabia prin ei şi vom 
merge neabátut la Debarcaderul Regelui! Să 
sune goarnele! 

Însă cavalerii, lorzii şi oştenii murmurară între 
ei şi câţiva începură să dea înapoi, îndreptându- 


se cátre grajduri sau spre cáte-o usá láturalnicá 
ori vreo ascunzátoare unde sperau cá pot 
rămâne în siguranţă. lar când Daemon a scos 
sabia şi a ridicat-o deasupra capului, toată 
suflarea a putut vedea că nu era Blackfyre. 

— Astăzi va fi din nou ca pe Câmpul lerbii 
Roşii, promise pretendentul. 

— Las-o baltă, scripcarule! îi strigă un scutier 
cărunt. Prefer să trăiesc. 

În cele din urmă, cel de-al doilea Daemon 
Blackfyre înaintă singur, struni calul în faţa ostirii 
regale şi îl provocă pe Corbul Sângelui la duel. 

— Am să vă înfrunt, pe tine ori pe laşul Aerys 
sau pe oricare campion vei voi să numeşti. 

Dar oamenii Corbului Sângelui îl înconjurară, îl 
traseră jos de pe cal şi-l puseră în lanţuri de aur. 
Împlântară în pământul mocirlos stindardul pe 
care-l purtase şi îi dădură foc. Flamura arse 
multă vreme, înălţând o dárá serpuitoare de fum 
ce se făcea văzută până-n depărtări. 

În ziua aceea n-a curs alt sânge decât al unui 
om aflat în slujba Lordului Vyrwel, care s-a 
lăudat că el fusese unul dintre spionii Corbului 
Sângelui şi că în curând avea să fie bine 
răsplătit. 

— Încă puţin şi-am să mă desfăt cu târfe şi cu 
vin roşu dornishean, se pare că ar fi fost auzit 


spunând, chiar înainte ca unul dintre cavalerii 
Lordului Costayne să-i taie beregata. 

— Bea asta, spuse el, când omul lui Vyrwel se 
înecă de propriul sânge. Nu e dornishean, dar e 
roşu. 

Altminteri, era o coloană tăcută, posomorâtă, 
de oameni care ieşeau, târându-şi picioarele, pe 
porţile castelului Zidurile Albe, ca să-şi arunce 
armele într-un morman scânteietor înainte de-a 
fi legaţi şi conduşi să aştepte judecata Lordului 
Corb al Sângelui. Dunk ieşi alături de ceilalţi, 
împreună cu Ser Kyle Motanul si Glendon Ball. ÎI 
căutaseră pe Ser Maynard, să-l ia cu ei, dar 
Plumm se făcuse nevăzut cândva în timpul 
nopţii. 

Abia târziu, în după-amiaza aceea, Ser Roland 
Crakehall din Garda Regelui îl găsi pe Dunk 
printre ceilalţi prizonieri. 

— Ser Duncan! Unde în şapte iaduri te-ai 
ascuns? Lordul Rivers întreabă de tine de ore în 
şir. Vino cu mine, rogu-te! 

Dunk porni alături de el. Mantia lungă a 
Lordului Crakehall flutura la fiecare pală de vânt, 
albă ca lumina lunii pe zăpadă. La vederea ei, 
Dunk îşi aminti cuvintele pe care le rostise 
Scripcarul, sus, pe acoperiş: Am visat că erai 
înveşmântat în alb, din cap până-n picioare, cu o 


mantie lungă şi albă fluturánd de pe umerii tăi 
largi. Dunk pufni. Da, şi ai visat dragoni ieşind 
din ouă de piatră. La fel de verosimile 
amândouă. 

Pavilionul Mâinii se afla la câteva sute de metri 
de castel, în umbra unui ulm cu coroana 
lăbărţată. Câteva vaci păşteau iarba prin 
preajmă. Regii se ridică şi cad, gândi Dunk, iar 
vacile şi oamenii de rând ¡si văd de treburile lor. 
Era o vorbă de-a bătrânului. 

— Ce se va alege de ei? îl întrebă pe Ser 
Roland când trecură pe lângă un grup de ostatici 
aşezaţi pe iarbă. 

— Vor fi duşi la Debarcaderul Regelui, la 
judecată. Cavalerii şi oştenii ar trebui să scape 
destul de uşor. Ei n-au făcut decât să-şi urmeze 
suveranii. 

— Si lorzii? 

— Unii vor fi ¡ertati, dacá spun adevárul despre 
ceea ce ştiu şi dacă cedează un fiu sau o fiică 
drept zălog al loialității lor. Le va fi mai greu 
celor care au primit iertarea după Câmpul lerbii 
Roşii. Aceştia vor fi întemnițați sau dezonorati. 
Cei mai ticăloşi îşi vor pierde capul. 

Corbul Sângelui trecuse deja la fapte. Dunk 
observă asta în drum spre pavilionul lui. 
Flancând intrarea, capetele schilodite ale lui 


Gormon Peake si ale lui Tom Heddle cel Negru 
fuseseră înfipte în tepe, cu scuturile etalate 
dedesubt. Trei castele, negre pe fond portocaliu. 
Omul care l-a ucis pe Roger de Penny tree. 

Chiar şi în moarte, ochii Lordului Gormon erau 
duri, ca de cremene. Dunk i-i închise cu 
degetele. 

— De ce-ai făcut asta? îl întrebă unul dintre 
străjeri. Oricum o să-i scoată ciorile curând. 

— Îi datoram măcar atât. 

Dacă Roger n-ar fi murit în ziua aceea, 
bătrânul nici nu s-ar fi uitat la Dunk, când l-a 
zărit alergând după porci pe ulițele 
Debarcaderului Regelui. Un rege mort de mult i-a 
dat o sabie unui fiu în locul celuilalt, ăsta a fost 
începutul. lar acum sunt aici şi bietul Roger e în 
mormânt. 

— Mâna aşteaptă, porunci Roland Crakehall. 

Dunk trecu pe lângă el, prezentându-se în faţa 
Lordului Brynden Rivers, vrăjitorul, şi a Mâinii 
Regelui. Egg stătea în faţa lui, proaspăt îmbăiat 
şi îmbrăcat în veşminte princiare, aşa cum îi 
şedea bine unui nepot al regelui. În apropiere, 
Lordul Frey era aşezat pe un scaun de campanie, 
cu o cupă de vin în mână si cu micuțul lui 
moştenitor hidos foindu-i-se în poală. Lordul But- 
terwell era prezent şi el... în genunchi, palid la 


faţă şi tremurând. 

— Trădarea nu e mai puţin mârşavă dacă 
trădătorul se dovedeşte un laş, spunse Lordul 
Rivers. Ti-am auzit scâncelile, Lord Ambrose, şi 
cred un cuvânt din zece. Ţinând seama de asta, 
am să-ţi îngădui să păstrezi a zecea parte din 
averea ta. Îţi poţi păstra şi soţia. Îţi doresc să te 
bucuri de ea. 

— Şi Zidurile Albe? întrebă Butterwell, cu glas 
tremurător. 

— Confiscate pentru Tronul de Fier. Am de 
gând să dărâm castelul piatră cu piatră şi să 
împrăştii sare pe pământul pe care se află. În 
douăzeci de ani, nimerii nu-şi va mai aminti că a 
existat. Bătrâni nebuni şi tineri răzvrătiți fac şi 
acum pelerinaje la Câmpul lerbii Roşii, sá 
planteze flori pe locul unde a căzut Daemon 
Blackfyre. Nu voi îngădui ca Zidurile Albe să 
devină un alt monument al Dragonului Negru. 
Lordul Rivers flutură o mână palidă: Acum fugi 
de-aici, gândacule. 

— Mâna Regelui e milostivá. 

Butterwell plecă împleticindu-se, atât de orb 
de durere, încât nici măcar nu a părut să-l 
recunoască pe Dunk când a trecut pe lângă el. 

— Ai permisiunea mea să pleci şi tu, Lord Frey, 
porunci Rivers. Vom vorbi mai târziu. 


— Cum porunceste stápánul meu. 

Frey îşi conduse fiul afară din pavilion. 

De-abia atunci Mâna Regelui se întoarse spre 
Dunk. Era mai bătrân decât şi-l amintea, cu faţa 
aspră şi ridată, însă avea pielea albă ca osul, iar 
obrajii şi gâtul încă purtau semnul dizgratios din 
naştere, ca o pată de sânge despre care unii 
oameni ziceau că seamănă cu un corb. Avea 
cizmele nerge, tunica stacojie. Peste ea purta o 
mantie fumurie, prinsă cu o broşă în forma unei 
mâini de fier. Părul îi cădea pe umeri, lung, alb şi 
drept, pieptănat în faţă, ca să-i ascundă ochiul 
lipsă, cel pe care Oţelul înverşunat i-l rápise pe 
Câmpul lerbii Roşii. Ochiul rămas era foarte roşu. 
Câţi ochi are Corbul Sângelui? O mie şi unul. 

— Prinţul Maekar are, fără îndoială, un motiv 
întemeiat să-şi lase fiul să fie scutier în slujba 
unui cavaler rătăcitor, spuse el, deşi nu cred că 
asta însemna să fie adus într-un castel plin de 
trădători care pun la cale o rebeliune. Cum se 
face că mi-am găsit vărul într-un cuib de nápárci 
ca acesta, ser? Lordul Putinică vrea să mă facă 
să cred că Prinţul Maekar te-a trimis aici, să 
adulmeci rebeliunea deghizat în cavaler 
misterios. Acesta-i adevărul? 

Dunk plecă un genunchi. 

— Nu, stăpâne. Adică, da, stăpâne. Asta i-a 


spus Egg. Aegon, adicá. Printul Aegon. Asadar, 
partea aceea este adevărată. Nu este, însă, ceea 
ce s-ar numi adevărul adevărat. 

— Înţeleg. Aşadar, voi doi aţi aflat despre 
această conspirație împotriva coroanei şi v-aţi 
hotărât s-o dejucati singuri. Aşa stau lucrurile? 

— Nici asa. Noi doar... într-un fel, am nimerit 
din întâmplare, cum s-ar zice. 

Egg îşi încrucişa braţele. 

— lar Ser Duncan şi cu mine aveam situaţia 
sub control înainte de-a apărea tu cu oastea ta. 

— Am avut ajutoare, stăpâne, adăugă Dunk. 

— Cavaleri rătăcitori. 

— Da, stăpâne. Ser Kyle Motanul şi Maynard 
Plumm. Şi Ser Glendon Ball. El l-a doborât de pe 
cal pe Scripc... pe pretendent. 

— Da, am auzit povestea asta deja de pe zeci 
de buze. Bastardul Mâţişorilor. Născut dintr-o 
târfă şi-un trădător. 

— Născut din eroi, zise Egg apăsat. Dacă e 
printre ostatici, vreau să fie găsit şi eliberat. Si 
răsplătit. 

— Şi cine eşti tu să-i spui Mâinii Regelui ce să 
facă? 


Egg nici nu clipi. 
— Ştii cine sunt, vere. 
— Scutierul tău e insolent, ser, îi zise lui Dunk 


Lordul Rivers. Ar trebui să-i tragi o mamă de 
bătaie să se lecuiască. 

— Am încercat, stăpâne. Dar e prinţ. 

— E un dragon, zise Corbul Sângelui, asta e. 
Ridică-te, ser. 

Dunk se ridică. 

— Au existat întotdeauna Targaryeni care au 
visat lucrurile ce vor veni, încă dinainte de 
Cucerire, spuse Corbul Sângelui, aşa că n-ar 
trebui să ne mire, din când în când, dacă şi un 
Blackfyre dovedeşte acest dar. Daemon a visat 
că dragonul se va naşte la Zidurile Albe şi aşa a 
fost. Numai că nătărăul a greşit culoarea. 

Dunk se uită la Egg. Văzu inelul. /ne/u/ tatălui 
său. E pe degetul lui, nu várát în cizmă. 

— Aproape că-mi vine să te iau cu noi la 
Debarcaderul Regelui, îi zise lui Egg Lordul 
Rivers, şi să te ţin la curtea mea, ca... oaspete. 

— Tata n-ar vedea asta cu ochi buni. 

— Bănuiesc că nu. Prinţul Maekar are o... fire... 
artágoasá. Poate c-ar trebui să te trimit înapoi la 
Castelul Verii... 

— Locul meu e cu Ser Duncan. Sunt scutierul 
lui. 

— Cei Şapte să ne apere pe amândoi. Cum 
pofteşti. Eşti liber să pleci. 

— Vom pleca, răspunse Egg, dar mai întâi 


avem nevoie de niste aur. Ser Duncan trebuie 
să-i plătească Melcului răscumpărarea. 

Corbul Sângelui râse. 

— Unde e băiatul umil pe care l-am întâlnit 
cândva la Debarcaderul Regelui? Cum spui, 
printe. Am să-l însărcinez pe vistierul meu să-ţi 
dea cât aur doreşti. În limite rezonabile. 

— Doar un împrumut, preciză Dunk. Am să-l 
plătesc înapoi. 

— Când înveţi sá lupti în turnir, fără îndoială. 
Lordul Rivers pocni din degete, concediindu-i, 
desfăşură un pergament şi începu să bifeze 
nume cu un condei. 

Însemnează oamenii care trebuie să moară, îşi 
dădu seama Dunk. 

— Stăpâne, spuse el, am văzut capetele afară. 
Asta înseamnă... Scripcarul... Daemon... ai să-i 
iei şi lui capul? 

Corbul  Sângelui ridică privirea de pe 
pergament. 

— Asta hotărăşte Regele Aerys... dar Daemon 
are patru fraţi mai mici. Şi surori. Dacă as fi atât 
de nesăbuit să-i tai frumosul cap, mama lui ar 
jeli, prietenii lui m-ar blestema şi m-ar numi 
„ucigaş”, iar Oţelul înverşunat l-ar încorona pe 
fratele său, Haegon. Mort, tânărul Daemon e un 
erou. Viu, e un obstacol în calea fratelui meu 


vitreg. N-are cum să-l facă rege pe un al treilea 
Blackfyre, atât timp cât cel de-al doilea rămâne, 
atât de supărător, în viaţă. În plus, un ostatic aşa 
de nobil va fi o podoabă la curtea noastră şi o 


mărturie vie a milosteniei şi bunávointei înălţimii 


Sale, Regele Aerys. 

— Am şi eu o întrebare, interveni Egg. 

— Încep să pricep de ce era tatăl tău atât de 
dornic să scape de tine. Ce mai vrei de la mine, 
vere? 

— Cine-a luat oul de dragon? La uşă erau 
străjeri şi alţii pe scări, n-avea cum să pătrundă 
nimeni neobservat în dormitorul Lordului 
Butterwell. 

Lordul Rivers zâmbi: 

— Dac-ar fi să ghicesc, aş spune că cineva a 
urcat prin putul privatei. 

— Putul privatei e prea mic să poată fi urcat. 

— Pentru un om. Un copil s-ar des<urca. 


O mie si unul de ochi. Be £ 
câtiva dintr-o trupă de pitici 

